സകാത്തിന്റെ രീതിയും ദര്‍ശനവും – SUNNIVOICE | FORTNIGHTLY\nHome / ലക്കങ്ങള് / 2014 / 2014 JULY 01 / സകാത്തിന്റെ രീതിയും ദര്‍ശനവും\nസകാത്തിന്റെ രീതിയും ദര്‍ശനവും\nആധുനിക സാമ്പത്തിക ശാസ്ത്രത്തിന്റെ അടിക്കല്ലുകള് രണ്ടാണ്. ഒന്ന്: പ്രപഞ്ചത്തില് വിഭവങ്ങള് പരിമിതമാണ് (Limited resources)െ രണ്ട്: മനുഷ്യന്റെ ആവശ്യങ്ങള് അനന്തമാണ് (Unlimitedwants). ദുര്‍ലഭ വിഭവങ്ങള് നീതിപൂര്‍വം അനന്തകോടി മനുഷ്യാവശ്യങ്ങളെ നിവര്‍ത്തിയാക്കും വിധം ഓഹരി വെക്കുന്നത് എങ്ങനെയാണ് എന്ന കാര്യത്തിലാണ് ആശയസംഘട്ടനങ്ങളും സാമ്പത്തിക സിദ്ധാന്തങ്ങളും ഉടലെടുക്കുന്നത്. ഉള്ളവര് ഇല്ലാത്തവര്‍ക്ക് നല്‍കാനും ഉള്ളതു കൊണ്ടു തൃപ്തിപ്പെടാനും (ഖനാഅത്ത്) ഇസ്‌ലാം പഠിപ്പിക്കുന്നു. സ്വാര്‍ത്ഥതയെ നിരാകരിക്കുന്നു. മനുഷ്യാവശ്യങ്ങളുടെ പൂരണത്തിന് വിഭവങ്ങളെ വീതം വെക്കാന്, നാലു തത്ത്വങ്ങള് സാമ്പത്തികശാസ്ത്രം സൃഷ്ടിച്ചെടുത്തിട്ടുണ്ട്.\n1. ഉല്‍പാദനം (Production)\n2. വിനിമയം (Exchange)\n3. വിതരണം (Distribution)\n4. ഉപഭോഗം (Consumption)\nവിഭവങ്ങളെ (സമ്പത്തുകള്/വസ്തുക്കള്) വിഹിതം വെക്കാനുള്ള ഈ നാലു ഘടകങ്ങളിലോരോന്നിലും മുതലാളിത്തസോഷ്യലിസമിശ്രഇസ്‌ലാമിക സമ്പദ് വ്യവസ്ഥകള്‍ക്കും മറ്റു വീക്ഷണങ്ങള്‍ക്കും അവരവരുടേതായ വിശദീകരണങ്ങളും തീര്‍പ്പുകളുമുണ്ട്.\nസമ്പത്തിന്റെ കേന്ദ്രീകരണവും ചൂഷണാത്മക നിലപാടുകളും വരാതിരിക്കാന് മുകളില് പറഞ്ഞ നാല് കാര്യങ്ങളിലും ശ്രദ്ധയോടെയുള്ള കൈകാര്യം അനിവാര്യമാണ്. പ്രാപഞ്ചികതയെ ശരിക്കും ഉള്‍കൊണ്ട ഇസ്‌ലാം മനുഷ്യര്‍ക്കിടയിലെ അന്തരം കുറക്കാനും ദാരിദ്ര്യം ഇല്ലാതാക്കാനും സമ്പത്തിന്റെ ഉല്‍പാദനവിനിമയവിതരണങ്ങളില് ചില പ്രായോഗിക മാര്‍ഗങ്ങള് നിര്‍ദേശിക്കുന്നുണ്ട്. അതിലൊന്നാണ് സകാത്ത് സന്പ്രദായം. വിഭവങ്ങളെ നിശ്ചിത രൂപത്തില് ഉടമപ്പെടുത്തിയവന് ഒരു പ്രത്യേക ഘട്ടത്തിലെത്തുമ്പോള്, തന്‍റേതായ വിഭവങ്ങളില് ഒരു വിഹിതം അവകാശിക്ക് നല്‍കുവാന് ബാധ്യസ്ഥനായിത്തീരുന്നു. ധനവിതരണത്തെ (Distribution) പരാമര്‍ശിക്കുന്നിടത്ത് ഖുര്‍ആന് ഇക്കാര്യം വീക്ഷിക്കുന്നതിങ്ങനെ: “സമ്പത്ത് നിങ്ങളിലെ സമ്പന്നന്മാര്‍ക്കിടയില് മാത്രമായി കറങ്ങികൊണ്ടിരിക്കാതിരിക്കാന് വേണ്ടി (സകാത്ത് സന്പ്രദായം നിലവില് വന്നു)’ (അല് ഹശ്ര്/7).\nസകാത്തിന്റെ ദാര്‍ശനിക ചര്‍ച്ചയില് സാമ്പത്തിക ശാസ്ത്ര വിനിമയവിതരണ രീതികളിലാണ് കൂടുതല് ഊന്നുക. അവകാശികളായ എട്ടു വിഭാഗം ഉപഭോക്താക്കളെയാണ് ഇസ്‌ലാം സകാത്ത് വിതരണത്തില് അര്‍ഹരായി ഗണിക്കുന്നത്.\nഎപ്പോഴൊക്കെ സമ്പത്ത്/ധനം വ്യക്തിയില് നിശ്ചിത രീതിയില് കേന്ദ്രീകരിക്കപ്പെടുന്നുവോ, അപ്പോഴൊക്കെ ഇസ്‌ലാമിന്റെ സകാത്ത് സംവിധാനം ആ വ്യക്തിയെ തേടി ചെല്ലുന്നു. നിര്‍ണിത ഉപഭോക്താക്കളിലേക്ക് അവരുടേതായി മാറിയ സകാത്തിന്റെ ഓഹരി ഇയാളുടെ സ്വത്തില് നിന്ന് കൊടുത്തു വീട്ടാന് ഇസ്‌ലാം അയാളോട് കല്‍പ്പിക്കുന്നു. ഏറ്റവും പ്രധാന വിഭവമായ മനുഷ്യ വിഭവത്തിനുമുണ്ട് സകാത്ത്ഫിത്വ്ര് സകാത്ത്. സാമ്പത്തികവും ആത്മീയവും ശാരീരികവുമായ ശുദ്ധീകരണത്തിന്റെ ഭാഗമായ സകാത്ത് ശരീരങ്ങളെയും സമ്പത്തുകളെയും സ്പര്‍ശിക്കുന്നതിനാല് ശരീര സകാത്തിനു പുറമെ ഏതാനും വിഭവങ്ങളില് കൂടി സകാത്ത് നിര്‍ബന്ധമായി.\nസകാത്ത് കൊടുക്കല് നിര്‍ബന്ധമായ സ്വര്‍ണ്ണം, വെള്ളി ഇവയുടെ സ്ഥാനത്തു നില്‍ക്കുന്ന കറന്‍സികള്, കച്ചവട വസ്തുക്കള്, ആട്, മാട്, ഒട്ടകങ്ങള്, ഭക്ഷ്യധാന്യങ്ങള്, ഈത്തപ്പഴം, മുന്തിരി തുടങ്ങിയ പഴവര്‍ഗങ്ങള്, ഖനികള് എന്നിത്യാദി വസ്തുക്കള് നിശ്ചിത രീതിയില് നിശ്ചിത സമയം ഉടമസ്ഥതയില് വെച്ച മുസ്‌ലിംകളായ സ്ത്രീ പുരുഷന്മാരുടെ മേല് സകാത്ത് നിര്‍ബന്ധമാവും (ഫിത്വ്ര് സകാത്തിന്റെ കാര്യമല്ല ഇപ്പറയുന്നത്). അപ്പോള് നിശ്ചിത വ്യക്തികള് ഉടമസ്ഥരായി വരാത്ത മുകളിലെ വസ്തുക്കള്‍ക്ക് സകാത്ത് കൊടുക്കേണ്ടതില്ല. ഉദാഹരണത്തിന്; മദ്റസ, യതീംഖാന, പള്ളി, ദഅ്വാ ശരീഅത്ത് കോളേജുകള്, മറ്റു സ്ഥാപനങ്ങള് (ഇവയെ നിയമം Artificial person/ Individual ആയി കണക്കാക്കുന്നുണ്ടെങ്കിലും) എന്നിവയുടെ പേരിലുള്ള സ്വര്‍ണ്ണം, വെള്ളി, കറന്‍സികള്, ഇവയുടെ പേരില് വഖ്ഫ് ചെയ്യപ്പെട്ട ഭൂമിയില് നിന്ന് വിളഞ്ഞുകിട്ടുന്ന ഭക്ഷ്യധാന്യങ്ങള്, പഴവര്‍ഗങ്ങള്, ഈ സ്ഥാപനങ്ങള് വളര്‍ത്തുന്ന ആട്, മാട്, ഒട്ടകങ്ങള്, നിക്ഷേപങ്ങള് എന്നിവക്കൊന്നും സ്ഥാപനം സകാത്ത് നല്‍കേണ്ടതില്ല. കാരണം സ്ഥാപനം വ്യക്തിയല്ല. സ്ഥാപനത്തിന്റെ നടത്തിപ്പുകാരന് വ്യക്തിയാണെങ്കിലും ഉടമ അദ്ദേഹമല്ലല്ലോ.\nഅതുപോലെ ചില “തസ്തിക’കളിലേക്ക് വഖഫ് ചെയ്യപ്പെടുകയോ, നല്‍കപ്പെടുകയോ ചെയ്യുന്ന വസ്തുക്കളുടെ പേരിലും സകാത്തില്ല. ഉദാഹരണത്തിന്; സ്ഥാപന പ്രിന്‍സിപ്പല്, ഇമാം, ഖത്വീബ്, ഒന്നാം റാങ്കുകാരന് എന്നീ തസ്തികകള് വഹിക്കുന്ന വ്യക്തിക്ക് (അദ്ദേഹം ആവശ്യാനുസരണം മാറി മാറി വരാം) എന്നിങ്ങനെ നല്‍കിയാല്, അതാതു സ്ഥാനം വഹിക്കുന്നവര്, പ്രസ്തുത സമയത്ത് അദ്ദേഹം അനുഭവിക്കുന്ന, കൈവശം വെച്ച വസ്തുക്കള്‍ക്ക് സകാത്ത് നല്‍കേണ്ടതില്ല. കാരണം; നിശ്ചിത വ്യക്തിക്കല്ല, വ്യക്തിയുടെ തസ്തികയിലേക്കാണ് വഖ്ഫും മറ്റും ഉണ്ടായിരിക്കുന്നത് (നോക്കുക തുഹ്ഫ 3/241).\nശരീരത്തിന്റെ സകാത്തിന് (ഫിത്വ്ര് സകാത്ത്) പുറമേ ഒരു മുസ്‌ലിം താഴെ പറയുന്ന വസ്തുക്കളില് നിബന്ധനകള് ഒത്തുവന്നാല് സകാത്ത് കൊടുക്കല് നിര്‍ബന്ധമാണ്.\n(1) സ്വര്‍ണ്ണം, (2) വെള്ളി (3) കറന്‍സികള് (4) കച്ചവട സ്വത്ത് (5) ആടുകള് (6) മാടുകള് (7) ഒട്ടകങ്ങള് (8) ഭക്ഷ്യധാന്യങ്ങള് (കൃഷി) (9) പഴവര്‍ഗങ്ങള് (10) ഖനികള് (11) നിധികള്.\nഈ സ്വത്തുക്കളെ രണ്ടായി തിരിക്കാം. (1) ആന്തരിക സ്വത്തുക്കള് (Internal wealth) (2) ബാഹ്യ സ്വത്തുക്കള് (External wealth) ഇവയിലെ ആന്തരിക സ്വത്തുക്കള് താഴെ ചേര്‍ക്കുന്നു:\n(1) കച്ചവട സ്വത്ത് (2) നിധി (3) സ്വര്‍ണ്ണം (4) വെള്ളി (5) കറന്‍സികള്.\n(1) ഖനികള് (2) ആടുകള് (3) മാടുകള് (4) ഒട്ടകങ്ങള് (5) കൃഷി (ഭക്ഷ്യധാന്യങ്ങള്) (6) പഴ വര്‍ഗങ്ങള്.\nഅന്യരുടെ നിരീക്ഷണങ്ങളില് നിന്ന് മറഞ്ഞുകിടക്കുന്ന, അവര്‍ക്കു കണക്കറിയാത്ത വസ്തുക്കളാണ് ആന്തരിക സ്വത്തുക്കള്. അതേ സമയം, ബാഹ്യ സ്വത്തുക്കള് പുറമേ നിന്ന് നോക്കിയാല് തന്നെ കാണുവാനും കണക്കെടുക്കാനും കഴിയുന്നതാണ്. ഇസ്‌ലാമിക ഭരണം നടക്കുന്ന നാടുകളില്, ഭരണാധികാരി നിശ്ചയിക്കുന്ന “ആമിലീങ്ങള്‍ക്കു’ (സകാത്തുദ്യോഗസ്ഥര്) ഇത്തരം സ്വത്തുക്കളെ നോക്കി കണക്കെടുക്കാനും സകാത്ത് വിഹിതം നിശ്ചയിക്കാനും സാധിക്കും.\nആന്തരിക സ്വത്തുക്കളുടെ സകാത്ത് വിഹിതം ദാതാവിന് നേരിട്ട് അവകാശികളെ ഏല്‍പ്പിക്കാം. ഇത്തരം വിഹിതങ്ങളെ ഇസ്‌ലാമിക രാജ്യങ്ങളിലെ സകാത്തുദ്യോഗസ്ഥര്‍ക്ക് പിടിച്ചെടുത്ത് കൊണ്ടുപോകാന് പറ്റില്ല. അങ്ങനെ ചെയ്യുന്നത് ഹറാമാണ്. ഉടമസ്ഥന് വേണമെങ്കില് സ്വമേധയാ ഇമാമിനെ ഏല്‍പ്പിക്കാം. അത് ഇമാമിന് വിതരണാവശ്യാര്‍ത്ഥം സ്വീകരിക്കുകയും ചെയ്യാം. എന്നാല് ബാഹ്യ സ്വത്തുക്കളുടെ വിഹിതം ഉടമസ്ഥന് നല്‍കാന് വിസമ്മതിച്ചാല് സകാത്തുദ്യോഗസ്ഥര്‍ക്ക് എടുത്തുകൊണ്ടുപോകാം. എതിര്‍ത്തു നിന്നാല് അത്തരക്കാരനോട് ഭരണാധികാരികള്‍ക്ക് യുദ്ധം നടത്തുകയുമാവാം. ആന്തരിക സ്വത്തുക്കളുടെ സകാത്ത് വിഹിതം ഇസ്‌ലാമിക ഭരണപ്രദേശങ്ങളിലെ ആമിലീങ്ങള്‍ക്കു തന്നെ പിരിച്ചെടുക്കാന് പാടില്ല എന്നു വരുമ്പോള്, ഇക്കാലത്ത് പുത്തന്‍വാദികള് തട്ടിക്കൂട്ടിയുണ്ടാക്കിയ “സകാത്തു കമ്മിറ്റിക്കാര്’ വന്ന് ആന്തരിക സ്വത്തുക്കളുടെ സകാത്ത് പിരിച്ചെടുത്തുകൊണ്ടുപോകുന്നത് തനി പോഴത്തവും അസാധുവും നിഷിദ്ധവുമാണ്. സകാത്ത് വീടുകയുമില്ല.\nമേല്‍പറഞ്ഞ സകാത്തിന്റെ ഇനങ്ങളില് ഓരോന്നിലും നിശ്ചിത കണക്ക് പൂര്‍ത്തിയായാല് നിര്‍ണിത വിഹിതം താഴെ പറയുന്ന എട്ട് അവകാശികള്‍ക്ക് നല്‍കേണ്ടതാണ്:\n1. നിത്യ ചെലവിന് ആവശ്യമായത്ര വരുമാനമില്ലാത്തവരായ “ഫഖീറു’കള്. പത്ത് രൂപ വേണ്ടിടത്ത് ഒന്നുമില്ലാത്തവരോ അഞ്ചു രൂപവരെ ഉണ്ടാക്കാനോ കഴിയുന്നുള്ളൂ എന്ന പരുവത്തിലുള്ളവരോ ആണിവര്.\n2. നിത്യചെലവിന് വരുമാനം ഒത്തുകിട്ടുമെങ്കിലും അത് തികയാത്ത അവസ്ഥയിലുള്ളവരായ “മിസ്കീന്’മാര്. പത്ത് രൂപ വേണ്ടിടത്ത് എട്ട് കിട്ടുന്നവര്.\n3. ഇസ്‌ലാമിക ഗവണ്‍മെന്‍റുള്ള സ്ഥലത്ത് ഭരണാധികാരി നിയമിച്ച സകാത്തുദ്യോഗസ്ഥര് (ആമിലീങ്ങള്).\n4. ഇസ്‌ലാമിലേക്ക് പുതുതായി എത്തിയവര്. ഇത്തരക്കാരുടെ സാമ്പത്തിക അഭിവൃദ്ധി മറ്റുള്ളവര്‍ക്ക് ഇസ്‌ലാം സ്വീകരിക്കാന് പ്രചോദനമാകാന് കൂടിയാണിത്.\n5. നിര്‍ണിത സംഖ്യ തന്നാല് മോചനം നല്‍കാം എന്ന് യജമാനന് സമ്മതിച്ച, മോചനപത്രം എഴുതപ്പെട്ട അടിമ. സകാത്തു നല്‍കി ഇയാളുടെ മോചനം ഇസ്‌ലാം എളുപ്പമാക്കുന്നു.\n6. അനിസ്ലാമികമല്ലാത്തതും, പള്ളി ദീനീ സ്ഥാപനങ്ങളുടെ നിര്‍മാണം, നടത്തിപ്പ്, മറ്റു സാമൂഹിക പ്രവര്‍ത്തനങ്ങളായ വിവാഹം നടത്തികൊടുക്കല്, അശരണരായ രോഗികളെ സഹായിക്കല് എന്നിവ കാരണത്താലോ സ്വന്തം ആവശ്യനിര്‍വഹണത്തിന്റെ പേരിലോ കടം വന്ന് വലഞ്ഞവര്.\n7. ശമ്പളം പറ്റാതെ, മുസ്‌ലിം ഭരണാധിപന്റെ മേല്‍നോട്ടത്തിലായി പടപൊരുതുന്ന യോദ്ധാവ്. ഇവര് സമ്പന്നരാണെങ്കിലും സകാത്ത് നല്‍കാം. ഇവര് ചെയ്യുന്ന സേവനത്തിന്റെ വില കണക്കിലെടുത്ത് ആയുധം, അങ്കികള്, ഭക്ഷണം എന്നിവയുടെ ചെലവും പരിഗണിച്ചാണ് ഇതു നല്‍കുക. ഇസ്‌ലാമിക ഭരണം നിലവിലുള്ള സ്ഥലത്താണ് ഈ യോദ്ധാക്കളുണ്ടാവുക. സംഘടനാ പ്രവര്‍ത്തനം, സാമൂഹ്യ പ്രവര്‍ത്തനം തുടങ്ങിയ രംഗങ്ങളിലുള്ളവരൊന്നും ഈ അവകാശികളില് പെടില്ല.\n8. ഇസ്‌ലാം അനുവദിച്ച യാത്ര ചെയ്യുന്നവന്. സകാത്ത് നല്‍കുന്ന നാട്ടിലൂടെ പോകുന്നവരും പ്രസ്തുത നാട്ടില് നിന്ന് യാത്ര ആരംഭിക്കുന്നവരും ഇവരില് പെടും. സിയാറത് യാത്രകള്, പഠനഗവേഷണാവശ്യങ്ങള്‍ക്കു പോകുന്നവര് എന്നിവര്‍ക്കെല്ലാം ഇതു നല്‍കാം.\nസകാത്തിന്റെ അവകാശികളായ എട്ട് വിഭാഗക്കാരെ പരിശോധിക്കുമ്പോള്, നിബന്ധനയായി കാണേണ്ടത് മുസ്‌ലിമാവണം എന്നതാണ് (തുഹ്ഫ 7/160). രാഷ്ട്രീയസംഘടന ഭാരവാഹികളില് അമുസ്‌ലിംകള് ഉണ്ടെങ്കില് അവരെ കൂടി ഉള്‍പ്പെടുത്തി സകാത്ത് വിതരണം നടത്തുന്നത് ശരിയാവില്ല.\nസകാത്തിനെ അതിന്റെ അവകാശികള്‍ക്കിടയില് വിതരണം ചെയ്യാന് പണ്ഡിതര് മൂന്നു രീതികള് പറഞ്ഞിട്ടുണ്ട്.\n1. സകാത് കൊടുക്കുന്നയാള്, അവകാശികള്‍ക്ക് നേരിട്ട് എത്തിക്കുക. ഇതാണ് ഏറ്റവും ഉത്തമം.\n2. ഇസ്‌ലാമിക ഭരണം നടക്കുന്ന പ്രദേശമാണെങ്കില്, ഇമാമിനെ (ഭരണാധികാരിയെ) വിഹിതം ഏല്‍പ്പിക്കുക.\n3. സകാത്ത് ദായകന്, തന്റെ വിഹിതം അവകാശികള്‍ക്കെത്തിക്കാന് നിബന്ധകളൊത്ത ഒരു വക്കീലിനെ ചുമതലപ്പെടുത്തുക.\nഇതിന്റെയടിസ്ഥാനത്തില്, ഇന്ത്യയില് രണ്ടാമത്തെ രീതി നടക്കില്ല എന്നുറപ്പാണ്. ദായകന്, നേരിട്ടോ വക്കീല് മുഖാന്തിരമോ വിതരണം ചെയ്യുന്ന രീതി മാത്രമേ പറ്റൂ. ഇന്ന് പുത്തന്‍വാദികള് ഉണ്ടാക്കിയ “സകാത് കമ്മറ്റി’യെ ന്യായീകരിക്കാന് പഴുതുകളില്ല തന്നെ. നിബന്ധനയൊക്കാത്തതിനാല് വക്കീലിന്റെ സ്ഥാനത്തു സകാത്ത് കമ്മിറ്റിയെ പ്രതിഷ്ഠിക്കാനും പറ്റില്ല.\nതുഹ്ഫ പറയുന്നു: “വക്കീലിന്റെ ശര്‍ഥ് (നിബന്ധന) നിശ്ചിത വ്യക്തിയാവണമെന്നതാണ്’ (5/298). കമ്മറ്റി നിശ്ചിത വ്യക്തിയല്ലല്ലോ. മാത്രവുമല്ല, ഇബ്നുഹജറി(റ)ന്റെ മറ്റൊരു പരാമര്‍ശം ശ്രദ്ധിക്കുക: “സകാത്തിന്റെ സാധുതക്ക് നിയ്യത്ത് നിര്‍ബന്ധമാണ്. ഉടമസ്ഥന് തന്നെ നിയ്യത്ത് വെക്കണം. അല്ലെങ്കില് സകാത്ത് വിതരണ ചുമതല ഏല്‍പ്പിക്കുന്ന വകീലിനെ നിയ്യത്ത് ചെയ്യാന് ഉത്തരവാദപ്പെടുത്തണം” (തുഹ്ഫ 3/348, 349). “കമ്മറ്റി’ എങ്ങനെയാണ് നിയ്യത്ത് വെക്കുക?ഇനി കമ്മറ്റിയെ പ്രതിനിധീകരിക്കുന്ന സെക്രട്ടറിയോ പ്രസിഡന്‍റോ വെച്ചാല് പോരേ? എങ്കില് പിന്നെ കമ്മറ്റി എന്തിനാണ്. സെക്രട്ടറി, പ്രസിഡന്‍റ് എന്ന ലേബലില്ലാതെ ആ വ്യക്തികളെ വകീലാക്കിയാല് മതിയല്ലോ.\nവക്കാലത്താക്കുമ്പോള് ശ്രദ്ധിക്കേണ്ട മറ്റൊരു നിബന്ധന; വക്കാലത്താക്കുന്ന സകാത്ത് ദാതാവ് സംസാര ശേഷിയുള്ളവനാണെങ്കില് വക്കാലത്തിനെ കുറിക്കുന്ന വ്യക്തമായ വാക്കോ വക്കാലത്ത് ഉദ്ദേശിച്ചു കൊണ്ടുള്ള വ്യംഗമായ വാക്കോ എഴുത്തോ ഉണ്ടായിരിക്കണം. ഊമയാണെങ്കില് വക്കാലത്തിന്റെ മേല് അറിയിക്കുന്ന ആംഗ്യവും ഉണ്ടാവണം. (തുഹ്ഫ 5/309). സകാത്ത് കമ്മറ്റി നിശ്ചയിക്കുന്ന റസീവര്‍മാര് നാടു നീളെ കറങ്ങി “സകാത്ത് വിഹിതം’ പിരിച്ചെടുക്കുമ്പോള് ഇത്തരം ഏല്‍പ്പിക്കലുകളൊന്നും നടക്കുന്നില്ല.\nമറ്റൊരു നിബന്ധന വക്കീലായി ചുമതലയേല്‍ക്കുന്ന വ്യക്തി തന്നെ വിതരണം നിര്‍വഹിച്ചിരിക്കണമെന്നാണ്. അവന് മറ്റൊരാളെ ചുമതലപ്പെടുത്താന് പാടില്ല (തുഹ്ഫ 5/323).\nമറ്റൊന്നിങ്ങനെ: “സകാത്ത് വിതരണത്തിന് ചുമതലയുള്ള വക്കീല്, യഥാര്‍ത്ഥ അവകാശികള്‍ക്ക് അത് എത്തിച്ചിരിക്കുന്നുവെന്ന് സ്വത്തുടമസ്ഥന് ഉറപ്പാവണം. ഈ നിബന്ധനയും കമ്മിറ്റിക്കാര് പാലിക്കുന്നുണ്ടോ? പലപ്പോഴും അമുസ്‌ലിംകളടക്കം അനര്‍ഹര്‍ക്കാണ് വിഹിതം പോകുന്നത്. യഥാര്‍ത്ഥ രീതിയിലുമല്ല വിതരണം നടക്കുന്നതും. “മിച്ചം’ വരുന്നത് അടുത്ത വര്‍ഷത്തേക്ക് വയ്ക്കുന്ന പരിപാടിയും “കമ്മറ്റിക്കാര്’ ചെയ്യുന്നു.\nവിതരണത്തെ കുറിച്ച് ഇമാം നവവി(റ)യെ വായിക്കുക: “സ്വന്തമായി വിതരണം ചെയ്യലാണ് ഏല്‍പ്പിക്കുന്നതിനെക്കാള് നല്ലത്. കാരണം, അവന് സ്വയം നല്‍കുമ്പോള് സകാത്ത് വീട്ടിയെന്ന് അവനു ഉറപ്പാക്കാവുന്നതാണ്. വക്കീല് ശരിയാംവണ്ണം സകാത്ത് നല്‍കിയില്ലെങ്കില് ഫര്‍ള് വീടുകയില്ല. സകാത്ത് അതിന്റെ അവകാശികളിലേക്കു എത്തിയില്ലെങ്കില് ഉടമസ്ഥന്റെ ബാധ്യത വീടുകയില്ല’ (ശറഹുല് മുഹദ്ദബ് 6/165).\nഅവകാശികള്‍ക്കിടയിലെ വിതരണ രീതി\nസകാത്തിന്റെ അവകാശികളില് ഫഖീര്, മിസ്കീന്, പുതുവിശ്വാസി, യാത്രക്കാരന്, കടം കൊണ്ടു വലഞ്ഞവര് എന്നീ അഞ്ചു വിഭാഗം മാത്രമാണിപ്പോള് നമ്മുടെ നാട്ടില് ഉള്ളത്. സകാത്ത് ഈ അഞ്ചു വിഭാഗങ്ങള്‍ക്കിടയില് തുല്യമായി വിഹിതിക്കല് നിര്‍ബന്ധമാണ്. ഓരോ വിഭാഗത്തിലെയും എല്ലാവര്‍ക്കും കൊടുക്കാന് കഴിയുമെങ്കില് അങ്ങനെ ചെയ്യണം. എന്നാല് അവര്‍ക്കിടയില് തുല്യത നിര്‍ബന്ധമില്ല. ഓരോ ഗ്രൂപ്പിലെയും എല്ലാവരെയും ഉള്‍ക്കൊള്ളിച്ചാല് ചിലരെ പൂര്‍ണമായും ഒഴിവാക്കേണ്ടി വരരുത്. പകരം, ഓരോ ഗ്രൂപ്പിലെയും മൂന്ന് വീതം ആളുകളെ തെരഞ്ഞെടുത്ത് എല്ലാ വിഭാഗത്തെയും ഉള്‍പ്പെടുത്തി നല്‍കുക.\nഎന്നാല് ശാഫിഈ മദ്ഹബിലെ ഈ പ്രബലാഭിപ്രായത്തിനെതിരെ ഇമാം റൂയാനി(റ), അബൂ ഇസ്ഹാഖുശ്ശീറാസി(റ) എന്നിവരെ പോലുള്ള പ്രമുഖ പണ്ഡിതര് അഭിപ്രായങ്ങള് രേഖപ്പെടുത്തിയിട്ടുണ്ട്. അവയിങ്ങനെ സംഗ്രഹിക്കാം.\n1. നാട്ടിലുള്ള എല്ലാ വിഭാഗങ്ങളില് നിന്നും മൂന്ന് വീതം വ്യക്തികള്‍ക്കെങ്കിലും സകാത്ത് മുതല് ഓഹരി ചെയ്യല് നിര്‍ബന്ധമാണെന്നാണ് ശാഫിഈ മദ്ഹബിലെ പ്രബലം.\n2. മറ്റു മദ്ഹബിന്റെ മൂന്ന് ഇമാമുകളും ഒരു വ്യക്തിക്ക് മാത്രം നല്‍കിയാലും മതിയാകുമെന്ന പക്ഷക്കാരാണ്. ഈ അഭിപ്രായത്തെ നമ്മുടെ മദ്ഹബിലെ ചിലര് പരിഗണനീയമാക്കിയിട്ടുണ്ട്.\n3. എല്ലാ വിഭാഗങ്ങളില് നിന്നും മൂന്ന് വീതം വ്യക്തികള്‍ക്കിടയില് സകാത്ത് മുതല് വിഹിതിക്കാന് മതിയാകുമെങ്കില് ശാഫിഈ മദ്ഹബിലെ പ്രബലാഭിപ്രായം അവലംബിക്കലാണഭികാമ്യം.\n4. സകാത്ത് മുതല് ഇതിന് മതിയാകാതിരിക്കുമ്പോള് ഒരു വ്യക്തിക്ക് മാത്രം നല്‍കിയാലും മതിയാകുമെന്ന പരിഗണനീയമായ അഭിപ്രായം അവലംബിക്കാവുന്നതാണ്. പലരുടെയും സകാത്ത് സംഘടിപ്പിച്ച് വിതരണം ചെയ്യാന് ആജ്ഞയില്ലെന്നാണ് കാരണം.\n5. കഴിയുമെങ്കില് മൂന്ന് പേര്‍ക്കെങ്കിലും നല്‍കലാണ് സൂക്ഷ്മത. (പൊന്മള ഉസ്താദിന്റെ ഫതാവാ മുഹ്യിസ്സുന്ന: ഭാഗം 3, പുറം 89,90 ല് നിന്ന്).\nസമ്പത്തിലെ സകാത്തിന്റെ അതിപ്രധാനങ്ങളായ നിബന്ധനകള് ഇവയാണ്:\nഒന്ന്: നിശ്ചിത കണക്ക് എത്തുക.\nരണ്ട്: വര്‍ഷം പൂര്‍ത്തിയാവുക.\nസകാത്തുകള് നല്‍കാന് റമളാന് വരെ കാത്തുനില്‍ക്കുന്ന പ്രവണത ചിലരിലെങ്കിലും കാണാം. ഇത് ശരിയല്ല. വര്‍ഷം തികയുന്ന സമയത്തു തന്നെ സകാത്തു നല്‍കണം. പിന്തിക്കുന്നത് കുറ്റകരമാണ്. എന്നാല്, സകാത്തിന് അര്‍ഹതയുള്ളവരും കൂടുതല് ബന്ധമുള്ളവരുമായ കുടുംബക്കാര്, ബന്ധുക്കള്, അയല്‍വാസികള്, സജ്ജനങ്ങള് എന്നിവരെ പ്രതീക്ഷിക്കാവുന്നതാണ്.\nആധുനിക സാമ്പത്തിക സാഹചര്യങ്ങള് പരിശോധിക്കുമ്പോള് സകാത്തിന്റെ വ്യാപ്തി വലുതാവുന്നുണ്ട്. അതിങ്ങനെ പറയാം.\nകറന്‍സികള്, ജ്വല്ലറികള്; ആഭരണങ്ങള്, വിവിധ ബിസിനസുകള്, ബാങ്ക് ഡെപ്പോസിറ്റുകള്, ബിസിനസ് നിക്ഷേപങ്ങള്, പി.എഫ് (പ്രോവിഡന്‍റ് ഫണ്ട്), സ്യെൂരിറ്റികള് (കെട്ടിവെക്കുന്ന തുകകള്), കുറി, നിധി, ഇസ്‌ലാമിക ബേങ്കുകള്, സകാത്തിന്റെ അവകാശികളും ആസ്തികളും.\nസകാത്തിന്റെ ആധുനിക ചര്‍ച്ചയില് ഇക്കാര്യങ്ങളെല്ലാം കടന്നുവരണം. പഴുതുകള് നോക്കി നടക്കുകയും തരം കിട്ടുമ്പോള് സകാത്തു തടയുകയും ചെയ്യുന്നത് ശരിയായ ഏര്‍പ്പാടല്ല. ഇസ്‌ലാമിന്റെ പഞ്ചസ്തംഭങ്ങളിലൊന്നായ സകാത്തിന്റെ കാര്യത്തില് ലാഘവ മനോഭാവവും അലസ സ്വഭാവവും അരുത്.\nവിനിമയ മാധ്യമങ്ങളായിരുന്ന സ്വര്‍ണം, വെള്ളികളുടെ സ്ഥാനം ഇന്ന് കറന്‍സികള് ഏറ്റെടുത്തു കഴിഞ്ഞു. “ലോഹങ്ങളില് സ്വര്‍ണ്ണം, വെള്ളി എന്നിവക്കു മാത്രം സകാത്തു നിര്‍ബന്ധമായത് അവ എല്ലാ അവശ്യ വസ്തുക്കളുടെയും വിലയായതുമൂലമാണ്’ (അമീറഹാശിയത്തുല് മഹല്ലി 2/2).\nവസ്തുക്കളുടെ വിലകളാകുന്ന വര്‍ഗത്തിന്ജിസ്മുല് അസ്മാല് സകാത്തു നിര്‍ബന്ധമാണെന്നത് മുസ്‌ലിം ലോകത്തിന്റെ ഐകകണ്ഠ്യേനയുള്ള തീരുമാനമാണ് (ഇജ്മാഅ്) എന്ന് ശാഫിഈ മദ്ഹബിലെ പണ്ഡിതനായ മുഹമ്മദ് ബിന് അബ്ദുറഹ്മാനുദ്ദിമശ്ഖി “റഹ്മത്തുല് ഉമ്മ’ (പേ. 101)യില് വ്യക്തമാക്കിയിട്ടുണ്ട്.\nസ്വര്‍ണ്ണം, വെള്ളി എന്നിവയുടെ സാര്‍വത്രിക വില സ്വഭാവം ഏതിനു കൈവന്നാലും അതിനെല്ലാം സകാത്ത് നിര്‍ബന്ധമാകും. അതിനാലാണ് കറന്‍സിയില് സകാത്തും അനുബന്ധ വിഷയങ്ങളും ഉണ്ടെന്നു പറയുന്നത്. ഇമാം മാവറദി(റ)യുടെ വാക്കുകള് ശ്രദ്ധിക്കുക: “സാര്‍വത്രിക വിലയാവുക എന്ന ഗുണത്തില് സ്വര്‍ണത്തിനോടും വെള്ളിയോടും സാമ്യമാകുന്ന മറ്റൊന്ന് പിന്നീടുണ്ടായെന്ന് വരാം. അപ്പോള് വിധി അതിനും ബാധകമാവും’ (അല് ഹാവില് കബീര് 5/92, ശര്‍ഹുല് മുഹദ്ദബ് 9/394).\nകറന്‍സിയില് സകാത്തിന്റെ നിസ്വാബ് (കണക്ക്) വെള്ളിയുടെ നിസ്വാബായ 595 ഗ്രാമിന്റെ മൂല്യം നോക്കിയാണ് കണക്കാക്കുക. സ്വര്‍ണം, വെള്ളി എന്നിവയില് ഏറ്റവും മൂല്യം കുറഞ്ഞതിനെ പരിഗണിച്ചാണ് സകാത്തു വിഹിതം കണ്ടെത്തേണ്ടത്. അപ്പോഴാണല്ലോ അവകാശികള്‍ക്ക് കൂടുതല് ഉപകാരപ്പെടുക.\nസ്വര്‍ണ വേട്ട വ്യാപകമാണിപ്പോള്. സ്വര്‍ണക്കടത്തിന് എന്തെല്ലാം തന്ത്രങ്ങളാണ് പയറ്റുന്നത്. മറ്റൊന്നിനോട് ഉരുക്കിച്ചേര്‍ത്തിട്ടോ ശുദ്ധ രൂപത്തിലോ കടത്തുന്ന സ്വര്‍ണങ്ങള് ഉദ്യോഗസ്ഥര് പിടിച്ചാലും ഇല്ലെങ്കിലും ഉടമാവകാശം നഷ്ടപ്പെടാത്ത വിധം ശേഷിക്കുകയും അത് 85 ഗ്രാം (10.625 പവന്) ഉണ്ടാവുകയും വര്‍ഷം തികയുകയും ചെയ്താല് അതിന്റെ2.5 ശതമാനം സകാത്ത് നല്‍കണം. ഡ്യൂട്ടി അടച്ചോ നിയമ തടസ്സങ്ങളെല്ലാം ഒഴിവായോ പിടിച്ചെടുത്ത സ്വര്‍ണം തിരിച്ചുകിട്ടിയാല് പ്രസ്തുത വിഹിതം അവകാശികള്‍ക്കു കൊടുക്കേണ്ടതാണ്.\nസ്വര്‍ണം വിഴുങ്ങിയാലും പൂശിയാലും (സ്വര്‍ണം മാത്രം വേര്‍തിരിച്ചെടുത്ത് അളവും സമയവും തികയുന്നപക്ഷം) വിധി ഇതു തന്നെ. ഉപഭോക്താവിന്റെ നിലക്കൊത്ത ആഭരണങ്ങളൊഴിച്ച് ആര്‍ഭാടത്തിനോ സൂക്ഷിപ്പിനോ ഉണ്ടാക്കിയ സ്വര്‍ണങ്ങള്‍ക്കും സകാത്ത് നിര്‍ബന്ധമാണ്. സാധാരണ ആഭരണങ്ങള്‍ക്ക് സകാത് കണക്കാക്കേണ്ടതില്ല.\nബാങ്ക് ഡെപ്പോസിറ്റുകള് കടം കൊടുക്കുന്നതു പോലെയല്ല; ആവശ്യമുള്ളപ്പോള് പിന്‍വലിക്കാമെന്നതിനാല്, നിക്ഷേപത്തുകയുടെ പേരില് സകാത്തിന്റെ നിസ്വാബ് (കണക്ക്) എത്തുകയും തുടര്‍ന്നങ്ങോട്ട്, പ്രസ്തുത തുക ഒരു വര്‍ഷം തികയുകയും ചെയ്താല് ഉടനടി അതിന്റെ രണ്ടര ശതമാനം സകാത്തായി അവകാശികള്‍ക്ക് നല്‍കണം. ബാങ്കില് നിന്ന് പിന്‍വലിക്കുന്ന നേരത്ത് ഒട്ടാകെ കൊടുത്താല് പോരാ.\nമറ്റൊരാളില് നിന്ന് ലഭിക്കാനുള്ള കടത്തിന്, 595 ഗ്രാം വെള്ളിയുടെ തുക ഒരു വര്‍ഷം പൂര്‍ത്തിയായ രൂപത്തിലുണ്ടെങ്കില് കടം കൊടുത്തയാള് അതിന് സകാത്ത് കൊടുക്കണം. കടം വാങ്ങിയവന്റെ കൈയില്, അതേ തുക ചെലവാക്കാതെ കിടപ്പുണ്ടെങ്കില് അവനും അതിന് സകാത്ത് നല്‍കണം.\nദിവസത്തിലോ, ആഴ്ചയിലോ, മാസത്തിലോ അടച്ചുതീര്‍ക്കുന്ന രൂപത്തിലുള്ള കുറി, സകാത്തിന്റെ കണക്കെത്തുകയും ശേഷം ഒരു വര്‍ഷം കുറിയടിക്കാതെ കിടക്കുകയും ചെയ്താല് ആ സംഖ്യക്ക് സകാത്ത് നിര്‍ബന്ധമാവും. നറുക്ക് കിട്ടിയതിന് ശേഷം സകാത്ത് നല്‍കിയാല് മതി.\nകോഴി കച്ചവടം, കാട, മത്സ്യം…\nകോഴി, കാട, മത്സ്യം എന്നിത്യാദി ജീവികളെ വില്‍ക്കാന് വേണ്ടി വാങ്ങുകയും വില്‍പ്പന നടത്തുകയും ചെയ്യുന്ന കച്ചവടക്കാര് വര്‍ഷാവസാനം ചരക്കുകളുടെ (കോഴി, കാട, മത്സ്യം) വില കണക്കാക്കി നോക്കുകയും 595 ഗ്രാം വെള്ളിയുടെ തോത് എത്തുകയും ചെയ്തിട്ടുണ്ടെങ്കില് പ്രസ്തുത വസ്തുക്കളുടെ പേരില് 2.5 ശതമാനം സകാത്ത് നല്‍കണം. സ്വര്‍ണം, വെള്ളി, കറന്‍സി പോലുള്ളവ ചെലവഴിക്കാതെ ഒരു വര്‍ഷം കൈയിലിരുന്നാല് സകാത്ത് കൊടുക്കണമെന്ന പോലെയല്ല ഇവിടെയുള്ളത്. ഒരേ കച്ചവടച്ചരക്ക് ഒരു വര്‍ഷം മുഴുവനും കടയിലുണ്ടാവില്ലല്ലോ. ചരക്കുകള് മാറി മാറി വരും. എന്നാലും, കച്ചവടക്കാരന്റെ ഓരോ സാമ്പത്തിക വര്‍ഷത്തിലും (ഇയാള് കച്ചവടം തുടങ്ങി ഒരു വര്‍ഷം പൂര്‍ത്തിയാകുമ്പോഴുള്ള) ഇഹീശെിഴ ടീേരസ ന്റെ വില നിശ്ചയിച്ചാണ് സകാത്ത് നല്‍കേണ്ടത്.\nഭൂമിക്കച്ചവടം, വണ്ടിക്കച്ചവടം, ഫ്ളാറ്റുകള്\nഭൂമികള്, വാഹനങ്ങള്, ഫ്ളാറ്റുകള് എന്നിവ വില്‍പ്പന ഉദ്ദേശിച്ച് വാങ്ങുകയും സമയോചിതം വില്‍ക്കുകയും ചെയ്യുന്ന രൂപത്തിലാണെങ്കില് ഓരോ വര്‍ഷം പൂര്‍ത്തിയാകുമ്പോഴും Closing Stock ന്റെ (കൊല്ലവസാനമുള്ള വില്‍പനച്ചരക്കുകളായ വണ്ടി, ഭൂമി, ഫ്ളാറ്റുകള്) വില കണക്കാക്കുകയും 595 ഗ്രാം വെള്ളിയുടെ വില എത്തുകയും ചെയ്തിട്ടുണ്ടെങ്കില് എത്രയാണോ അവയുടെ മൂല്യം അതിന്റെ2.5 ശതമാനം സകാത്തു നല്‍കണം.\nഎഞ്ചിനീയര്‍മാര്, ചാര്‍ട്ടേര്‍ഡ് അക്കൗണ്ടന്‍റുമാര്, ഡോക്ടര്‍മാര്, അധ്യാപകര്, വക്കീലന്മാര്, മറ്റു പ്രൊഫഷണലുകള് എന്നിവര് ചരക്കു കൈമാറ്റക്കാരല്ല. ഇവരുടെ സേവനത്തിന്റെ വര്‍ഷ പൂര്‍ത്തീകരണ വേളയില് സകാത്ത് കണക്കാക്കാനോ കൊടുക്കാനോ മിനക്കെടേണ്ടതുമില്ല. അതേസമയം, ഇങ്ങനെ കിട്ടിയ ഫീസ് സ്വരൂപിച്ച് 595 ഗ്രാം വെള്ളിയുടെ തുകയെത്തുകയും അത് ഒരു വര്‍ഷം തികയുകയും ചെയ്താല് അതിന് സകാത്ത് നല്‍കണം.\nഉദ്യോഗസ്ഥരുടെ മാസ ശമ്പളത്തില് നിന്ന് നിശ്ചിത തുക മാനേജ്മെന്‍റ് പിടിച്ച് ഫണ്ടായി സൂക്ഷിക്കുന്നു. മറ്റൊരു ഫണ്ട് വിഹിതം മാനേജ്മെന്‍റ് തന്നെ തൊഴിലാളിയുടെ പേരില് സൂക്ഷിക്കുന്നു. അതുവരെ കടം കൊടുത്ത പോലെ മാനേജ്മെന്‍റിന്റെ കൈയില് അതു കിടക്കും. സകാത്തിന്റെ കണക്കെത്തിയേടം മുതല് ഒരു വര്‍ഷം തികഞ്ഞാല്, പ്രസ്തുത പി.എഫ്. വിഹിതത്തിന് (ശമ്പളത്തില് നിന്ന് പിടിച്ചെടുത്ത വിഹിതത്തിന് മാത്രം. മാനേജ്മെന്‍റ് വിഹിതത്തിനല്ല) സകാത്ത് നല്‍കേണ്ടി വരും.\nഒരു കാര്യം ശ്രദ്ധിക്കേണ്ടത്, നിസ്വാബ് എത്തുകയും വര്‍ഷം തികയുകയും ചെയ്യുന്നത്, ഓരോ വര്‍ഷവും വര്‍ദ്ധമാന രൂപത്തിലാണ്. അതിനനുസരിച്ച് സകാത്ത് കണക്കാക്കണം. അതായത്, ഒരാള് മാസാമാസം 500 രൂപ പി.എഫ്. അടക്കും. വെള്ളിയുടെ ഇപ്പോഴത്തെ മാര്‍ക്കറ്റ് വില പ്രകാരം ഒരു ഗ്രാമിന് 42.1 രൂപയാണ്. അതിനാല് 595 ഗ്രാമിന് 42.1 ഃ 595 = 25049.5 രൂപയുണ്ടാവും. ഇതേ കണക്കില് പി.എഫ്. അടച്ചാല് നിസ്വാബ് എത്തുന്നത് 51 മാസത്തെ അടവോടെയാണ് (4 വര്‍ഷവും മൂന്നു മാസവും). 2014 ജനുവരിയില് അവസാന പി.എഫ് 500 അടച്ച ആള്‍ക്ക് 2018ലെ ഏപ്രില് മാസത്തെ അടവോടെ സകാത് കൊടുക്കാനുള്ള നിസ്വാബ് എത്തും. ഇനി ഈ തുക ഒരു വര്‍ഷം കൂടി തികയലോടെ (2019 ഏപ്രില് പൂര്‍ത്തിയാവുന്നതോടെ) പ്രസ്തുത തുകയുടെ (25049.5)ന്റെ2.5 ശതമാനമായ 627 രൂപ സകാതായി നല്‍കണം. ഇത് അപ്പോള് തന്നെ നല്‍കാം. വിരമിക്കുന്ന വേളയില് പി.എഫ്. തുക കൈയിലെത്തിയത്ത് ശേഷം മൊത്തം വര്‍ഷത്തെ പി.എഫ് സകാത് ഒരുമിച്ച് നല്‍കിയാലും മതി.\nകടം കൊടുത്ത നിസ്വാബുള്ള സംഖ്യ വര്‍ഷങ്ങളോളം കടക്കാരന്റെ കൈയില് കിടന്നാലും തിരിച്ചുകിട്ടുമ്പോള് അത്രയും വര്‍ഷത്തെ സകാത് കൊടുക്കണമല്ലോ. ഓരോ എക്സ്ട്രാ മാസം കഴിയുമ്പോഴും നിസ്വാബ് തുകക്കു ശേഷം അടക്കുന്ന ഓരോ പി.എഫിനും വര്‍ഷം തികയുമ്പോള് സകാത്ത് കൊടുത്തുകൊണ്ടിരിക്കണം. പെന്‍ഷമ്പറ്റി പിരിയുമ്പോള് നല്ലൊരു തുക സകാത്തിന് വേണ്ടി ഉദ്യോഗസ്ഥര് നീക്കേണ്ടി വരും.\nകച്ചവട സകാത്തില് ശ്രദ്ധിക്കേണ്ടത്\nകച്ചവട ചരക്കുകള് വില കെട്ടി വര്‍ഷാവസാനം സകാത്തു കൊടുക്കുമ്പോള് പണമാണ് സകാത്തായി നല്‍കേണ്ടത്. കച്ചവട വസ്തുക്കള് വല്ലതും എടുത്ത് നല്‍കുന്നത് ശരിയാവുകയില്ല.\nഓര്‍ഡര് പ്രകാരം വസ്തുക്കള് തയ്യാറാക്കി വില്‍ക്കുന്ന സംവിധാനങ്ങളാണല്ലോ കാറ്ററിംഗ് ഹോട്ടലുകള്. ഇവിടെ വര്‍ഷാവസാനം കണക്കെടുക്കാന് പാകത്തിലുള്ള വില്‍പ്പനച്ചരക്കുകളുണ്ടാവില്ല; ഉണ്ടെങ്കില് തന്നെ അസംസ്കൃത വസ്തുക്കള് ആയിട്ടായിരിക്കും. അതേ സമയം ഇവയെ സേവന പ്രവര്‍ത്തനങ്ങളായി കണക്കാക്കാനുമാവില്ല. ബഹു ശര്‍വാനിയുടെ പരാമര്‍ശം ശ്രദ്ധിക്കുക:\n“എണ്ണയുണ്ടാക്കി കച്ചവടം നടത്താനുദ്ദേശിച്ച് എള്ളു വാങ്ങിയാല് അത് കച്ചവട വസ്തുവായി ഗണിക്കപ്പെടും. പ്രതിഫലത്തിന് പകരം ഉടമപ്പെടുത്തിയ എള്ളില് തല്‍സമയത്തും എണ്ണ നിലനില്‍ക്കുന്നുവെന്നതാണ് കാരണം. ആട്ടിയെടുക്കുമ്പോള് നിലവിലുണ്ടായിരുന്ന എണ്ണ വേര്‍പിരിഞ്ഞ് കിട്ടിയെന്നേയുള്ളൂ. അതുകൊണ്ടു തന്നെ പ്രതിഫലത്തിന് പകരം ഉടമപ്പെടുത്തിയ വസ്തുവിലാണ് കച്ചവടം നടത്തിയതെന്ന് എണ്ണ കച്ചവടത്തെ സംബന്ധിച്ചു പറയാനാകും. ഇപ്രകാരം തന്നെ സുര്‍ക്കയുടെ കച്ചവടമുദ്ദേശിച്ച് മുന്തിരി വാങ്ങി വാറ്റിയെടുത്ത നീര് സുര്‍ക്കയാക്കി വില്‍പന നടത്തുമ്പോള് അതും കച്ചവടച്ചരക്കായി തന്നെ പരിഗണിക്കപ്പെടും. വില്‍പ്പനോദ്ദേശ്യത്തോടെ പ്രതിഫലത്തിന് പകരമായി ഉടമപ്പെടുത്തിയ മുന്തിരിയില് നേരത്തെ നിലനിന്നിരുന്ന നീര് സുര്‍ക്കയായി മാറുന്നത് കൊണ്ട് പൂര്‍ണമായും മറ്റൊരു ഉല്‍പന്നം ഇവിടെ ഉണ്ടാകുന്നില്ല. മുന്തിരി നീര് സുര്‍ക്കയായി മാറുന്നത് കൊണ്ട് അതിന്റെ സത്ത പരിവര്‍ത്തിതമാകുന്നില്ല. ഗുണത്തില് മാത്രമേ മാറ്റമുള്ളൂ (ഹാശിയതു ശര്‍വാനി 3/295).\nആധുനിക മാര്‍ക്കറ്റിംഗ്, വാണിജ്യ സംവിധാനങ്ങള് പുരോഗമിക്കുന്ന ഇക്കാലത്ത്, കൊമേഴ്സ് പ്രഫഷണലുകളെ ഒരുമിച്ചിരുത്തി, ട്രേഡിംഗ് രീതികളെപ്പറ്റി ആഴത്തിലറിഞ്ഞതിനു ശേഷം അവയുടെ സകാത്തു സാധ്യതകളെ കണ്ടെത്തുകയും പൊതുജനങ്ങളെ ശരിയാംവണ്ണം ബോധ്യപ്പെടുത്തേണ്ടതുമാണ്. ഇത്തരം ചര്‍ച്ചകള്‍ക്ക് ദഅ്വാ കോളേജുകള്, ശരീഅത്ത് കോളേജുകള്, മറ്റു മത വിദ്യാഭ്യാസ സ്ഥാപനങ്ങള് എന്നിവക്ക് മുന്നിട്ടിറങ്ങാവുന്നതാണ്. മസ്അലകള് അറിയാത്തതിന്റെയും ശ്രദ്ധയില്ലാത്തതിന്റെയും പേരില് പല ഇടപാടുകാരും കച്ചവടക്കാരും സകാത്തു കൊടുക്കാതെ നടക്കുന്നുണ്ട്. ചെറുകിട ബിസിനസുകാര് സകാത്തു നല്‍കുകയും വലിയ വ്യവസായികള് നമുക്കൊന്നുമില്ലേ എന്ന മട്ടില് നടക്കുന്നു. ശക്തമായ ബോധവല്‍കരണം വേണം.\nനിസാമുദ്ദീന് അഹ്സനി പറപ്പൂര്\n← Previous Story ബൈബിളും ഖുര്‍ആനും തമ്മിലെന്ത്?\nNext Story → ഡ്രൈവറുസ്താദിനു ശേഷം തെങ്ങുസ്താദുമാരും\nഫിത്വ്ര് സകാത്തിന്റെ നിര്‍വഹണം


ശബരിമലയിൽ പ്രവേശിപ്പിക്കുന്ന ഭക്‌തരുടെ എണ്ണത്തിലെ നിയന്ത്രണം നീക്കി | Wayanad Vision\nശബരിമലയിൽ പ്രതിദിനം പ്രവേശിപ്പിക്കുന്ന ഭക്‌തരുടെ എണ്ണത്തിലുള്ള നിയന്ത്രണം നീക്കി. ഉൽസവവും മീനമാസ പൂജയും നടക്കുന്ന 19 വരെ പ്രവേശനം അനുവദിക്കുന്ന ഭക്‌തരുടെ എണ്ണത്തിനുള്ള നിയന്ത്രണം നീക്കിയതായാണ് സർക്കാർ വ്യക്‌തമാക്കിയത്. നിലവിൽ പ്രതിദിനം 15,000 പേരെയാണ് ശബരിമലയിൽ പ്രവേശിപ്പിച്ചിരുന്നത്.\nകൂടാതെ2ഡോസ് വാക്‌സിൻ എടുത്തവർക്ക് ആർടിപിസിആർ പരിശോധനാ ഫലം ഹാജരാക്കേണ്ടതില്ലെന്നും സർക്കാർ അറിയിച്ചു. ഭക്‌തരുടെ എണ്ണത്തിനുള്ള നിയന്ത്രണം നീക്കാൻ സംസ്‌ഥാന ദുരന്ത കൈകാര്യ അതോറിറ്റിയാണ് തീരുമാനിച്ചത്. വാക്‌സിനേഷൻ എടുക്കാതെ നിലക്കലിൽ എത്തുന്നവർക്ക് ആർടിപിസിആർ പരിശോധനക്ക് സൗകര്യം ഉണ്ടാകും.\nഒപ്പം തന്നെ വെർച്വൽ ക്യൂ മുഖേനയുള്ള ഓൺലൈൻ ബുക്കിങ്ങിന് പുറമേ നിലക്കലിൽ ആവശ്യത്തിന് സ്പോട് ബുക്കിങ് കൗണ്ടറുകളും ഉണ്ടാകും. കൂടാതെ വെർച്വൽ ക്യൂ സംവിധാനം ഒഴിവാക്കണമെന്ന് വ്യക്‌തമാക്കി കോടതിയെ സമീപിക്കുമെന്ന് ദേവസ്വം ബോർഡ് അധികൃതർ വ്യക്‌തമാക്കി.\nസംസ്ഥാന നികുതി വകുപ്പ് മാർച്ച് 1 മുതൽ ജി.എസ്.ടി.എൻ ബാക്ക്…\nസി.പി.എം ജനമുന്നേറ്റ ജാഥയ്ക്ക് തുടക്കം\nമേപ്പാടിയില്2കൊവിഡ് പോസിറ്റീവ്


Brazil and Mexico Remain Goalless After First Half– News18 Malayalam\nആദ്യപകുതിയിൽ ഗോളടിക്കാതെ ബ്രസീലും മെക്സിക്കോയും\nUpdated: July 2, 2018, 8:22 PM IST\nസമാറ: കളിത്തട്ടുണർന്നപ്പോൾ മെക്സിക്കോയുടെ ഇരമ്പിയാർക്കലുകൾ, ബ്രസീലിനെ ഞെട്ടിച്ച ഗോളവസരങ്ങൾ, പതുക്കെ താളം കണ്ടെത്തിയ ബ്രസീലിന്‍റെ പ്രത്യാക്രമണങ്ങൾ. ഇരുവരും പലവട്ടം ഗോളിനടുത്തെത്തിയെങ്കിലും ഒന്നും ലക്ഷ്യം കണ്ടില്ല. ബ്രസീൽ-മെക്സിക്കോ പ്രീക്വാർട്ടർ ഫൈനലിന്‍റെ ആദ്യപകുതിയെ ഇങ്ങനെ വിലയിരുത്താം.\nഗ്വാർഡഡോയുടെ തകർപ്പൻ ഷോട്ട് അലിസൺ തട്ടിയകറ്റിയതു കണ്ടുകൊണ്ടാണ് കളി തുടങ്ങിയത്. അഞ്ചാം മിനിട്ടിൽ നെയ്മറിന്‍റെ ഷോട്ട് മെക്സിക്കോ ഗോളി ഒക്കാവോ കൈപ്പിടിയിലൊതുക്കി. ആദ്യ മിനിട്ടുകളിൽ മെക്സിക്കോ കൈവരിച്ച ആധിപത്യം പതുക്കെ ബ്രസീൽ തിരിച്ചുപിടിച്ചു. പിന്നീട് ആക്രമണ-പ്രത്യാക്രമണങ്ങളുമായി ഇരു ടീമും കളംനിറഞ്ഞു. നിരവധി തവണ ബ്രസീൽ ഗോളിനടുത്ത് എത്തിയെങ്കിലും അവർക്ക് മുന്നിൽ വിലങ്ങുതടിയായി ഒക്കോവ നിലകൊണ്ടു. ഗോൾരഹിതമായി ആദ്യപകുതി കടന്നുപോയി.


സുഗന്ധവ്യഞ്ജന കാർഷിക മേഖല ആശങ്കയിൽ | Malayalam News\nസുഗന്ധവ്യഞ്ജന കാർഷിക മേഖല ആശങ്കയിൽ\n2021-09-06 12:45:00 കെ ബി ഉദയ ഭാനു\nകപ്പൽ കൂലി ഉയർന്നതിനെതുടർന്ന്, കയറ്റുമതിക്കാർ സുഗന്ധവ്യഞ്ജന സംഭരണം കുറച്ചത് കുരുമുളകിനെ തളർത്തി. ആഗോള സുഗന്ധവ്യഞ്ജന വിപണി ക്രിസ്മസ്, ന്യൂ ഇയർ വാങ്ങലിന് ഒരുങ്ങവേ തുറമുഖത്ത് കണ്ടെയ്‌നർ ക്ഷാമവും കപ്പൽ കൂലിയിലുണ്ടായ വർധനയും കാർഷിക മേഖലയിൽ ആശങ്ക തീർത്തു. രാജ്യാന്തര വിപണിയിൽ ഇതര ഉൽപാദന രാജ്യങ്ങളുമായുള്ള കടുത്ത മത്സരങ്ങളെ മറികടന്ന് പുതിയ ഓർഡറുകൾ പിടിച്ചെടുക്കാൻ കയറ്റുമതിക്കാർ ഇനി ഏറെ ക്ലേശിക്കേണ്ടിവരും. യുഎസ,് യൂറോപ്പ് കടത്ത് കൂലയിലുണ്ടായ വർധന ഉൽപന്ന വിലയിൽ പ്രതിഫലിക്കുന്നതോടെ ഇറക്കുമതി രാജ്യങ്ങൾ നമ്മുടെ ഉൽപന്നങ്ങളിൽ നിന്ന് അകലാം.\nജനുവരി, ജൂലൈ കാലയളവിൽ കോവിഡ് ഭീതിയിൽ ഇറക്കുമതിക്കാർ രംഗത്ത് നിന്ന് അകന്നതിനാൽ ഇറക്കുമതിക്കാരുടെ ഗോഡൗണുകളിൽ കാര്യമായി ഉൽപന്നങ്ങൾ സ്‌റ്റോക്കില്ല. ഡിസംബർ വരെ സുഗന്ധവ്യഞ്‌നങ്ങൾക്ക് കൂടുതൽ ഓർഡറുകൾ വിപണി കണക്ക് കൂട്ടിയെങ്കിലും ചരക്ക് കൂലിയിലുണ്ടായ വർധന സ്ഥിതിഗതികൾ സങ്കീർണ്ണമാക്കും.\nഇന്ത്യൻ കുരുമുളക് വില ടണ്ണിന് 5675 ഡോളറിൽനിന്ന് 5785 ഡോളർ വരെ വാരമധ്യം ഉയർന്നു. ഇതിനിടയിൽ വാങ്ങൽ താൽപര്യം കുറഞ്ഞതോടെ ആഭ്യന്തര വില 42,200 രൂപയിൽ നിന്ന് 41,800 ലേയ്ക്ക് ഇടിഞ്ഞു. പെട്ടെന്നുള്ള 400 രൂപയുടെ ഇടിവ് കാർഷിക മേഖലയെ സമ്മർദ്ദത്തിലാക്കി. മലേഷ്യയുടെ വില 6025 ഡോളറാണ്. ഇന്തോനേഷ്യ ടണ്ണിന് 200 ഡോളർ ഉയർത്തി 4288 ഡോളറാക്കി. വിയറ്റ്‌നാമും 4125 നും ബ്രസീലും 3950 ഡോളറിനും ക്വട്ടേഷൻ ഇറക്കി.\nസംസ്ഥാനത്തെ മാർക്കറ്റുകളിൽ ടയർ കമ്പനികൾ സജീവമാണ്. മഴ വീണ്ടും ശക്തിപ്രാപിച്ചത് ടാപ്പിങ് തടസപ്പെടുത്തി. ലഭ്യത ഉയരുമെന്ന് വ്യവസായികൾ കണക്ക് കൂട്ടുന്നുണ്ടെങ്കിലും പ്രതികൂല കാലാവസ്ഥ അവരുടെ പ്രതീക്ഷകൾ തകർത്തു. ഉൽപാദന മേഖലയും നിരാശയിലാണ്, ഒരു വശത്ത് സാമ്പത്തിക ഞെരുക്കം കൂടുതൽ രൂക്ഷമാക്കുന്നതിനാൽ വെട്ട് പരമാവധി ഉയർത്താൻ ശ്രമിക്കുന്നുണ്ടെങ്കിലും മഴ കനത്തത് തിരിച്ചടിയായി. ഷീറ്റിന് മാത്രമല്ല, ലാറ്റക്‌സിനും ക്ഷാമം നേരിട്ടു.\nനാലാം ഗ്രേഡ് റബർ 18,100 രൂപയിൽനിന്ന് 17,950 ലേക്ക് താഴ്ന്നു. അഞ്ചാം ഗ്രേഡിന് 100 രൂപ കുറഞ്ഞ് 17,400-17,800 രൂപയായി. ഒട്ടുപാൽ കിലോ 126 ൽ നിന്ന് 125 ലേക്ക് താഴ്ന്നപ്പോൾ ലാറ്റക്‌സ് 126 ൽ നിന്ന് 122 ലേക്ക് ഇടിഞ്ഞു. ബാങ്കോക്കിൽ നാലാം ഗ്രേഡിന് തുല്യമായ ചരക്ക് 13,663 രൂപയിലാണ്.\nനാളികേരോൽപന്നങ്ങളുടെ വില സ്‌റ്റെഡി. മുംബൈ ആസ്ഥാനമായി പ്രവർത്തിക്കുന്ന ബഹുരാഷ്ട്ര വെളിച്ചെണ്ണ ഉൽപാദകർ കൊപ്ര സംഭരണം കുറച്ചു. അതേ സമയം വിപണി വിലയെക്കാൾ അൽപ്പം ഉയർത്തി ചരക്ക് സംഭരണത്തിന് വ്യവസായികൾ നീക്കം നടത്തിയെങ്കിലും കാര്യമായി ചരക്ക് ലഭിച്ചില്ലെന്നാണ് സൂചന. തമിഴ്‌നാട്ടിൽ കൊപ്ര 10,200 ലും എണ്ണ 14,900 ലുമാണ്. മാസാരംഭമായിരുന്നിട്ടും പ്രദേശികമായി വെളിച്ചെണ്ണയ്ക്ക് ആവശ്യക്കാരില്ല. കൊച്ചിയിൽ വെളിച്ചെണ്ണ 16,800 രൂപയിലും കൊപ്ര 10,450 രൂപയിലുമാണ്.\nഏലം വിളവെടുപ്പ് പുരോഗമിച്ചു. എന്നാൽ ലേല കേന്ദ്രങ്ങളിൽ ചരക്ക് വരവിൽ വർധനവില്ല. ഉൽപാദനം ചുരുങ്ങിയത് ലഭ്യതയെ ബാധിച്ചു. ഉത്സവ സീസൺ മുന്നിലുള്ളതിനാൽ കുതിപ്പ് സംഭവിക്കുമെന്ന വിശ്വാസത്തിലാണ് കാർഷിക മേഖല. ആഭ്യന്തര വ്യാപാരികളും കയറ്റുമതിക്കാരും രംഗത്തുണ്ടെങ്കിലും അവർ വില ഉയർത്താൻ താൽപര്യം കാണിച്ചില്ല. വണ്ടൻമേട്ടിൽ വാരമധ്യം മികച്ചയിനങ്ങൾ കിലോ 1800 രൂപ വരെ കയറിയെങ്കിലും വാരാന്ത്യം നിരക്ക് 1379 ലേയ്ക്ക് ഇടിഞ്ഞു. ശരാശരി ഇനങ്ങൾ 1049 രൂപ.\nകേരളത്തിൽ സ്വർണം മുന്നേറ്റം തുടരുന്നു. ഓഗസ്റ്റ് ആദ്യ പകുതിയിൽ 34,560 രൂപയിൽ തുടങ്ങിയ ബുൾ റാലിയിൽ ബുള്ളിയൻ മാർക്കറ്റ് ഇതിനകം 35,600 രൂപ വരെ എത്തി. ന്യൂയോർക്കിൽ ട്രോയ് ഔൺസിന് 1818 ഡോളറിൽ നിന്ന് 1830 ഡോളറായി. പ്രമുഖ നാണയങ്ങൾക്ക് മുന്നിൽ ഡോളറിന് നേരിട്ട തിരിച്ചടി സ്വർണത്തിന്റെ തിളക്കം വർധിപ്പിച്ചു.


വിജയത്തില് ബൈഡന് ആശംസയുമായി മോദി, ഇന്ത്യ-യുഎസ് ബന്ധം കൂടുതല് ഉയരങ്ങളിലെത്തിക്കാന് ഒന്നിക്കാമെന്ന് പ്രധാനമന്ത്രി - Fourth Estate Online\nHome INDIA വിജയത്തില് ബൈഡന് ആശംസയുമായി മോദി, ഇന്ത്യ-യുഎസ് ബന്ധം കൂടുതല് ഉയരങ്ങളിലെത്തിക്കാന് ഒന്നിക്കാമെന്ന് പ്രധാനമന്ത്രി\nവിജയത്തില് ബൈഡന് ആശംസയുമായി മോദി, ഇന്ത്യ-യുഎസ് ബന്ധം കൂടുതല് ഉയരങ്ങളിലെത്തിക്കാന് ഒന്നിക്കാമെന്ന് പ്രധാനമന്ത്രി\nഅമേരിക്കന് പ്രസിഡന്റ് തെരഞ്ഞെടുപ്പില് വിജയിച്ച ഡെമോക്രാറ്റിക് സ്ഥാനാര്‍ത്ഥി ജോ ബൈഡന് ആശംസയുമായി പ്രധാനമന്ത്രി നരേന്ദ്രമോദി. ഇന്ത്യ യുഎസ് ബന്ധം കൂടുതല് ഉയരങ്ങളിലെത്തിക്കാന് ഒന്നിച്ച് പ്രവര്‍ത്തിക്കാമെന്ന് മോദി ട്വീറ്റ് ചെയ്തു.\n‘ഗംഭീരമായ വിജയത്തില് അഭിനന്ദനങ്ങള് ജോ ബൈഡന്. ഇന്തോ-യുഎസ് ബന്ധം ശക്തിപ്പെടുത്തുന്നതിനുള്ള നിങ്ങളുടെ സംഭാവന നിര്‍ണായകവും വിലമതിക്കാനാകാത്തതുമായിരുന്നു. ഇന്ത്യ-യുഎസ് ബന്ധത്തെ കൂടുതല് ഉയരങ്ങളിലെത്തിക്കാന് വീണ്ടും ഒന്നിച്ച് പ്രവര്‍ത്തിക്കാന് ഞാന് ആഗ്രഹിക്കുന്നു’- മോദി ട്വീറ്റില് വ്യക്തമാക്കി.\nവൈസ് പ്രസിഡന്റായി വിജയിച്ച ഇന്ത്യന് വംശജ കമല ഹാരിസിനെയും മോദി അഭിനന്ദിച്ചു. എല്ലാ ഇന്തോ-അമേരിക്കക്കാര്‍ക്കും ഈ വിജയം അഭിമാനമാണെന്ന് മോദി പറഞ്ഞു. ഡൊണാള്‍ഡ് ട്രംപുമായി അടുത്ത സൗഹൃദബന്ധം പുലര്‍ത്തിയ മോദി, യുഎസിലെ ഭരണമാറ്റത്തെ സശ്രദ്ധം വീക്ഷിക്കുകയാണ്.\nഅമേരിക്കയിലെ ഇന്ത്യന് വംശജരുടെ വോട്ട് ഉറപ്പിക്കാന് ട്രംപ് മോദിയെ അവിടേക്ക് ക്ഷണിച്ച് ഹൗഡി മോദി പരിപാടിയടക്കം സംഘടിപ്പിച്ചിരുന്നു. ഒടുവില് ദയനീയ പരാജയമാണ് ട്രംപിനുണ്ടായത്. പൗരത്വ -കശ്മീര് വിഷയങ്ങളില് നരേന്ദ്രമോദി സര്‍ക്കാരിന്റെ വാദങ്ങളില് എതിര്‍പ്പ് രേഖപ്പെടുത്തിയ വ്യക്തിയാണ് വിജയിച്ച ബൈഡന് എന്നതും ശ്രദ്ധേയമാണ്.\nPrevious articleആകാശവാണിയുടെ ആലപ്പുഴ പ്രസരണനിലയം ഭാഗികമായി പൂട്ടാനുള്ള തീരുമാനം ഒരാഴ്‌ചത്തേക്ക് മരവിപ്പിച്ചു\nNext articleസംസ്ഥാനത്ത് ഇന്ന് 5440 പേർക്ക് കോവിഡ് സ്ഥിരീകരിച്ചു


Mamata Banerjee: മമതയ്ക്ക് വഴങ്ങില്ല; സുരക്ഷ ഉറപ്പാക്കുംവരെ സമരമെന്ന് ഡോക്ടർമാർ - doctors protest in west bengal demanding their security | Samayam Malayalam\ndoctors protest in west bengal demanding their security\nമമതയ്ക്ക് വഴങ്ങില്ല; സുരക്ഷ ഉറപ്പാക്കുംവരെ സമരമെന്ന് ഡോക്ടർമാർ\nSamayam Malayalam | Updated: 13 Jun 2019, 08:48:00 PM\nതങ്ങളുടെ സുരക്ഷ ഉറപ്പാക്കുംവരെ സമരത്തിൽനിന്നും പിന്മാറില്ലെന്നാണ് ഡോക്ടർമാർ പറയുന്നത്. മമത ഡോക്ടർമാരുമായി കൂടിക്കാഴ്ച നടത്തിയിരുന്നു. സമരത്തിനു പിന്നിൽ ബിജെപിയാണെന്നാണ് മമതയുടെ ആരോപണം.\nകൊൽക്കത്ത: മുഖ്യമന്ത്രിയുടെ ഭീഷണിക്കുമുന്നിൽ സമരം അവസാനിപ്പില്ലെന്ന് പശ്ചിമബംഗാളിലെ എൻആർഎസ് മെഡിക്കൽ കോളേജിലെ ഡോക്ടർമാർ. കഴിഞ്ഞ നാല് ദിവസമായി സമരംചെയ്യുകയാണ് മെഡിക്കൽ കോളേജിലെ ഡോക്ടർമാർ. നാല് മണിക്കൂറിനുള്ളിൽ ജോലിയിൽ പ്രവേശിക്കാത്തപക്ഷം കടുത്ത നടപടിയിലേക്ക് കടക്കുമെന്ന് മമത പറഞ്ഞിരുന്നു.\nതങ്ങളുടെ ആവശ്യങ്ങൾ അംഗീകരിക്കുംവരെ സമരത്തിൽനിന്നും പിന്മാറില്ലെന്നാണ് ഡോക്ടർമാരുടെ നിലപാട്. സമരത്തിനു പിന്നിൽ ബിജെപിയുടെ ഗൂഢാലോചനയാണെന്നാണ് മമത ബാനർജി പറയുന്നത്. ഇതിനു പിന്നിൽ ബിജെപിയാണ്. ആശുപത്രി നടപടികളെ അവർ മനപ്പൂർവ്വം താറുമാറാക്കുകയാണ്. ഇത് ഇന്നത്തോടെ അവസാനിപ്പിക്കണം- മമത പറഞ്ഞു.\nമമതയുടെ പ്രതികരണത്തിനു പിന്നാലെ ഡോക്ടർമാർ ഗവർണർ കേസരി നാഥ് ത്രിപാഠിയെ കണ്ടിരുന്നു. കാര്യങ്ങൾ ഗവർണറെ ധരിപ്പിച്ചിട്ടുണ്ടെന്നും, അദ്ദേഹം വീണ്ടും മുഖ്യമന്ത്രിയോട് സംസാരിക്കുമെന്നാണ് തങ്ങളുടെ പ്രതീക്ഷയെന്നും ഡോക്ടർമാർ വ്യക്തമാക്കി.\nസമരം ചെയ്യുന്ന ഡോക്ടർമാരുമായി മമത കൂടിക്കാഴ്ച നടത്തിയിരുന്നു. എന്നാൽ തങ്ങൾക്ക് നീതി വേണമെന്നാവശ്യപ്പെട്ട് ഡോക്ടർമാർ മമതയ്ക്കു മുന്നിൽ മുദ്രാവാക്യം മുഴക്കി. കഴിഞ്ഞ ദിവസം എൻആർഎസ് ഹോസ്പിറ്റലിൽ രോഗി മരിച്ചതുമായി ബന്ധപ്പെട്ട് രോഗിയുടെ ബന്ധുക്കൾ ഡോക്ടറെ കയ്യേറ്റംചെയ്തിരുന്നു. ഇതിൽ നീതി ആവശ്യപ്പെട്ടാണ് ഡോക്ടർമാർ സമരം ചെയ്യുന്നത്.\nമധ്യപ്രദേശിൽ ആരായിരുന്നു ശരി? കോൺഗ്രസോ, ജ്യോതിരാദിത്യ സ...\nഎങ്ങനെ കൊവിഡിനിടയിലെ 'ഉത്സവകാലം' ആഘോഷിക്കാം? മാര്‍ഗ്ഗനി...\nഉത്തർപ്രദേശിൽ കാട്ടുഭരണമെന്ന് കോൺഗ്രസ് ആര്‍ട്ടിക്കിള് ഷോ\nമമതാ ബാനർജി West bengal Mamata Banerjee doctors security Doctors protest Kolkata\nWeb Title : doctors protest in west bengal demanding their security


സംസ്ഥാനത്ത് പല ഭാഗങ്ങളിലും വ്യാപക മഴ ; വെള്ളക്കെട്ടും, ഗതാഗതക്കുരുക്കും - Express Kerala\nകൊച്ചി : തിരുവനന്തപുരം മുതല് വയനാട് വരെയുള്ള പതിനൊന്ന് ജില്ലകളില് വരുന്ന മൂന്ന് മണിക്കൂറില് ശക്തമായ മഴയുണ്ടാകുമെന്ന് കാലാവസ്ഥാ കേന്ദ്രം. വടക്ക് കിഴക്കന് കാലവര്‍ഷം സജീവമായതിനെ തുടര്‍ന്നാണ് മഴ ശക്തമായത്.\nകൊച്ചിയില് മറൈന്‍ഡ്രൈവിലും മേനക ജംഗ്ഷനിലും റോഡില് വെള്ളംകയറി. പനമ്പള്ളിനഗറില് സര്‍വീസ് റോഡുകളിലും വെള്ളക്കെട്ടുണ്ടായി. റോഡിലെ വെള്ളക്കെട്ടുമൂലം പലയിടത്തും ഗതാഗതകുരുക്കും രൂക്ഷമാണ് . ആലപ്പുഴയിലും താഴ്ന്ന പ്രദേശങ്ങളില് വെള്ളത്തിനടിയിലായിട്ടുണ്ട്.\nമരണസംഖ്യ 1720; ഇതിലും വലുത് വരാന് ഇരിക്കുന്നുവെന്ന് പ്രധാനമന്ത്രി!\nകൊറോണ മുന്‍കരുതല് പ്രതിരോധ പ്രവര്‍ത്തനങ്ങള് തുടങ്ങി; സന്ദര്‍ശന വിലക്ക് തുടരുന്നു\nയോഗി ആദിത്യനാഥിനു നേരെ ഭീകരാക്രമണത്തിന് സാധ്യതയെന്ന് പൊലീസ്


CM pinarayi vijayan on flood relief | പെരിയാറില് ജലനിരപ്പ് ഉയരും; ചാലക്കുടിപ്പുഴയുടെ തീരത്തുള്ളവര് മാറിത്താമസിക്കണം; സൈന്യത്തിന്റെ സഹായം മാത്രംമതി: മുഖ്യമന്ത്രി | Mangalam\nSaturday, July 20, 2019 Last Updated 22 Min 32 Sec ago English Edition\nThursday 16 Aug 2018 12.31 PM\nപെരിയാറില് ജലനിരപ്പ് ഉയരും; ചാലക്കുടിപ്പുഴയുടെ തീരത്തുള്ളവര് മാറിത്താമസിക്കണം; സൈന്യത്തിന്റെ സഹായം മാത്രംമതി: മുഖ്യമന്ത്രി\nകുട്ടനാട് മേഖലയില് വീണ്ടും ജലനിരപ്പ് ഉയരാന് സാധ്യതയുണ്ട്. ആലപ്പുഴ, കോട്ടയം ജില്ലകളില് ജാഗ്രത പാലിക്കണം\nതിരുവനന്തപുരം: സംസ്ഥാനത്ത് മഴക്കെടുതിയില് ഇതുവരെ 256 പേര് മരണപ്പെട്ടതായി മുഖ്യമന്ത്രി പിണറായി വിജയന്. ഈ ഘട്ടത്തില് 65 പേര് മരണമടഞ്ഞു. രക്ഷാപ്രവര്‍ത്തനത്തിന് കൂടുതല് സൈന്യം എത്തും. കേന്ദ്രത്തിന്റെ ഭാഗത്തുനിന്ന് എല്ലാ സഹായവും വാഗ്ദാനം ചെയ്തിട്ടുണ്ട്. എന്നാല് രക്ഷാപ്രവര്‍ത്തനം പൂര്‍ണ്ണമായും സൈന്യത്തെ ഏല്പിക്കണമെന്ന പ്രതിപക്ഷ നേതാവ് രമേശ് ചെന്നിത്തലയുടെ പ്രസ്താവനയെ അദ്ദേഹം തള്ളിക്കളഞ്ഞു. സൈന്യത്തിന്റെ സഹായം വേണം, എന്നാല് എല്ലാം ഏല്പിക്കണമെന്ന് പറയുന്നതിനോട് കൂടുതല് ഒന്നും പറയുന്നില്ലെന്നാണ് മുഖ്യമന്ത്രി പ്രതികരിച്ചത്.\nപെരിയാറില് വരും മണിക്കൂറുകളില് ജനലനിരപ്പ് ഒരു മീറ്റര് വരെ ഉയരും. ചാലക്കുടി പുഴയുടെ തീരത്തുള്ളവര് മാറിത്താമസിക്കണം. മത്സ്യത്തൊഴിലാളികളുടെ ബോട്ടുകള് അടക്കം നാട്ടിലുള്ള എല്ലാ ബോട്ടുകളും രക്ഷാപ്രവര്‍ത്തനത്തിന് ഉപയോഗിക്കണം. പ്രധാനമന്ത്രി ,പ്രതിരോധമന്ത്രി, ആഭ്യന്തരമന്ത്രി എന്നിവരെ വിളിച്ച് സംസാരിച്ചിരുന്നു. എല്ലാവിധ സഹായവും വാഗ്ദാനം ചെയ്തു. ഉദ്യോഗസ്ഥര്‍ക്ക് നിര്‍ദേശവും നല്‍കി. ചീഫ് സെക്രട്ടറിയും കേന്ദ്ര ആഭ്യന്തര സെക്രട്ടറിയും വീഡിയോ കോണ്‍ഫറന്‍സ് വഴി സംസാരിച്ചു.\nഎന്‍ഡിആര്‍എഫ് 40 ടീമുകള് കൂടി കേരളത്തിലേക്ക് അയക്കും. 200 ലൈഫ്‌ബോയ്‌സും 250 ലൈഫ് ജാക്കറ്റും ഉടന് നല്‍കും. സൈന്യത്തിന്റെ പ്രത്യേക സേനയെ വിന്യസിക്കും. അവര്‍ക്ക് ആവശ്യമായ ഉപകരണങ്ങളും ഉണ്ടാകും. ഇതിനായി സൈനിക കമാന്‍ഡോയുമായി സര്‍ക്കാര് ബന്ധപ്പെടുന്നു.\nവ്യോമസേന നിലവില് പത്ത് ഹെലികോപ്ടര് നല്‍കിയിട്ടുണ്ട്. പത്ത് എണ്ണം കൂടി നല്‍കി. മെഡിക്കല് ക്യാംപുകള് നടത്തും. കമ്മ്യൂണിറ്റി കിച്ചന് തുടങ്ങും. വ്യോമസേനയുടെ നാല് ഹെലികോപ്ടര് തുളുവില് നിന്ന് എത്തും. നേവിയുടെ നാല് ഹെലികോപ്ടര് കൂടി അനുവദിക്കും. മറൈന് കമാന്‍ഡോകള് കൂടി എത്തിച്ചേരും. കോസ്റ്റ്ഗാര്‍ഡിന്റെ രണ്ട് കപ്പലുകള് കൊച്ചിയിലേക്ക് പുറപ്പെട്ടു. രണ്ട് ടീമുകള് കൂടി എത്തും.\nസംസ്ഥാനത്തിന്റെ ആവശ്യം അനുസരിച്ചുള്ള സേവനങ്ങള് സൈന്യം നല്‍കുന്നുണ്ട്. എല്ലാ സേനകളും ഭക്ഷണപ്പൊതി എത്തിച്ചുനല്‍കുന്നുണ്ട്. റെയില്‍വേ കുടിവെള്ളം എത്തിക്കും. മുല്ലപ്പെരിയാര് വിഷയത്തില് പൊതുവായ ഒരു ഏകോപനം വേണമെന്ന് സര്‍ക്കാര് ആവശ്യപ്പെട്ടിരുന്നു. കേന്ദ്രത്തിന്റെ നേതൃത്വത്തില് കേരള, തമിഴ്‌നാട് ഉദ്യോഗസ്ഥരെ ഉള്‍പ്പെടുത്തി കമ്മിറ്റി രൂപീകരിച്ചു.\nസര്‍ക്കാര് ജീവനക്കാര് നടത്തുന്ന പ്രവര്‍ത്തനം തുടരണം. അവധി ദിനങ്ങളിലും ഡ്യൂട്ടി നിശ്ചയിച്ചിട്ടുണ്ട്. ഈ ആഴ്ചയിലെ പി.എസ്.സി പരീക്ഷകള് മാറ്റിവയ്ക്കാന് ആവശ്യപ്പെട്ടിട്ടുണ്ട്. അടിയന്തര സഹായം ആവശ്യമുള്ളവര്‍ക്ക് എത്തിക്കും. ഒറ്റപ്പെട്ട മേഖലയില് കഴിയുന്നവരെ രക്ഷപ്പെടുത്താന് നിര്‍ദേശം നല്‍കി.\nകുട്ടനാട് മേഖലയില് വീണ്ടും ജലനിരപ്പ് ഉയരാന് സാധ്യതയുണ്ട്. ആലപ്പുഴ, കോട്ടയം ജില്ലകളില് ജാഗ്രത പാലിക്കണം. മൊബൈല് സേവനവും, പെട്രോള് ലഭ്യതയും ഉറപ്പാക്കാന് നടപടി സ്വീകരിക്കും. നിലവില് 52 ടീമുകള് രക്ഷാപ്രവര്‍ത്തനത്തിന് കേരളത്തിലുണ്ട്. വലിയ ദുരന്തമാണ് മുന്നിലുള്ളതെങ്കിലും ആശങ്കപ്പെടേണ്ട കാര്യമില്ല. അപകടമേഖലയില് നിന്ന് ജനം മാറി നില്‍ക്കണം\nമേയ് 29 മുതല് ഇന്നലെ വരെ 256 പേര് മരണപ്പെട്ടു. ഈ ഘട്ടത്തില് മാത്രം 65 പേര് മരിച്ചു. ഇന്നലെ എട്ടു പേര് പാലക്കാട് നെന്മാറയില് മരണപ്പെട്ടു. ഇന്നു മാത്രം 21 പേര് മരിച്ചതായും മുഖ്യമന്ത്രി വാര്‍ത്താസമ്മേളനത്തില് അറിയിച്ചു.


മുമ്പ് അന്വേഷിച്ച് തള്ളിയ പരാതി; സര്‍ക്കാര് നീക്കം രാഷ്ട്രീയ പ്രേരിതമെന്ന് വിഎസ് ശിവകുമാര് | VS shivakumar reaction about vigilance case\nമുമ്പ് അന്വേഷിച്ച് തള്ളിയ പരാതി; സര്‍ക്കാര് നീക്കം രാഷ്ട്രീയ പ്രേരിതമെന്ന് വിഎസ് ശിവകുമാര്\nThiruvananthapuram, First Published 15, Feb 2020, 4:53 PM IST\nഅതേ വ്യക്തിയെക്കൊണ്ട് വീണ്ടും പെറ്റിഷന് കൊടുപ്പിച്ച് അന്വേഷിക്കുന്നത് രാഷ്ട്രീയ പ്രേരിതമാണ്. രാഷ്ട്രീയ ഗൂഢാലോചനയാണ് നടക്കുന്നത്. സര്‍ക്കാര് അഴിമതിയുടെ മുഖമായി നില്‍ക്കുമ്പോള് അതില് നിന്നും ശ്രദ്ധ തിരിക്കാനുള്ള ശ്രമമാണ് ഈ കേസ്\nതിരുവനന്തപുരം: അനധികൃത സ്വത്ത് സമ്പാദനക്കേസില് തനിക്കെതിരെ നടത്തുന്ന അന്വേഷണം രാഷ്ട്രീയ പ്രേരിതമായ ഗൂഡാലോചനയുടെ ഭാഗമാണെന്ന് വിഎസ് ശിവകുമാര് എംഎല്‍എ. 'അനോണിമസ് പേരിലുള്ള കേസാണ്. നേരത്തെ നടത്തിയ അന്വേഷണത്തില് പരാതിയില് കഴമ്പില്ലെന്ന് കണ്ടെത്തി അവസാനിപ്പിച്ചതുമാണ്. അതേ വ്യക്തിയെക്കൊണ്ട് വീണ്ടും പെറ്റിഷന് കൊടുപ്പിച്ച് അന്വേഷിക്കുന്നത് രാഷ്ട്രീയ പ്രേരിതമാണ്. രാഷ്ട്രീയ ഗൂഢാലോചനയാണ് നടക്കുന്നത്. സര്‍ക്കാര് അഴിമതിയുടെ മുഖമായി നില്‍ക്കുമ്പോള് അതില് നിന്നും ശ്രദ്ധ തിരിക്കാനുള്ള ശ്രമമാണ് ഈ കേസ്'. അതിന്‍റെ ഭാഗമാണ് ഈ അന്വേഷണമെന്നും അന്വേഷണവുമായി സഹകരിക്കുമെന്നും ശിവകുമാര് പ്രതികരിച്ചു.അന്വേഷണത്തെ നിയമപരമായി നേരിടും. പാര്‍ട്ടി നേതൃത്വവുമായി ചര്‍ച്ച ചെയ്ത ശേഷമായിരിക്കും നിയമനടപടികള് സ്വീകരിക്കുകയെന്നും അദ്ദേഹം കൂട്ടിച്ചേര്‍ത്തു.\nഎംഎല്‍എ കൂടിയായ ശിവകുമാറിനെതിരെ കേസ് എടുത്ത് അന്വേഷണം നടത്താന് നേരത്തെ ഗവര്‍ണര് അനുമതി നല്‍കിയിരുന്നു. ഇതിനെ തുടര്‍ന്നാണ് ഇപ്പോള് അഭ്യന്തരസെക്രട്ടറി അന്വേഷണത്തിന് ഉത്തരവിട്ടിരിക്കുന്നത്. അനധികൃത സ്വത്ത് സമ്പാദനത്തിന്‍റെ പേരില് നേരത്തെ ഇദ്ദേഹത്തിനെതിരെ നിരവധി പരാതികള് വിജിലന്‍സിന് ലഭിച്ചിരുന്നു. തിരുവനന്തപുരത്ത് ആശുപത്രി വാങ്ങിയതും അനധികൃതമായി വിദേശയാത്രകള് നടത്തിയതും ബിനാമി പേരില് സ്വത്തുകള് വാങ്ങികൂട്ടിയതുമടക്കമുള്ള ആരോപണങ്ങളാണ് ശിവുകുമാറിനെതിരെ ഉയര്‍ന്നിരുന്നത്. 2016-ല് ജേക്കബ് തോമസ് വിജിലന്‍സ് മേധാവിയായ സമയം മുതല് ശിവകുമാറിനെതിരെ വിജിലന്‍സിന്‍റെ ഇന്‍റലിജന്‍സ് വിഭാഗം രഹസ്യമായി അന്വേഷണം നടത്തിയിരുന്നു.\nമുമ്പ് അന്വേഷിച്ച് തള്ളിയ പരാതി


Home KERALA വാതില്‍പ്പടി സേവനം; വാര്‍ഡ് തലത്തില് സേവനമെത്തിച്ച് ഉദ്ഘാടനം\nകണ്ണൂര്: വാതില്‍പ്പടി സേവനം പദ്ധതിയുടെ സംസ്ഥാനതല ഉദ്ഘാടനത്തോടനുബന്ധിച്ച് ജില്ലയില് തദ്ദേശസ്ഥാപന വാര്‍ഡ് തലത്തില് ഒരു ഗുണഭോക്താവിന് നേരിട്ട് സേവനം ലഭ്യമാക്കി പ്രവര്‍ത്തനങ്ങള്‍ക്ക് തുടക്കമാകും. വാതില്‍പ്പടി സേവനം ജില്ലാതല സമിതി ചെയര്‍പേഴ്സണായ ജില്ലാ പഞ്ചായത്ത് പ്രസിഡണ്ട് പി പി ദിവ്യയുടെ അധ്യക്ഷതയില് ചേര്‍ന്ന യോഗത്തിലാണ് തീരുമാനം. ഇതുമായി ബന്ധപ്പെട്ട് ജില്ലയില് ആദ്യഘട്ടത്തില് പദ്ധതി നടപ്പാക്കുന്ന തദ്ദേശ സ്ഥാപനങ്ങള്‍ക്ക് ആവശ്യമായ ക്രമീകരണങ്ങള് ഒരുക്കുവാന് യോഗം നിര്‍ദ്ദേശം നല്‍കി.\nഏതോ ഒരു വിഡ്ഢി തയാറാക്കിയതാണ് ഇത്. ഇതുണ്ടാക്കിയവനെ ജീവനോടെ പിടിക്കണം; മാഗി മില്‍ക്ക് ഷേക്ക് സമൂഹമാധ്യമങ്ങളില് വൈറലാകുന്നു\nഉദ്ഘാടനത്തിന് മുന്നോടിയായി ഗുണഭോക്താക്കളുടെ പട്ടിക ഒന്ന് കൂടി പരിശോധിച്ച് വ്യക്തത വരുത്താന് യോഗം തീരുമാനിച്ചു. നേരിട്ട് ഓഫീസുകളില് പോയി സര്‍ക്കാര് സേവനങ്ങള് സ്വീകരിക്കാന് കഴിയാത്ത അശരണര്, അവശത അനുഭവിക്കുന്നവര്, കിടപ്പിലായവര് എന്നിവര്‍ക്ക് വീടുകളില് സേവനമെത്തിച്ചു നല്‍കുന്നതാണ് വാതില്‍പ്പടി സേവനം. പ്രായാധിക്യത്താല് വീടിന് പുറത്തിറങ്ങാന് കഴിയാത്ത മുതിര്‍ന്ന പൗരന്മാര്, ഭിന്നശേഷിക്കാര്, കിടപ്പിലായവര് തുടങ്ങിയര്‍ക്ക് പദ്ധതി ഏറെ ആശ്വാസമാവും.\nതുടക്കത്തില് അഴീക്കോട് മണ്ഡലത്തിലെ അഴീക്കോട്, ചിറക്കല്, നാറാത്ത്, പാപ്പിനിശേരി, വളപട്ടണം പഞ്ചായത്തുകളിലും കോര്‍പ്പറേഷന് ഡിവിഷനുകളിലുമാണ് നടപ്പാക്കുന്നത്. അഞ്ചു സേവനങ്ങള് ആദ്യഘട്ടത്തില് ലഭ്യമാക്കും. സര്‍ക്കാരിന്റെ ക്ഷേമ പദ്ധതികള് ലഭിക്കുന്നതിനുള്ള മസ്റ്ററിംഗ്, ലൈഫ് സര്‍ട്ടിഫിക്കറ്റ്, മുഖ്യമന്ത്രിയുടെ ദുരിതാശ്വാസ നിധിയില് നിന്ന് ധനസഹായം, സാമൂഹിക സുരക്ഷ പെന്‍ഷന് എന്നിവക്കുള്ള അപേക്ഷ തയ്യാറാക്കല്, അടിയന്തരാവശ്യത്തിനുള്ള മരുന്നുകള് എത്തിച്ചു നല്‍കല് തുടങ്ങിയ സേവനങ്ങളാണിത്. സംസ്ഥാനം, ജില്ലാ, തദ്ദേശം, വാര്‍ഡ് തലങ്ങളില് കമ്മിറ്റികള് പ്രവര്‍ത്തനം നിയന്ത്രിക്കും. സന്നദ്ധ സേന പോര്‍ട്ടലില് രജിസ്റ്റര് ചെയ്ത വളണ്ടിയര്‍മാരെയാണ് സേവനം ലഭ്യമാക്കാന് നിയോഗിച്ചത്.\nഇവര്‍ക്ക് വേണ്ട പരിശീലനം കിലയുടെ നേതൃത്വത്തിലാണ് നല്‍കുന്നത്. ജനപ്രതിനിധികള്, ഉദ്യോഗസ്ഥര് എന്നിവര്‍ക്കുള്ള പരിശീലനം പൂര്‍ത്തിയായി. ഡിസംബറോടെ ജില്ലയിലെ മറ്റ് തദ്ദേശ സ്ഥാപനങ്ങളിലും പദ്ധതി നടപ്പാക്കും.\nPrevious articleഹൃദയാഘാതം: കാസര്‍കോട് സ്വദേശി ദുബൈയില് നിര്യാതനായി\nNext articleവനിതാ ഫുട്ബോള് അക്കാദമി; മുഖ്യമന്ത്രി വ്യാഴാഴ്ച ഉദ്ഘാടനം ചെയ്യും\nമഴക്കെടുതി; ഉത്തരാഖണ്ഡിൽ മരണം 52 ആയി\nറൂം ഫോര് റിവര് എന്ന് പറഞ്ഞതല്ലാതെ പ്രളയമുണ്ടായാല് ആഘാതം ലഖൂകരിക്കാന് എന്ത് നടപടി സ്വീകരിച്ചെന്ന് മുഖ്യമന്ത്രി പറയണം....\nപൂഞ്ചിൽ വ്യാഴാഴ്ച വൈകിട്ട് ഭീകരരുമായുണ്ടായ ശക്തമായ ഏറ്റുമുട്ടലിൽ കാണാതായ രണ്ടു സൈനികരുടെ മൃതദേഹം കണ്ടെടുത്തു\nകണ്ണൂരില് ആശ്വാസ വാർത്ത: പതിനാലുകാരന്റെ രണ്ടാമത്തെ പരിശോധനാഫലം നെഗറ്റീവ്; കുട്ടിയുടെ അച്ഛനും ചികിത്സിച്ച ഡോക്ടര്‍ക്കും കൊവിഡില്ല\nവിവാഹത്തിന് 21ാമത്തെയാൾ എത്തിയാൽ എല്ലാവർക്കുമെതിരെ കേസ്; 5000 രൂപ പിഴയും2വർഷം വരെ തടവും\nകുഴല്‍ക്കിണറില് വീണ രണ്ടുവയസ്സുകാരനെ രക്ഷപ്പെടുത്താനുള്ള തീവ്രശ്രമം തുടരുന്നു; കുഞ്ഞു സുജിത്തിനായി പ്രാര്‍ത്ഥനയോടെ തമിഴകം; ദേശീയ ദുരന്ത നിവാരണ സേനയുടെ...


ദക്ഷിണ ചൈന കടല് തര്‍ക്കം: ട്രിബ്യൂണല് വിധി ഇന്ന് • Suprabhaatham\nദക്ഷിണ ചൈന കടല് തര്‍ക്കം: ട്രിബ്യൂണല് വിധി ഇന്ന്\nJuly 12, 2016 | 1:15 pm IST\nഹേഗ്: ദക്ഷിണ ചൈന കടല് തര്‍ക്കത്തില് ഐക്യരാഷ്ട്ര സഭയുടെ ട്രിബ്യൂണല് ഇന്ന് വിധി പറയും. ഫിലിപ്പൈന്‍സ് നല്‍കിയ ഹരജിയിലാണ് ട്രിബ്യൂണല് വിധി പറയുന്നത്. അതേസമയം വിധിയെ അംഗീകരിക്കില്ലെന്ന് ചൈന പ്രതികരിച്ചു.\nപ്രധാനമായും ഈ മേഖലയിലെ വിഭവങ്ങളില് ലക്ഷ്യം വെച്ചാണ് വിവിധ രാജ്യങ്ങള് അവകാശവാദമുന്നയിക്കുന്നത്. വിധി ആര്‍ക്ക് അനുകൂലമായാലും മേഖലയില് സംഘര്‍ഷങ്ങള് വര്‍ധിക്കാന് അത് കാരണമാകുമെന്ന് റിപ്പോര്‍ട്ടുകള് സൂചിപ്പിക്കുന്നു.\nമേഖലയില് ചൈന സൈനികരെ വിന്യസിക്കുന്നതും ചില രാജ്യങ്ങള് അമേരിക്കയുടെ സഹായം തേടുന്നതും പ്രശ്‌നങ്ങള് രൂക്ഷമാകാന് കാരണമാകുന്നുണ്ട്. വിധി അസാധുവാണെന്നാണ് ചൈനീസ് മാധ്യമങ്ങള് റിപ്പോര്‍ട്ട് ചെയ്യുന്നത്. കോടിക്കണക്കിന് ഡോളര് വ്യപാരം നടക്കുന്ന ദക്ഷിണ ചൈന കടലില് നിലവില് ചൈന പരമാധികാരം ഉറപ്പിച്ചിരിക്കുകയാണ്.\nഫിലിപ്പൈന്‍സിന് പുറമെ തായ്‌വാന്, മലേഷ്യ, വിയറ്റ്‌നാം, ബ്രൂണെ എന്നീ രാജ്യങ്ങളും ഈ മേഖലയില് അവകാശം ഉന്നയിക്കുന്നുണ്ട്. കടലിലെ എണ്ണ സമ്പത്തിലും മത്സ്യസമ്പത്തിലും തര്‍ക്കമുണ്ട്. വിധി ഫിലിപ്പൈന്‍സിന് അനുകൂലമാണെന്നാണ് വിലയിരുത്തല്.


തമിഴ്നാട്ടില് കോവിഡ് ബാധിതരുടെ എണ്ണം 834 ആയി |\nFriday, April 10, 2020 1:38 AM IST\nചെന്നൈ: തമിഴ്നാട്ടില് കോവിഡ്-19 വ്യാപനം വർധിക്കുന്നു. വ്യാഴാഴ്ച 96 പേർക്ക് കൂടി കോവിഡ് സ്ഥിരീകരിച്ചു. ഇതോടെ തമിഴ്നാട്ടിൽ കോവിഡ് രോഗികളുടെ എണ്ണം 834 ആയി. സംസ്ഥാനത്ത് 27 പേർക്ക് രോഗം ഭേദമായിട്ടുണ്ടെന്നും ആരോഗ്യവകുപ്പ് അറിയിച്ചു.\nഅതേസമയം വില്ലുപുരം സര്‍ക്കാര് ആശുപത്രിയില് നിന്ന് കാണാതായ കോവിഡ് രോഗിയെ രണ്ട് ദിവസമായിട്ടും കണ്ടെത്താനായിട്ടില്ല. വ്യാഴാഴ്ച രോഗം സ്ഥിരീകരിച്ച 84പേർക്ക് നിസാമുദ്ദീനിൽ നിന്ന് വന്നവരുമായി ബന്ധമുണ്ടെന്ന് ആരോഗ്യ വകുപ്പ് വ്യക്തമാക്കി.\nഒരു ഡോക്ടർക്കും വ്യാഴാഴ്ച രോഗം സ്ഥിരീകരിച്ചു. ഡോക്ടര്‍മാര്‍ക്കും ടെക്നിക്കല് ജീവനകാര്‍ക്കും കോവിഡ് സ്ഥിരീകരിച്ചതോടെ തൂത്തുക്കുടിയിലെ രണ്ട് ആശുപത്രികള് അടച്ചു. രോഗികളെ മറ്റ് ആശുപത്രികളിലേക്ക് മാറ്റിയതായും അധികൃതർ അറിയിച്ചു.\nകോവിഡ് വ്യാപിക്കുന്ന സാഹചര്യത്തിൽ ചെന്നൈയിലെ 67 സ്ഥലങ്ങള് അടച്ചുപൂട്ടി.


ഗുജറാത്ത് കലാപം: വിശദമായി വാദം കേള്‍ക്കണമെന്ന് ചീഫ് ജസ്റ്റിസ്; ഹർജി ജനുവരിയിലേക്ക് മാറ്റി\nനരേന്ദ്രമോദി കുറ്റക്കാരനല്ലെന്ന എസ്ഐടി റിപ്പോർട്ട് ശരിവച്ച 2017 ഒക്ടോബര് അഞ്ചിലെ ഗുജറാത്ത് ഹൈക്കോടതി വിധി ചോദ്യം ചെയ്ത് സാക്കിയ ജഫ്രി നല്‍കിയ ഹര്‍ജി പരിഗണിക്കുകയായിരുന്നു കോടതി.\nDelhi, First Published Dec 3, 2018, 3:07 PM IST\nദില്ലി: ഗുജറാത്ത് കലാപ കേസിൽ നരേന്ദ്ര മോദിക്ക് ക്ളീൻ ചിറ്റ് നൽകിയതിനെതിരെയുള്ള ഹർജിയില് വാദം കേള്‍ക്കുന്നത് സുപ്രീംകോടതി ജനുവരി മൂന്നാം വാരത്തിലേക്ക് മാറ്റി. ഗുജറാത്ത് ഏറ്റുമുട്ടല് കൊലപാതകങ്ങളില് വിശദമായ വാദം കേള്‍ക്കേണ്ടതുണ്ടെന്ന് സുപ്രീംകോടതി ചീഫ് ജസ്റ്റിസ് രഞ്ജന് ഗൊഗോയ് പറഞ്ഞു.\nനരേന്ദ്രമോദി കുറ്റക്കാരനല്ലെന്ന എസ്ഐടി റിപ്പോർട്ട് ശരിവച്ച 2017 ഒക്ടോബര് അഞ്ചിലെ ഗുജറാത്ത് ഹൈക്കോടതി വിധി ചോദ്യം ചെയ്ത് സാക്കിയ ജഫ്രി നല്‍കിയ ഹര്‍ജി പരിഗണിക്കുകയായിരുന്നു കോടതി. മോദി ഗുജറാത്ത് മുഖ്യമന്ത്രിയായിരിക്കെ 22 വ്യാജ ഏറ്റുമുട്ടൽ കൊലപാതകങ്ങൾ നടന്നുവെന്നാണ് സാക്കിയ ജഫ്രി ഹര്‍ജിയില് ആരോപിക്കുന്നത്.\nമോദിക്ക് ക്ളീൻ ചിറ്റ് നൽകിയ റിപ്പോർട്ടിന്റെ വിശദാംശങ്ങൾ പരിശോധിക്കേണ്ടതുണ്ടെന്നു ജസ്റ്റിസ് എ എം ഖാൻവിൽകർ അധ്യക്ഷനായ ബഞ്ച് കഴിഞ്ഞ ദിവസം പറഞ്ഞിരുന്നു. 2002 ഫെബ്രുവരിയില് അഹമ്മദാബാദിലെ ഗുല്‍ബര്‍ഗ് സൊസൈറ്റിയില് വച്ച് ആള്‍ക്കൂട്ടം ആക്രമിച്ച് കൊന്ന കോണ്‍ഗ്രസ് നേതാവ് ഇഹ്സാന് ജഫ്രിയുടെ ഭാര്യയാണ് സാക്കിയ ജഫ്രി.\nഗുജറാത്ത് കലാപം; സർദാർപുര കൂട്ടക്കൊല കേസിലെ 14 പ്രതികൾക്ക് ജാമ്യം, സംസ്ഥാനത്ത് പ്രവേശിക്കരുത്\nഗുജറാത്ത് കലാപ കേസില് മോദിക്ക് ക്ലീന് ചിറ്റ്\n'അശോകി'ന്‍റെ ചെരിപ്പ് കട ഉദ്ഘാടനം ചെയ്തത് 'അന്‍സാരി'; മുന്‍കൈ എടുത്തത് സിപിഎം\n'എന്‍റെ തീരുമാനങ്ങള്‍ക്ക് നിങ്ങള് വില നല്‍കുന്നു'; കുടുംബത്തിന് സ‌ഞ്ജീവ് ഭട്ടിന്‍റെ കത്ത്


അന്താരാഷ്ട്ര ഫുട്‌ബോളില് ഗോളില് സെഞ്ച്വറി തീര്‍ത്ത് ക്രിസ്റ്റിയാനോ ; ഈ സ്ഥാനത്ത് എത്തുന്ന രണ്ടാമത്തെ പുരുഷ കളിക്കാരനായി റൊണാള്‍ഡോ | Cristiano Ronaldo|UEFA Nations League\nഅന്താരാഷ്ട്ര ഫുട്‌ബോളില് ഗോളില് സെഞ്ച്വറി തീര്‍ത്ത് ക്രിസ്റ്റിയാനോ ; ഈ സ്ഥാനത്ത് എത്തുന്ന രണ്ടാമത്തെ പുരുഷ കളിക്കാരനായി റൊണാള്‍ഡോ\nSep 9, 2020, 05:50 am IST\n100 അന്താരാഷ്ട്ര ഗോളുകളില് എത്തുന്ന രണ്ടാമത്തെ കളിക്കാരനായി പോര്‍ച്ചുഗല് താരം ക്രിസ്റ്റ്യാനോ റൊണാള്‍ഡോ മാറി. ചൊവ്വാഴ്ച സ്വീഡനെതിരായ നേഷന്‍സ് ലീഗ് മത്സരത്തിന്റെ ആദ്യ പകുതിക്ക് പിരിയുന്നതിന് തൊട്ടുമുമ്പ് റൊണാള്‍ഡോ ഈ നാഴികക്കല്ലിലെത്തി. 45 ആം മിനുട്ടില് കളിയുടെ ആദ്യ ഗോള് നേടുന്നതിനായി ബോക്‌സിന് പുറത്ത് നിന്ന് ഒരു ഫ്രീ കിക്ക്. അവിസ്മരണീയമാക്കി കൊണ്ട് നൂറാം ഗോളിലേക്ക്.\n72-ാം മിനിറ്റില് ബോക്സിന് പുറത്ത് നിന്ന് നേടിയ മറ്റൊരു ഗംഭീര ഗോളിലൂടെ റൊണാള്‍ഡോ തന്റെ 101-ാം ഗോളിലെത്താന് കൂടുതല് സമയമെടുത്തില്ല, പോര്‍ച്ചുഗലിന് 2-0 വിജയത്തില് എത്തിച്ച് നൂറാം ഗോള് നേടിയ മത്സരവും ഗംഭീരമാക്കി താരം.\nഇറാന് വേണ്ടി 109 തവണ ഗോള് നേടിയ അലി ഡെയ്ക്കിന് ശേഷം തന്റെ രാജ്യത്തിനായി 100 ഗോളുകള് നേടുന്ന രണ്ടാമത്തെ പുരുഷ കളിക്കാരന് മാത്രമാണ് 35 കാരനായ ക്രിസ്റ്റിയാനോ. നേരിട്ടുള്ള ഫ്രീ കിക്കില് നിന്ന് കരിയറിലെ 57-ാമതും പോര്‍ച്ചുഗലിന് വേണ്ടിയുള്ള പത്താമത്തേതും റൊണാള്‍ഡോയുടെ ഗോള് ആയിരുന്നു നൂറാം ഗോള് ആയി പിറന്നത്..\nഈ നാഴികക്കല്ലിലെത്താന് റൊണാള്‍ഡോയ്ക്ക് 10 മാസം കാത്തിരിക്കേണ്ടി വന്നു, ലിത്വാനിയയ്ക്കെതിരായ മത്സരത്തില് ഹാട്രിക്ക് നേടിയ താരം മൊത്തം 98 ഗോള് നേടിയിരുന്നു. 2019 നവംബറില് ലക്‌സംബര്‍ഗിനെതിരെ 99-ാമത് അന്താരാഷ്ട്ര ഗോള് നേടി. തുടര്‍ന്ന് 10 മാസത്തെ കാത്തിരിപ്പ്.\n100 ഗോളുകള് നേടുന്നതിന് കോവിഡ് റൊണാള്‍ഡോയ്ക്ക് താല്‍ക്കാലിക തടസ്സം സൃഷ്ടിച്ചിരുന്നു. കഴിഞ്ഞയാഴ്ച ക്രൊയേഷ്യക്കെതിരായ പോര്‍ച്ചുഗല് മത്സരം ലക്‌സംബര്‍ഗ് മത്സരത്തിനുശേഷം നടന്ന ആദ്യ മത്സരമായിരുന്നു. കാല്‍വിരലിലെ അണുബാധയെത്തുടര്‍ന്ന് റൊണാള്‍ഡോയ്ക്ക് മത്സരത്തില് നിന്ന് വിട്ടു നില്‍ക്കേണ്ടി വന്നു. ക്രിസ്റ്റിയാനോ ഇല്ലാതെ പോര്‍ച്ചുഗല് 4-1ന് വ്യത്യാസത്തില് വിജയിച്ചു.\n19-ാം വയസ്സില് ആണ് റൊണാള്‍ഡോ യൂറോ 2004 ല് തന്റെ ആദ്യ അന്താരാഷ്ട്ര ഗോള് നേടിയത്. പിന്നീട് യൂസീബിയോ, പോളേറ്റ എന്നിവരെ മറികടന്ന് പോര്‍ച്ചുഗലിന്റെ എക്കാലത്തെയും മികച്ച ഗോള് സ്‌കോററായി അദ്ദേഹം മാറി.\nസംസ്ഥാനത്ത് ബാറുകളും ബീയർ വൈൻ പാർലറുകളും തുറക്കുമെന്ന് റിപ്പോർട്ട്\nയുവതിയുടെ മൃതദേഹം കത്തികരിഞ്ഞ നിലയില്\nക്രിസ്റ്റ്യാനോ @ 759; ഏറ്റവും കൂടുതൽ ഗോളടിച്ചു താരമെന്നും അല്ലായെന്നുമുള്ള തർക്കം മുറുകുന്നു\nJan 12, 2021, 06:08 pm IST\nഇന്‍സ്റ്റാഗ്രാമിലും റെക്കോര്‍ഡ് ഇട്ട് ക്രിസ്റ്റ്യാനോ റൊണാള്‍ഡോ\nJan 2, 2021, 10:18 pm IST\nതാന് യുവന്റസില് എത്തിയത് റൊണാള്‍ഡോ ക്ഷണിച്ചത കൊണ്ടല്ല ; തുറന്നടിച്ച് യുവന്റസ് പ്രതിരോധ നിര താരം\nApr 15, 2020, 08:34 am IST


ലാലുപ്രസാദ് യാദവിനെതിരേ സിബിഐ കേസ്; റെയ്ഡ് നടക്കുന്നു\n7 July 2017 3:45 AM GMT\nലാലു പ്രസാദ് യാദവിനെതിരെ സിബിഐ കേസ് രജിസ്റ്റര് ചെയ്തു. ഭൂമി കുംഭകോണവുമായി ബന്ധപ്പെട്ടാണ് കേസ്. വെളളിയാഴ്ച രാവിലെ മുതല് ഡെല്‍ഹി, പാറ്റ്‌ന, റാഞ്ചി, പുരി, ഗുഡ്ഗാവ് എന്നിവിടങ്ങളിലായി ലാലുവും കുടുംബവുമായി ബന്ധപ്പെട്ട 12 ഇടങ്ങളില് സിബിഐ റെയ്ഡ് നടത്തുന്നുണ്ട്. റെയില്‍വേ മന്ത്രിയായിരിക്കേ അനധികൃതമായി ഒരു സ്വകാര്യ കമ്പനിക്ക് കരാര് നല്‍കിയതിനു പകരമായി രണ്ടേക്കര് ഭൂമി സ്വന്തമാക്കിയെന്നാണ് സിബിഐ പറയുന്നത്.\nലാലുവിനു പുറമെ ഭാര്യയും മുന് ബിഹാര് മുഖ്യമന്ത്രിയായിരുന്ന റാബ്‌റി ദേവി, മകനും ബിഹാര് ഉപമുഖ്യമന്ത്രിയായ തേജസ്വി യാദവ് എന്നിവര്‍ക്കെതിരേയും കേസ് ചാര്‍ജ് ചെയ്തിട്ടുണ്ട്.\n2006 ല് കേന്ദ്ര റെയില്‍വേ മന്ത്രിയായിരിക്കേ ഐആര്‍സിടിസിയുടെ കീഴിലുള്ള ഹോട്ടലുകളുടെ നടത്തിപ്പു ചുമതല അനധികൃതമായി ഒരു സ്വകാര്യ കമ്പനിക്കു നല്‍കിയതുമായി ബന്ധപ്പെട്ടാണ് അഴിമതി നടന്നതെന്നു പറയുന്നു. 2006 ജനുവരിയില് ഇന്ത്യന് റെയില്‍വേയില് നിന്നും ഐആര്‍സിടിസി റാഞ്ചിയിലേയും പുരിയിലേയും ബിഎന്‍ആര് ഹോട്ടലുകള് ഏറ്റെടുത്തിരുന്നു. ഇവയുടെ നടത്തിപ്പു ചുമതല 15 വര്‍ഷത്തേക്ക് സുജാത ഹോട്ടല് പ്രൈവറ്റ് ലിമിറ്റഡ് എന്ന സ്വകാര്യ കമ്പനിക്ക് ലീസിന് നല്‍കുകയായിരുന്നു. കരാര് തുകയായി 15.45 കോടിയും ലൈസന്‍സസ് ഫീസായി 9.96 കോടിയുമാണ് ബിഎന്‍ആര് ഹോട്ടലുകള് ഏറ്റെടുക്കാന് സുജാത ഹോട്ടല്‍സ് പ്രൈവറ്റ് ലിമിറ്റഡ് നല്‍കിയത്.\nഈ കരാര് നല്‍കിയതിനു പകരമായി രണ്ടേക്കര് ഭൂമി ലാലുവിന് ലഭിച്ചതായാണ് പരാതി. ലാലുവിന്റെ സഹായി പ്രേം ചന്ദ ഗുപ്തയുടെ ഉടമസ്ഥതയിലുള്ള കമ്പനിയുടെ പേരിലാണ് ഭൂമി കൈമറ്റം ചെയ്തത്. ഈ ഭൂമി കൈമാറ്റമല്ലാതെ ഈ കമ്പനിയുടെ പേരില് മറ്റൊരു ബിസിനസും നടന്നിട്ടില്ലെന്നാണ് സിബിഐ പറയുന്നത്. ഇതേ കേസില് ഐആര്‍സിടിസി മാനേജിംഗ് ഡയറക്ടര്, രണ്ടു സ്വകാര്യ കമ്പനി ഡയറക്ടര്‍മാര് എന്നിവര്‍ക്കെതിരേയും കേസ് ചാര്‍ജ് ചെയ്തിട്ടുണ്ട്.\nകഴിഞ്ഞമാസം ഇന്‍കംടാക്‌സ് ഡിപ്പാര്‍ട്ട്‌മെന്റ് ലാലുവിന്റെ പുത്രിയും രാജ്യസഭ എംപിയുമായ മിസ ഭര്‍തിക്കെതിരേ കേസ് എടുത്തിരുന്നു. ആയിരംകോടിയുടെ ഭൂമിയിടപാടുമായി ബന്ധപ്പെട്ടാമ് കേസ്. ബിഹാര് സര്‍ക്കാരില് ഭരണസഖ്യത്തിലുള്ള ആര്‍ജെഡിയെ കൂടുതല് പ്രതിസന്ധിയിലാക്കിയാണ് കേന്ദ്രാന്വേഷണങ്ങള് ലാലുവിനും കുടുംബത്തിനുംമേല് വ്യാപിക്കുന്നത്.\nBIHAR cbiraidlaluprasad laluprasadyadav


ആംവേ വളരുന്നു, ബന്ധങ്ങളിലൂടെ...2 | An interview with Amways Managing Director William Pinckney - Malayalam Oneindia\n10 min ago5വർഷത്തിനിടെ ജീവനൊടുക്കിയത് 45 പോലീസുകാർ; കേരള പോലീസ് സേനയിൽ സംഭവിക്കുന്നതെന്ത്?\n29 min ago കമലിന്‍റെ വീട്ടിലേക്ക് മാര്‍ച്ച് നടത്തിയ ബിജെപി നേതാക്കള്‍ക്ക് പിഴ; കോടതി പിരിയും വരെ തടവ്\nആംവേ വളരുന്നു, ബന്ധങ്ങളിലൂടെ...2\nഒരു കാര്യം ഉറപ്പ്. ഞങ്ങള് ഒരിക്കലും ഉല്പന്നങ്ങള് വില്പനസ്റോറുകളിലോ കടകളിലോ നല്കില്ല. ഞങ്ങളുടെ വിതരണക്കാരായ ആളുകളിലൂടെ മാത്രമേ ഉല്പന്നങ്ങള് നല്കൂ. എന്തായാലും ലോകത്തെ ഏത് വിതരണശൃംഖലകളേക്കാള് വിശ്വസ്തരായ ഉപഭോക്താക്കളുടേയും വിതരണക്കാരുടെയും ഒരു ശൃംഖല കെട്ടിയുയര്‍ത്താന് ഞങ്ങള്‍ക്ക് കഴിഞ്ഞിട്ടുണ്ട്.\nആംവേയുടെ വരവോടെ ഇന്ത്യയിലെ ഉപഭോക്താക്കളുടെ സ്വഭാവത്തിലും വിപണിയുടെ സ്വഭാവത്തിലും എന്തൊക്കെ മാറ്റങ്ങളാണ് ഉണ്ടായത്?\nനേരത്തെ ഇന്ത്യക്കാരെക്കുറിച്ച് കേട്ടിരുന്ന ഒരു കാര്യം ഇന്ത്യക്കാര്‍ക്ക് ഗുണനിലവാരം വേണം, പക്ഷെ പണം മുടക്കാന് വയ്യ എന്നായിരുന്നു. ഇതിനോട് ഞാന് യോജിക്കില്ല. ഇന്ത്യക്കാര്‍ക്ക് ഗുണനിലവാരം വേണം, അതിന് എത്ര പണം മുടക്കാനും അവര് തയ്യാറുമാണ്. ഇന്ത്യയിലെ ഉപഭോക്താക്കള് വിലയുടെ കാര്യത്തില് വളരെ ശ്രദ്ധിക്കുന്നവരാണ്. പക്ഷെ ആംവേ ഉല്പന്നങ്ങള്‍ക്ക് വേണ്ടി പണം ചെലവഴിക്കുന്നത് അവര്‍ക്ക് പ്രശ്നമേയല്ല. വിദേശഉല്പന്നങ്ങളെപ്പറ്റിയും അതിന്റെ ഗുണമേന്മയെക്കുറിച്ചും ഇന്ത്യക്കാര്‍ക്ക് നല്ല അവബോധമുണ്ടായിട്ടുണ്ടെന്നതാണ് മറ്റൊരു കാര്യം. ഉല്പന്നങ്ങളുടെ ബ്രാന്റിന്റെ കാര്യത്തിലും അവര് തികഞ്ഞ ശ്രദ്ധയുള്ളവരാണ്. ആംവേയുടെ പരിസ്ഥിതിയ്ക്കിണങ്ങുന്ന ഉല്പന്നങ്ങളോട് വളരെ അനുകൂല പ്രതികരണമാണ് ഉപഭോക്താക്കളില് നിന്നുണ്ടായത്. പരിസ്ഥിതിയ്ക്കിണങ്ങുന്ന ഉല്പന്നങ്ങള് നിര്‍മ്മിക്കാന് ആംവേ 40 വര്‍ഷങ്ങള് ചെലവഴിച്ചു. പക്ഷെ ഇന്ത്യയിലെ ഉപഭോക്താക്കള് ആംവേയുടെ ആ ശ്രമങ്ങളോട് അനുകൂലമായി പ്രതികരിക്കുന്നു.\nഹിന്ദുസ്ഥാന് ലിവേഴ്സും കോള്‍ഗേറ്റും പ്രോക്ടര് ആന്റ് ഗാംബിളും എല്ലാം ചില്ലറവില്പനശാലകള് വഴിയാണ് ഇപ്പോഴും അവരുടെ ഉല്പന്നങ്ങള് വിറ്റഴിക്കുന്നത്. ഡയറക്ട് സെല്ലിംഗിലൂടെ ഇവരുടെ വിപണിയെ പിടിച്ചെടുക്കാന് ആംവേയ്ക്ക് കഴിയുമോ?\nനേരിട്ടുള്ള വില്പനവഴി ഒരിക്കലും ഈ പറഞ്ഞവരുടെ വിപണിയെ കയ്യടക്കാന് ആംവേയ്ക്ക് കഴിയില്ല. പക്ഷെ അതേ സമയം നേരിട്ടുള്ള വില്പനയുടെ തോത് ക്രമേണ വളരാം. ഇപ്പോള് നേരിട്ടുള്ള വില്പനയിലൂടെയുള്ള ആഗോള വിറ്റുവരവ് 3,84,000 കോടി രൂപയാണ്. പത്ത് വര്‍ഷങ്ങള്‍ക്ക് മുമ്പ് ഇത് വെറും 48,000 കോടി രൂപ മാത്രമായിരുന്നു.\nചില്ലറവില്പനയിലൂടെ നിങ്ങള്‍ക്ക് പരസ്യത്തിന്റെ സഹായത്തോടെ വിപണിയുടെ ഒരു പങ്ക് പിടിച്ചുപറ്റാം. പക്ഷെ നേരിട്ടുള്ള വില്പനയില് ഉപഭോക്താവുമായി നമ്മള് ഒരു ബന്ധം സ്ഥാപിക്കുകയാണ്. ആ ഉപഭോക്താവിനെ പിന്നെ നിങ്ങള്‍ക്ക് നഷ്ടപ്പെടുന്ന പ്രശ്നമില്ല. ഒരു 30 സെക്കന്റിന്റെ ടിവി പരസ്യത്തിനൊന്നും അയാളെ സ്വാധീനിക്കാനാവില്ല. നേരിട്ടുള്ള വില്പനയുടെ കാര്യത്തില് ഉപഭോക്താവ് ബ്രാന്റിനോട് അടുത്ത ബന്ധം സൂക്ഷിക്കുന്നു. എന്നാല് ചില്ലറവില്പനശാലയില് നിന്നുള്ള കച്ചവടത്തില് ആ ഉപഭോക്താവിന് ഉല്പന്നവുമായി വെറും നിര്‍വികാരബന്ധമേ ഉള്ളൂ.\nഇത് ഇ-ബിസിനസ്സിന്റെ കാലമാണല്ലോ? ഇന്റര്‍നെറ്റ് ഡയറക്ട് സെല്ലിംഗിന് ഭീഷണിയാകുമെന്ന് കരുതുന്നുണ്ടോ? ചില്ലറവില്പനയെ ആശ്രയിക്കുന്ന കമ്പനികളും ഇന്റര്‍നെറ്റിലൂടെ അവരുടെ ഉപഭോക്താക്കളിലേക്കെത്താന് ശ്രമിക്കുകയാണ്. ഇത് ആംവേയെ ബാധിക്കുമോ?\nആംവേയ്ക്ക് ഇന്റര്‍നെറ്റ് ഒരു വലിയ വളര്‍ച്ചാസാധ്യതയാണ് തുറന്നിട്ടിരിക്കുന്നതെന്ന് ഞാന് കരുതുന്നു. ചില്ലറവില്പനയ്ക്കും നേരിട്ടുള്ള വില്പനയ്ക്കും ഇടയ്ക്കാണ് ഇപ്പോള് ഇന്റര്‍നെററ് നില്ക്കുന്നത്. ഇരുകൂട്ടരും ഇന്റര്‍നെറ്റിന്റെ സാധ്യത ഉപയോഗപ്പെടുത്താന് ശ്രമിക്കുകയാണ്.\nഞങ്ങള്‍ക്ക് ഉപഭോക്താക്കളുമായി വ്യക്തിപരമായ ബന്ധമുണ്ട്. ഞങ്ങളുടെ ഉല്പന്നം പരിചയപ്പെടുത്തുന്നതുപോലെ ഉപഭോക്താവിനെ ഇന്റര്‍നെറ്റുമായി പരിചയപ്പെടുത്താനും ഞങ്ങള്‍ക്ക് കഴിയും. ചില്ലറവില്പനനടത്തുന്ന വ്യാപാരിക്ക് ഇപ്പോഴും ഉപഭോക്താവുമായി നേരിട്ട് ബന്ധപ്പെടുകയെന്നത് ഇപ്പോഴും അന്യമായ കാര്യമാണ്. പക്ഷെ നേരിട്ടുള്ള വില്പനയെ ആശ്രയിക്കുന്ന ആംവേയ്ക്ക് ഇ-ബിസിനസ്സ് നല്ലൊരു സാധ്യതയാണ്. ഇ-ബിസിനസ്സിലൂടെ ആംവേയ്ക്ക് കൂടുതല് വേഗതയോടെ കരുത്തോടെ, മേന്മയോടെ വളരാന് കഴിയും.


(Coronavirus Kerala):7631 പേര്‍ക്ക് കൂടി സംസ്ഥാനത്ത് ഞായറാഴ്ച കൊവിഡ്\n7631 പേര്‍ക്ക് കൂടി സംസ്ഥാനത്ത് ഞായറാഴ്ച കൊവിഡ്\nBy വെബ്ഡെസ്ക് • 18/10/2020 at 5:55PM\n6685 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 723 പേരുടെ സമ്പര്‍ക്ക ഉറവിടം വ്യക്തമല്ല.\nകേരളത്തില് ഇന്ന് 7631 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 1399, കോഴിക്കോട് 976, തൃശൂര് 862, എറണാകുളം 730, തിരുവനന്തപുരം 685, കൊല്ലം 540, കോട്ടയം 514, കണ്ണൂര് 462, ആലപ്പുഴ 385, പാലക്കാട് 342, കാസര്‍ഗോഡ് 251, പത്തനംതിട്ട 179, ഇടുക്കി 162, വയനാട് 144 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n702 പേര്‍ക്ക് കൂടി സംസ്ഥാനത്ത് കൊവിഡ്; രണ്ട് മരണം കൂടി


പെൺകുട്ടിയുടെ കാൽ ഒരു മേജർ പ്രശ്നമാണോ? | Penakathy\nവിനോദ് നായർ March 05, 2019 02:51 PM IST\nകാലിനു വേദനയുള്ള പെൺകുട്ടിയെ പാട്ടിലാക്കാൻ എളുപ്പമാണ്.\nഒരു കഥ പറഞ്ഞു കൊടുത്താൽ മതി.\nകഥ കേട്ടിരിക്കെ, വേദനയുള്ള കാലിൽ ആർദ്രമായൊന്നു തൊട്ടാൽ മതി.\nഇതൊക്കെ സാഗർ ചന്ദ്രയ്ക്ക് അറിയാം. പക്ഷേ സാഗർ ഇപ്പോൾ നിസ്സഹായനാണ്. കാരണം കാലിൽ നീരുവച്ച് വീങ്ങി, വേദനിച്ച്, കരഞ്ഞ് സാഗർ ചന്ദ്രയുടെ മുന്നിലിരിക്കുന്നത് അപരിചിതയായ ഒരു പെൺകുട്ടിയാണ്.\nഈ സംഭവം നടക്കുമ്പോൾ തൃശൂർ റയിൽവേ സ്റ്റേഷനിൽ സാഗർ ചന്ദ്രയുടെയും ആ പെൺകുട്ടിയുടെയും അടുത്ത് മേജർ ഹരി എന്ന പട്ടാള ഉദ്യോഗസ്ഥനുമുണ്ട്. അദ്ദേഹം ഓരോ കാര്യത്തിലും ഇടപെട്ടുകൊണ്ടിരിക്കുകയാണ്.\nസാഗർ ചന്ദ്ര പെൺകുട്ടിയോടു ചോദിച്ചു.. വേദനയുണ്ടോ ?\nഉത്തരം പറഞ്ഞത് മേജർ ഹരിയാണ്.. ഞങ്ങൾ സൈനികർ പൊതുവേ ബോഡിയിലെ വേദനകൾ കാര്യമാക്കാറില്ല. പക്ഷേ രാജ്യത്തിന്റെ മനസ്സിനേൽക്കുന്ന വേദനകൾക്ക് ഉടൻ മറുപടി കൊടുത്തേ പറ്റൂ..\nപെൺകുട്ടി പറഞ്ഞു.. എന്റെ കാലിനു നല്ല വേദനയുണ്ട്. ചെറുവിരൽ ഒടിഞ്ഞെന്നു തോന്നുന്നു. വിരലിൽ ഒന്നു പിടിക്കാമോ, പ്ളീസ്.\nമേജർ ഹരി പറഞ്ഞു.. തീരെ ചെറുതായതുകൊണ്ടാണ് അതിനെ ചെറുവിരൽ എന്നു പറയുന്നത്. ഉദാഹരണത്തിന് മിനിക്കോയ് ദ്വീപ്. അത്രയും വലുപ്പമേയുള്ളൂ ചെറു വിരലിന്. നീരുവയ്ക്കുന്നതോടെ അതിന്റെ വലുപ്പം കൂടിക്കൊണ്ടിരിക്കുകയാണ്. വൈകാതെ അതിന് ചെറുവിരൽ എന്ന പദവി നഷ്ടപ്പെട്ടേക്കും. സഹോദരിയുടെ വിരലിൽ ഞങ്ങൾ രണ്ടാളും ചേർന്നു പിടിക്കണോ, അതോ ഇയാൾ തനിയെ പിടിച്ചാൽ മതിയോ ?\nപെൺകുട്ടി കരയാൻ തുടങ്ങി.. എനിക്ക് വേദന സഹിക്കാൻ പറ്റുന്നില്ല. തലകറങ്ങുന്നതുപോലെ..\nസാഗർ ചന്ദ്ര വല്ലാതെ താഴ്ന്ന ശബ്ദത്തിൽ പറഞ്ഞു.. സോറി. ഞാൻ അറിയാതെ പറ്റിയതാണ്. ഇത്രയും വലിയ അപകടം ഉണ്ടാവുമെന്ന് കരുതിയില്ല.\nവേണാട് എക്സ്പ്രസിൽ തൃശൂർ റയിൽ വേ സ്റ്റേഷനിൽ വന്നിറങ്ങിയതാണ് ഇവർ മൂന്നു പേരും. ഈ സംഭവം ഉണ്ടാകുന്നതിനു മുമ്പു വരെ പരസ്പരം പരിചയമില്ല.\nട്രെയിൻ തൃശൂർ സ്റ്റേഷനിലേക്ക് എത്തുന്നതിനു മുമ്പേ എസ് 11 കംപാർട്ട്മെന്റിന്റെ വാതിൽക്കൽ വന്നു നിൽക്കുകയായിരുന്നു മൂന്നു പേരും.\nആദ്യമിറങ്ങിയത് ദേവിക വിഷ്ണുനാഥ് എന്ന ആ പെൺകുട്ടിയാണ്. അവളുടെ തൊട്ടുപിന്നിൽ സാഗർ ചന്ദ്ര. അയാളുടെ പിന്നിൽ മേജർ ഹരി.\nപ്ളാറ്റ് ഫോമിൽ വണ്ടി എത്തി വട വട വടേയ് എന്ന് കേട്ടതോടെ ദേവിക ശടപടേന്ന് ചാടിയിറങ്ങി. അത് അവളുടെ ഹോബിയാണ്. ടാപ്പു തുറക്കുമ്പോൾ ആദ്യം പുറത്തു ചാടുന്ന വെള്ളത്തുള്ളിയെപ്പോലെ ട്രെയിൻ നിർത്തുംമുമ്പേ ചാടിയിറങ്ങുക.\nദേവിക ഇറങ്ങിയപ്പോൾ സാഗർ ചന്ദ്ര അറിയാതെ അവളുടെ ചെരിപ്പിൽ ചവിട്ടി. അതോടെ അവൾക്കു ബാലൻസ് പോയി. അവൾ കാൽവഴുതി പ്ളാറ്റ്ഫോമിൽ വീണു.\nതൊട്ടുപിന്നാലെ ഇറങ്ങിയ സാഗർ ചന്ദ്രയും മേജർ ഹരിയും ചേർന്ന് അവളെ പിടിച്ചെഴുന്നേൽപ്പിക്കാൻ നോക്കിയെങ്കിലും അതിനു മുന്നെ അവൾ എഴുന്നേറ്റു. പ്രാഞ്ചി പ്രാഞ്ചി പ്ളാറ്റ് ഫോമിലെ ചാരുബഞ്ചിൽ പോയി ഇരുന്നു.\nദേവികയുടെ ചെരിപ്പിന്റെ വള്ളി പൊട്ടി. കാൽ ഉളുക്കി. നടക്കാൻ നല്ല ബുദ്ധിമുട്ടായി.\nസാഗർ പറഞ്ഞു.. സോറി. ഇറങ്ങാനുള്ള തിരക്കിനിടെ അറിയാതെ ചെരുപ്പിൽ ചവിട്ടിയതാണ്.\nദേവിക പെട്ടെന്നു തിരുത്തി.. നിങ്ങൾ ചവിട്ടിയതൊന്നുമല്ല. എന്റെ കാലുതെന്നിപ്പോയതാണ്.\nസാഗർ പറഞ്ഞു.. അല്ല. ഞാൻ ചവിട്ടിയതാണ്. അപ്പോഴാണ് ചെരുപ്പിന്റെ വള്ളി പൊട്ടിയത്.\nഇതു കേട്ടു നിന്ന മേജർ ഹരി, ഇതിന്റെ സത്യാവസ്ഥ കണ്ടെത്തിയേ തീരൂ, ഞാൻ ഉടനെ വരാം എന്നു പറഞ്ഞ് എങ്ങോട്ടോ ഓടി.\nപ്ളാറ്റ്ഫോമിലെ ബഞ്ചിൽ സാഗറും ദേവികയും തനിച്ചായി. പെയ്ത്തുവെള്ളം പോലെ ട്രെയിനിൽ നിന്നിറങ്ങിയവർ സ്റ്റേഷനിൽനിന്ന് വേഗം ഒഴുകിപ്പോയിത്തുടങ്ങി.\nസാഗർ ചോദിച്ചു.. പെയിൻ ബാം വാങ്ങിത്തരട്ടേ.. ?\nദേവിക പറഞ്ഞു.. നിങ്ങൾക്ക് അതൊക്കെ ബുദ്ധിമുട്ടാവില്ല. മാത്രമല്ല, പെയിൻ ബാമിന്റെ സ്മെൽ എനിക്ക് അലർജിയാണ്. ഞാൻ വൊമിറ്റ് ചെയ്യും.\nഎന്നിട്ടും സാഗർ പ്ളാറ്റ്ഫോമിലെ മെഡിക്കൽ സ്റ്റോറിൽപ്പോയി പെയ്ൻ ബാം വാങ്ങി. സ്മെൽ ഒഴിവാക്കാൻ സ്വന്തം ബാക്ക് പാക്കിൽ നിന്ന് പെർഫ്യൂം കുപ്പി എടുത്ത് രണ്ടും ചേർത്ത് ദേവികയുടെ കാലിൽ സ്പ്രേ ചെയ്തു.\nഅതോടെ ദേവിക പറഞ്ഞു.. ഛേ.. ഇതിപ്പോൾ മുല്ലപ്പൂ ചാണകത്തിൽ വീണതുപോലെയായി !\nഅപ്പോഴേക്കും മേജർ ഹരി തിരിച്ചു വന്നു കഴിഞ്ഞു. അയാൾ പറ‍ഞ്ഞു.. ഞാൻ സ്റ്റേഷൻ മാസ്റ്ററുടെ റൂമിൽപ്പോയി. സിസി ടിവി ദൃശ്യങ്ങൾ ചെക്ക് ചെയ്തു. നിങ്ങൾ രണ്ടു പേരും ഇറങ്ങുന്നതിന്റെ വിഷ്വൽ ഉണ്ട്. ഇയാൾ ചവിട്ടുന്നതു കാണാൻ പറ്റില്ല. ക്യാമറകൾ ടോപ് ആംഗിളിലാണ് വച്ചിരിക്കുന്നത്. ഗ്രൗണ്ട് ലെവലിലെ വിഷ്വൽ കിട്ടില്ല. തള്ളിയിട്ടിരുന്നെങ്കിൽ കണ്ടെത്താമായിരുന്നു.\nസാഗർ നിസ്സഹായനായി ചോദിച്ചു.. ഇനി എന്തു ചെയ്യും ?\nമേജർ ഹരി പറഞ്ഞു.. രണ്ടു കാര്യങ്ങൾ ഉടനെ ചെയ്യണം. ഒന്ന് ഈ പെൺകുട്ടിയുടെ വീട്ടിൽ വിവരം അറിയിക്കണം. രണ്ട് മുരളി തുമ്മാരുകുടിക്ക് ഒരു മെയിൽ അയയ്ക്കണം.\nദേവിക പറഞ്ഞു.. യ്യോ.. ! വീട്ടിൽ അറിയിക്കാനോ.. എങ്കിൽ ഞാൻ ട്രെയിനിനു മുന്നിൽച്ചാടും. വീട്ടിൽ പറയാതെയാണ് ഇങ്ങോട്ടു വന്നത്.\nകാഞ്ചനിലുണ്ട്, മാലയിൽ ഇല്ല...\nമേജർ ഹരി പറഞ്ഞു.. വീട്ടിൽ അറിയിച്ചാലും സ്വന്തം ഐഡിന്റിറ്റി വെളിപ്പെടുത്താതിരിക്കുന്നാൽപ്പോരേ..? വീട്ടുകാരോടു ട്രിനിറ്റി എന്നു പേരു പറഞ്ഞോളൂ. ജലന്ധറിലെ എന്റെ കാമുകിയുടെ പേരാണ്. പിന്നെ മുരളി തുമ്മാരുകുടിയെ അറിയിച്ചാൽ അദ്ദേഹം ഉടൻ തന്നെ ഇതെപ്പറ്റി ഒരു പോസ്റ്റിടും. ട്രെയിനിൽ നിന്നിറങ്ങുമ്പോൾ വീഴാതെ കാലിൽ ചവിട്ടാനുള്ള വഴികൾ... !\nസാഗർ ചോദിച്ചു.. വീട്ടിൽപ്പറയാതെ കുട്ടി എവിടെപ്പോവുന്നു?\nദേവിക പറഞ്ഞു.. ഗുരുവായൂർ‌ക്ക്.\nമേജർ ഹരി ഇടപെട്ടു.. എന്താ, കുട്ടിയുടെ വിവാഹമാണോ ?\nദേവിക പറഞ്ഞു.. എന്റെ ബോയ്ഫ്രണ്ടിന്റെ വിവാഹം. ഞാൻ ചെല്ലണമെന്ന് അവനു നിർബന്ധമാണ്. ഞാനുണ്ടെങ്കിൽ അവന് ഒരു സപ്പോർട്ടാണ്.\nമേജർക്കു സംശയം : ഇനി പെങ്ങളെപ്പോലെ കാണാമെന്ന് അയാൾ പറഞ്ഞോ ?!\nസാഗർ ചിരിച്ചു... സാർ, അതൊക്കെ പണ്ടത്തെ രീതിയാണ്. ഇപ്പോൾ ബ്രേക്ക് അപ്പിനു ശേഷം ആരും അങ്ങനെ ചെയ്യാറില്ല. ഒരാളെ സഹോദരിയാക്കുന്നത് സൈന്യത്തിൽ ചേരുന്നതുപോലെ വളരെ ഉത്തരവാദിത്തത്തോടെ എടുക്കേണ്ട തീരുമാനമാണ്.\nമേജർ ഹരി പറഞ്ഞു.. ഇതിൽ യുദ്ധത്തിനുള്ള ഒരു സാഹചര്യവുമില്ല. സൈന്യത്തിന്റെ ഇടപെടൽ ആവശ്യമില്ല. ഞാൻ ഗുരുവായൂർക്കു വരുന്നില്ല.\nസാഗർ ദേവികയോടു ചോദിച്ചു.. ഞാൻ വരണോ ?\nദേവിക പറഞ്ഞു.. വേണ്ട. സ്റ്റേഷന്റെ ഗേറ്റു വരെ ഒന്നു കൂടെ വന്നാൽ നന്നായി. എന്റെ കാലിനു നല്ല പെയ്നുണ്ട്.\nഅവർ രണ്ടുപേരും ദേവികയുടെ ഇടത്തും വലത്തും നിന്നു. രണ്ടു തോളുകൾ അവളുടെ കൈകൾക്കു താങ്ങായി. അവർ ഒരു മനസ്സും മൂന്ന് ഉടലുകളുമായി പ്ളാറ്റ്ഫോമിലൂടെ നടക്കാൻ തുടങ്ങി.\nസാഗർ ചോദിച്ചു.. ഗുരുവായുരിൽ വച്ച് കാലിന് എന്തു പറ്റിയെന്ന് പഴയ കാമുകൻ ചോദിച്ചാൽ എന്തു പറയും ?\nദേവിക പറഞ്ഞു.. ഒരുത്തനെ ചവിട്ടിയപ്പോൾ ഉളുക്കിയതാണെന്നു പറയും.\nദേവികയെയും കയറ്റി ഓട്ടോ റയിൽവേ സ്റ്റേഷന്റെ ഗേറ്റു കടന്ന് തിരക്കിൽ മറഞ്ഞു.\nമേജർ ഹരി പെട്ടിയും തൂക്കി നടന്നു പോകുന്നതുകണ്ട് സാഗർ പിന്നാലെ ഓടിച്ചെന്നു ചോദിച്ചു.. മേജർ സാബ്, നമ്മൾക്കു കൂടി പോയാലോ, ഗുരുവായൂർക്ക് ?\nമേജർ ചിരിയോടെ പറഞ്ഞു.. വേണ്ട മോനേ, കല്യാണവും യുദ്ധവും ഒരുപോലെയാണ്. ആർക്കാണ് നഷ്ടം, ആർക്കാണു നേട്ടം എന്നു തിരിച്ചറിയാൻ വൈകും !


ഉദുമയില് ഡി.വൈ.എഫ്.ഐ പ്രവര്‍ത്തകന് കൊല്ലപ്പെട്ടു\nപി. ജയരാജന് സ്വാഭാവിക നീതി ലഭിച്ചില്ല; സി.പി.ഐ.എം\nThursday 2nd August 2012 4:04pm\nThursday 2nd August 2012 3:34pm\nകാഞ്ഞങ്ങാട്: കാസര്‍ഗോഡ് ജില്ലയിലെ ഉദുമയില് ഡി.വൈ.എഫ്.ഐ പ്രവര്‍ത്തകന് കൊല്ലപ്പെട്ടു. ഉദുമക്കടുത്ത് തച്ചങ്ങാട് പ്രകടനം നടത്തി മടങ്ങുകയായിരുന്ന യൂനിറ്റ് പ്രസിഡന്റും സി.പി.ഐ.എം പ്രവര്‍ത്തകനുമായ മനോജ് കുമാറാണ്(24) കൊല്ലപ്പെട്ടത്. തച്ചങ്ങാട് കീക്കാനം ഡി.വൈ.എഫ്.ഐ യൂനിറ്റ് പ്രസിഡന്റാണ് കൊല്ലപ്പെട്ട മനോജ്. കൊലക്ക് പിന്നില് ലീഗ് പ്രവര്‍ത്തകരാണെന്ന് സി.പി.ഐ.എം നേതൃത്വവും ഡി.വൈ.എഫ്.ഐയും ആരോപിച്ചു. അക്രമത്തില് തച്ചങ്ങാട് സി.പി.ഐ.എം ഏരീയ കമ്മിറ്റി അംഗവും ലോക്കല് സെക്രട്ടറിയുമായ എം. കരുണാകരന് പരിക്കേറ്റു. കരുണാകരന്റെ വലതുകണ്ണ് അടിയന്തിരശസ്ത്രക്രിയ നടത്തിയെങ്കിലും കാഴ്ചശേഷിയെ ബാധിക്കുമെന്നാണ് അറിയുന്നത്.\nജയരാജന്റെ അറസ്റ്റിനെ തുടര്‍ന്ന് നടക്കുന്ന ഹര്‍ത്താലിനോടനുബന്ധിച്ച് നടന്ന പ്രകടനത്തെ ആക്രമിച്ച ലീഗുകാര് മനോജിനെ ചവിട്ടിക്കൊല്ലുകയായിരുന്നുവെന്ന് ഡി.വൈ.എഫ്.ഐ സംസ്ഥാന പ്രസിഡന്റ് ടി.വി രാജേഷ് പറഞ്ഞു. ലീഗിന് അധികാര ഭ്രാന്താണെന്നും സംഭവത്തില് പ്രതിഷേധിച്ച് വെള്ളിയാഴ്ച കരിദിനമായി ആചരിക്കുമെന്നും ടി.വി. രാജേഷ് പറഞ്ഞു. മാരകായുധങ്ങളുമായെത്തിയ ലീഗുകാര് നിരവധി വീടുകളും മറ്റും ആക്രമിച്ചതായി റിപ്പോര്‍ട്ടുണ്ട്. ചവിട്ടേറ്റ മനോജ് കുമാറിനെ ആശുപത്രിയിലേക്കും കൊണ്ടുപോകുമ്പോഴാണ് മരിച്ചത്.\nമനോജിന്റെ കൊലപാതകത്തില് പ്രതിഷേധിച്ച് എല്.ഡി.എഫ് ജില്ലാകമ്മറ്റി വെള്ളിയാഴ്ച കാസര്‍ഗോഡ് ജില്ലയില് ഹര്‍ത്താലിന് ആഹ്വാനം ചെയ്തു. രാവിലെ ആറു മുതല് വൈകിട്ട് ആറുവരെയാണ് ഹര്‍ത്താല്. കാസര്‍കോട് യമഹ ഷോറൂമിലെ സെയില്‍സ്മാനായിരുന്നു മനോജ്.\nപനയാല് അംബങ്ങാട് കീക്കാനത്തെ പരേതനായ ആലിങ്കീല് രാഘവന്റെ മകനാണ്. നാരായണിയാണ് മനോജിന്റെ അമ്മ. സുലോചന, സുരേഷ്, മണികണ്ഠന് എന്നിവര് സഹോദരങ്ങളാണ്.


ഗോരെട്സ്ക 2026 വരെ ബയേണിൽ തുടരും football News Malayalam\nHome Football Bundesliga ഗോരെട്സ്ക 2026വരെ ബയേണിൽ തുടരും\nഗോരെട്സ്ക 2026വരെ ബയേണിൽ തുടരും\nജർമ്മൻ താരം ലിയോൺ ഗോരെട്സ്ക 2026 വരെ ബയേൺ മ്യൂണിക്കിൽ തുടരും. അഞ്ച് വർഷത്തെ കരാറിലാണ് ഈ മധ്യനിര താരം ഒപ്പുവെച്ചത്. 2018ലാണ് ബുണ്ടസ് ലീഗ ക്ലബ്ബായ ഷാൽകെയിൽ നിന്നും ബയേണിലേക്ക് ഗോരെട്സ്ക എത്തുന്നത്. ജർമ്മൻ ദേശീയ ടീമിലേയും ബയേണിലേയും സ്ഥിര സാന്നിധ്യം കൂടിയാണ് 26കാരനായ ഗോരെട്സ്ക. യൂറോ 2020യിലെ ഹങ്കറിക്കെതിരായ ഗോൾ ഫുട്ബോൾ ആരാധകർ മറക്കാനിടയില്ല.\nകഴിഞ്ഞ സീസണിൽ ബയേണിന് വേണ്ടി 24 മത്സരങ്ങൾ ബുണ്ടസ് ലീഗയിൽ കളിച്ച ഗോരെട്സ്ക അഞ്ച് ഗോളുകളും നേടിയിട്ടുണ്ട്. ബയേണിനോടൊപ്പം യുവേഫ ചാമ്പ്യൻസ് ലീഗും ക്ലബ്ബ് ലോകകകപ്പും അടക്കം ആറ് കിരീടങ്ങൾ ഒരു സീസണിൽ ഉയർത്തിയിട്ടുണ്ട്. ജർമ്മനിക്ക് വേണ്ടി 35 മത്സരങ്ങൾ കളിച്ച ഗോരെട്സ്ക 14 ഗോളുകളും നേടി.\nPrevious articleമാഞ്ചസ്റ്റർ യുണൈറ്റഡ് പരാജയത്തിൽ നിന്ന് പെട്ടെന്ന് കരകയറും എന്ന് ഒലെ\nNext articleലമ്പാർഡിനൊപ്പം വെസ്റ്റ് ഹാമിന്റെ റെക്കോർഡ് ബുക്കിലിടം നേടി റൈസ്


'രണ്ടാഴ്ചയായി ഭക്ഷണം കഴിച്ചിട്ട്. ബിസ്കറ്റ് പോലും കിട്ടുന്നില്ല', വ്യാജ പ്രചാരണവുമായി അതിഥി തൊഴിലാളി; കേസ് | migrant worker booked for making fake message on shortage of food in labor camp\nPiravam, First Published 4, Apr 2020, 7:03 PM\nഎത്രയും വേഗം ഭക്ഷണമെത്തിക്കാൻ കളക്ടർ നിർദ്ദേശം നല്‍കി. മണിക്കൂറുകള് നീണ്ട തെരച്ചിലിനൊടുവില് മിനാറുല് ഷെയ്ഖിന്‍റെ ക്യാമ്പ് കണ്ടെത്തിയപ്പോഴാണ് കള്ളി വെളിച്ചത്തായത്.\nപിറവം: രണ്ടാഴ്ചയായി പട്ടിണിയിലാണെന്ന് നവമാധ്യമങ്ങളിലൂടെ വ്യാജപ്രചരണം നടത്തിയ പിറവത്തെ അതിഥി തൊഴിലാളിക്കെതിരെ കേസെടുത്തു. വ്യാജ വാർത്ത പ്രചരിപ്പിച്ചതിന് കേസെടുത്ത പിറവം പൊലീസ്, പ്രതിയെ ജാമ്യത്തില് വിട്ടു. ‘രണ്ടാഴ്ചയായി ഭക്ഷണം കഴിച്ചിട്ട്. ബിസ്കറ്റ് പോലും കിട്ടുന്നില്ല. കടുത്ത പ്രതിസന്ധിയിലാണ്. സഹായമെത്തിക്കണം.’ ഇതായിരുന്നു ബംഗാള് സ്വദേശി മിനാറുള് ഷെയ്ഖ് പിറവത്തെ ക്യാമ്പിലിരുന്ന് ഫേസ്ബുക്കിലിട്ട പോസ്റ്റ്. താഴെ സ്വന്തം മൊബൈല് നമ്പറും ചേർത്തിരുന്നു.\nഅതിഥി തൊഴിലാളികളുടെ പ്രശ്നങ്ങള് പരിഹരിക്കാൻ നെട്ടോട്ടമോടുന്നതിനിടയിലാണ് വിഷയം ഉദ്യോഗസ്ഥരുടെ ശ്രദ്ധയില്‍പ്പെടുന്നത്. എത്രയും വേഗം ഭക്ഷണമെത്തിക്കാൻ കളക്ടർ നിർദ്ദേശം നല്‍കി. മണിക്കൂറുകള് നീണ്ട തെരച്ചിലിനൊടുവില് മിനാറുല് ഷെയ്ഖിന്‍റെ ക്യാമ്പ് കണ്ടെത്തിയപ്പോഴാണ് കള്ളി വെളിച്ചത്തായത്. ബീഫ് കറിക്കൊപ്പം ഒരു പാത്രം ചോറും മുറിയിലുണ്ടായിരുന്നു. ഏതാനും ദിവസത്തേക്ക് ഒരു കുടുംബത്തിന് വേണ്ട പച്ചക്കറികളും മസാലക്കൂട്ടും പ്രത്യേകം കരുതിവെച്ചിട്ടുമുണ്ടായിരുന്നു. ഇതിനെല്ലാംപുറമേ നഗരസഭ നല്‍കുന്ന സൗജന്യഭക്ഷണവും ഇയാള് കൈപ്പറ്റിയിരുന്നു.\nഇതോടെ പിറവം പൊലീസ് ഇയാളെ കൈയോടെ പിടികൂടി കേസെടുത്തു. വ്യാജ വാർത്തകള് പ്രചരിപ്പിക്കുന്നത് തടയുന്നതിനുള്ള കേരള പൊലീസ് ആക്ട് 118 ബി, 120 ഒ എന്നീ വകുപ്പുകളാണ് ചുമത്തിയത്. സൗജന്യമായി കിട്ടുന്ന സഹായങ്ങള് തട്ടിയെടുക്കാമെന്ന പ്രതീക്ഷയിലാണ് മിനാറുള് ഷെയ്ഖ് കള്ളം പ്രചരിപ്പിച്ചത്. ഇയാളെ സ്റ്റേഷൻ ജാമ്യത്തില് വിട്ടു.\nLast Updated 4, Apr 2020, 7:03 PM


Lonappante Mammodisa Review: Jayaram’s Lonappante Mammodisa Movie Review in Malayalam: ഇങ്ങനെയാണ് ജയറാം തിരിച്ചു വരേണ്ടത്\nLonappante Mamodisa Review Jayaram\nLonappante Mammodisa Review: ഇങ്ങനെയാണ് ജയറാം തിരിച്ചു വരേണ്ടത്\nJayaram Starrer 'Lonappante Mamodisa' Movie Review in Malayalam: കുറ്റങ്ങളും കുറവുകളുമുണ്ട്. അപ്പോഴും ആസ്വദിച്ച് കാണാവുന്ന ചിത്രമാണ് 'ലോനപ്പന്റെ മാമ്മോദീസ'. ജയറാമിന്റെ തിരിച്ചു വരവ് എന്ന് പറയാമോ എന്നറിയില്ല. പക്ഷെ ഒന്നുറപ്പുണ്ട്, ഇതാണ് ജയറാമിന് തിരിച്ചു വരാനുള്ള വഴി\nFebruary 02, 2019 01:23:30 pm\nJayaram Starrer Lonappante Mammodisa Movie Review: സിനിമകള് നമ്മുടെ പ്രതീക്ഷ കാത്തു സൂക്ഷിക്കുന്നതു പോലെ ചിലപ്പോഴൊക്കെ പ്രതീക്ഷ തെറ്റിക്കുന്നവയുമാകാറുണ്ട്. ജയറാം നായകനായെത്തിയ ‘ലോനപ്പന്റെ മാമ്മോദീസ’ അത്തരത്തിലൊരു ചിത്രമായിരുന്നു. ചിത്രത്തില് നിന്നും ഞാന് ഇത്രയൊന്നും പ്രതീക്ഷിച്ചിരുന്നില്ലെന്നതാണ് വാസ്തവം. സമീപ കാലത്തിറങ്ങിയ ജയറാം ചിത്രങ്ങളും ‘ലോനപ്പന്റെ മാമ്മോദീസ’യുടെ തന്നെ ടീസറും ട്രെയിലറുമൊന്നും വലിയ തരത്തിലുള്ള പ്രതീക്ഷ സൃഷ്ടിച്ചിരുന്നില്ല. എന്നാല് പടം കണ്ടിറങ്ങുമ്പോള് കാഴ്ച്ചക്കാരനെന്ന നിലയില് എന്റെ മുന്‍വിധികളെ തിരുത്താന് ലോനപ്പന് സാധിച്ചിട്ടുണ്ട്.\nജയറാം അവതരിപ്പിക്കുന്ന ലോനപ്പന്റേയും അവന്റെ മൂന്ന് സഹോദരിമാരുടേയും കഥയാണ് ‘ലോനപ്പന്റെ മാമ്മോദീസ’. ശാന്തി കൃഷ്ണ, നിഷാ സാരംഗ്, ഇവ പവിത്രന് എന്നിവരാണ് ജയറാമിന്റെ സഹോദരിമാരായെത്തുന്നത്. ടിപ്പിക്കല് ജയറാം സിനിമക്ക് വേണ്ട ചേരുവകൾ. എന്നാൽ കണ്ടു മടുത്തെന്ന് വിധി എഴുതിയ അതേ പശ്ചാത്തലത്തെ കാണാത്ത കഥാനുഭവത്തിലേക്ക് കൊണ്ടു പോകുന്നു എന്നതാണ് ചിത്രത്തിന്റെ മനോഹാരിത.\nജയറിന്റെ ലോനപ്പന് ആര്‍ക്കും എളുപ്പം കണക്ട് ചെയ്യാന് സാധിക്കുന്നവനാണ്. നമ്മളൊക്കെ പലപ്പോഴും ലോനപ്പനെ കണ്ടിട്ടുണ്ട്. നമുക്ക് ഒപ്പമോ അല്ലെങ്കില് നമുക്കുള്ളില് തന്നെയോ ലോനപ്പന് ഉണ്ട്. കുട്ടിക്കാലത്ത് സ്‌കൂളിലും നാട്ടിന്‍പുറത്തും ചങ്ങാതിമാരുടേയുമൊക്കെ ഇടയില് താരമായിരുന്ന, ഇവന് നാളെ വളര്‍ന്നു വലിയൊരു നിലയിലെത്തുമെന്ന് എല്ലാവരും പറയുന്ന ഒരുത്തന്. പക്ഷെ വളര്‍ന്നു വന്നപ്പോള് അവന് വലിയ ആരുമായില്ല. ലോനപ്പന് തന്നെ പറയുന്നത് പോലെ എല്ലാവരും വലിയവരായാല് പിന്നെ ലോകത്ത് ചെറിയവരാരും ഉണ്ടാകില്ലല്ലോ.\nJayaram Starrer Lonappante Mammodisa Movie Review: ജീവിതത്തിന്റെ എല്ലാ ഘട്ടങ്ങളിലും പരാജിതനായ, അവനെ കൊണ്ട് പറ്റില്ലെന്ന് മറ്റുള്ളവരെ കൊണ്ട് വിധിയെഴുതപ്പെട്ടവനാണ് ലോനപ്പൻ ഇന്ന്. അപ്പനും അമ്മയും മരിച്ചതോടെ കുടുംബം നോക്കേണ്ട ഉത്തരവാദിത്വം ലോനപ്പന്റേതായി മാറുന്നു. വല്യേച്ചിയും (ശാന്തി കൃഷ്ണ), കുഞ്ഞേച്ചി സിസിലിയും (നിഷാ സാരംഗ്), അനിയത്തി റോസ്‌ലിനും (ഇവ പവിത്രന്) പഴയൊരു വാച്ച് റിപ്പയറിങ് കടയുമാണ് ലോനപ്പന്റെ ലോകം. ആഘോഷങ്ങളും വലിയ നേട്ടങ്ങളുമൊന്നുമില്ലെങ്കിലും ഉള്ളത് കൊണ്ട് ജീവിക്കുന്ന സാധാരണ കുടുംബം. കയറ്റിറക്കങ്ങളില്ലാതെ കടന്നു പോകുന്ന ലോനപ്പന്റെ ജീവിതത്തില് മാറ്റം വരുന്നത് സ്‌കൂളിലെ പൂര്‍വ്വ വിദ്യാര്‍ഥി സംഗമത്തോടെയാണ്. നേരത്തേ തന്നെ എന്തിനേയും ഏതിനേയും നെഗറ്റീവായി മാത്രം കാണുന്ന ശീലക്കാരനായ ലോനപ്പന് ആ കൂടിക്കാഴ്ച തന്നെ കുറിച്ച് ചിന്തിക്കാനുള്ള കാരണമായി മാറുന്നു. തനിക്കൊപ്പം പഠിച്ചവരെല്ലാം വലിയ നിലയിലെത്തി. എല്ലാവരുടേയും പ്രതീക്ഷയായിരുന്ന താനിന്ന് എവിടെയും എത്താനാകാത്ത ലോക പരാജയവും. പിന്നീടങ്ങോട്ട് ലോനപ്പന്റെ ജീവിതത്തിലുണ്ടാകുന്ന സംഭവങ്ങളാണ് ചിത്രം.\nRead more: ഈ ആഴ്ചയിലെ മറ്റു റിലീസുകൾ: ‘പേരൻപ്’ റിവ്യൂ വായിക്കാം, സ്നേഹമാണഖിലസാരമൂഴിയില്\nനേരത്തെ പറഞ്ഞത് പോലെ തന്നെ, ആദ്യ പകുതി വരെ ചിത്രം ജയറാമിന്റെ മുന് സിനിമകളെ ഓര്‍മ്മിപ്പിക്കുന്നതാണ്. പക്ഷെ രണ്ടാം പകുതിയിലേക്ക് എത്തുന്നതോടെ ചിത്രം ഗതിമാറുന്നു. തന്നെ തന്നെ തിരിച്ചറിയുന്ന ലോനപ്പനാണ് രണ്ടാം പകുതിയില്. ഇന്റര്‍വല് വരെ കാര്യമായൊന്നും ചിത്രത്തില് സംഭവിക്കുന്നില്ല, അപ്രതീക്ഷിതമായതോ അല്ലെങ്കില് കഥയുടെ ഗതി മാറാന് കാരണമായതോ ആയ ഒന്നും (പൂര്‍വ്വ വിദ്യാര്‍ഥി സംഗമം ഒഴികെ). സ്വാഭാവിക കാഴ്ച്ചകളുടേതാണ് ആദ്യ പകുതി. രണ്ടാം പകുതിയിലാണ് ലോനപ്പന് കയറി വരുന്നത്. ലോനപ്പന്റെ കഴിവ് സുഹൃത്ത് കുഞ്ഞൂട്ടന്റെ (ദിലീഷ് പോത്തന്) വരവോടെയാണ് പ്രേക്ഷകന് മുന്നില് അവതരിപ്പിക്കപ്പെടുന്നത്. അവിടുന്നങ്ങോട്ട് ചിത്രം പുതു അനുഭവമാകുന്നു.\nഇതിനര്‍ത്ഥം ‘ലോനപ്പന്റെ മാമ്മോദീസ’ കുറ്റങ്ങളില്ലാത്ത സിനിമയാണെന്നല്ല, പ്രശ്‌നങ്ങളും പാകപിഴവുകളുമുണ്ട്. പക്ഷെ അതെല്ലാം മറന്നു കൊണ്ടു തന്നെ ചിത്രത്തെ ആസ്വാദ്യകരമാക്കുന്നതില് ലിയോ തദ്ദേവൂസിലെ സംവിധായകന് വിജയിക്കുന്നുണ്ട്. ലോനപ്പന്റെ ഹിഡ്ഡന് ടാലന്റാണ് (അതത്ര ഹിഡ്ഡനല്ലെങ്കിലും) ചിത്രത്തിലെ പുതുമ. കഥ പറയുന്നവന് കഥാകാരനാകും, എഴുത്തുകാരനാകും എന്നൊക്കെയാണ് മൊത്തത്തിലുള്ള ധാരണ. ഇവിടെയാണ് ‘സ്റ്റോറി ടെല്ലിങ്’ എന്ന ആശയം ചിത്രത്തിലേക്ക് വരുന്നത്. നമ്മുടെ നാട്ടില് ടെഡ് ടോക്കുകളുടെ കാലമാണിത്. എന്നാല് ഇതേ സമയം, തന്നെ വളര്‍ന്നു കൊണ്ടിരിക്കുന്ന രണ്ട് വിഭാഗങ്ങളാണ് സ്‌റ്റോറി ടെല്ലിങും സ്റ്റാന്‍ഡ് അപ്പുകളും. സ്റ്റോറി ടെല്ലിങിനെ പിന്തുടരുന്ന ഒരാളെന്ന നിലയില് എന്നെ സംബന്ധിച്ചടത്തോളം ചിത്രം നല്‍കിയതൊരു പുതിയ അനുഭവം തന്നെയായിരുന്നു.\nRead more: ഈ ആഴ്ചയിലെ മറ്റു റിലീസുകൾ: ‘അള്ള് രാമേന്ദ്രൻ’ റിവ്യൂ, വാർപ്പുമാതൃകകൾക്ക് ‘അള്ള്’ വെച്ച് ബിലഹരി, ചാക്കോച്ചന്റെ വ്യത്യസ്തമായ വേഷം\nചിത്രത്തില് മികച്ചു നില്‍ക്കുന്നത് ജയറാമിന്റെ കഥാപാത്ര സൃഷ്ടിയാണ്. ആര്‍ക്കും റിലേറ്റ് ചെയ്യാന് പറ്റുന്ന കഥാപാത്രമാണ് ലോനപ്പന്. എന്നാല് ലോനപ്പന് ചുറ്റുമുളളവരുടെ കഥാപാത്ര സൃഷ്ടിയിലെ സൂക്ഷ്മതയില്ലായ്മ വ്യക്തമാണ്. ലോനപ്പന്റെ സഹോദരിമാരായി എത്തിയവരില് ശാന്തി കൃഷ്ണയും നിഷാ സാരംഗുമാണ് പ്രകടനം കൊണ്ട് മുന്നില് നില്‍ക്കുന്നത്. അതേസമയം ഡബ്ബിങിലെ പ്രശ്‌നങ്ങളും തൃശ്ശൂര് ഭാഷയിലെ പ്രശ്‌നങ്ങളും മിക്കവരുടേയും പ്രകടനത്തെ ബാധിച്ചിട്ടുണ്ട്. ഒരുഘട്ടത്തില് ജയറാമിന്റെ തൃശ്ശൂര് ഭാഷ പോലും അസുഖകരമായി അനുഭവപ്പെടുന്നുണ്ട്. നായികയായി വരുന്ന രേഷ്മ രാജന് ചിത്രത്തില് യാതൊന്നും ചെയ്യാനില്ലാത്ത, ഇല്ലാതിരുന്നെങ്കില് പോലും യാതൊരു ദോഷവും ചെയ്യാതിരുന്ന കഥാപാത്രമാണ്. ലോനപ്പന്റെ കഴിവായ സ്‌റ്റോറി ടെല്ലിങിനെ സ്ഥാപിച്ചെടുക്കുന്നതിലും സൂക്ഷ്മതയുടെ കുറവുണ്ട്. ഹരിനാരായണന്റേയും ജോഫി തരകന്റേയും വരികളും അല്‍ഫോണ്‍സ് ജോസഫിന്റെ സംഗീതവും കൂടെ കൂടുന്നതല്ലെങ്കിലും മുഴച്ച് നില്‍ക്കുന്നതോ മാറി നില്‍ക്കുന്നതോ അല്ല.\nവലിയ ട്വിസ്റ്റുകളൊന്നുമില്ല. കുറ്റങ്ങളും കുറവുകളുമുണ്ട്. അപ്പോഴും ആസ്വദിച്ച് കാണാവുന്ന ചിത്രമാണ് ‘ലോനപ്പന്റെ മാമ്മോദീസ’. ഗ്രാമീണ പശ്ചാത്തലമുള്ള ഹൃദയ സ്പര്‍ശിയായ ചിത്രം. ജയറാമിന്റെ തിരിച്ചു വരവ് എന്ന് പറയാമോ എന്നറിയില്ല, പക്ഷെ ഒന്നുറപ്പുണ്ട്, ഇതാണ് ജയറാമിന് തിരിച്ചു വരാനുള്ള വഴി.\nTags: Dileesh Pothan, Film Review, Jayaram\nജന്മദിനത്തിൽ പൈലറ്റിന് ദാരുണാന്ത്യം, തീരാവേദനയിൽ കുടുംബം\nമഴവിൽ അഴകിൽ മമ്മി; അമ്മയുടെ ചിത്രം പങ്കുവച്ച് ദിലീഷ് പോത്തൻ


നാമനിര്‍ദ്ദേശപത്രിക സമര്‍പ്പിക്കാനുള്ള അവസാന തീയതി ഇന്ന്; ഇതുവരെ ലഭിച്ചത് 97,720 പത്രികകള് - Keralabhooshanam Daily നാമനിര്‍ദ്ദേശപത്രിക സമര്‍പ്പിക്കാനുള്ള അവസാന തീയതി ഇന്ന്; ഇതുവരെ ലഭിച്ചത് 97,720 പത്രികകള്\nHome/NEWS/KERALA/നാമനിര്‍ദ്ദേശപത്രിക സമര്‍പ്പിക്കാനുള്ള അവസാന തീയതി ഇന്ന്; ഇതുവരെ ലഭിച്ചത് 97,720 പത്രികകള്\nനാമനിര്‍ദ്ദേശപത്രിക സമര്‍പ്പിക്കാനുള്ള അവസാന തീയതി ഇന്ന്; ഇതുവരെ ലഭിച്ചത് 97,720 പത്രികകള്\nതിരുവനന്തപുരം: തദ്ദേശഭരണ തെരഞ്ഞെടുപ്പില് നാമനിര്‍ദ്ദേശപത്രിക സമര്‍പ്പിക്കാനുള്ള തീയതി ഇന്ന് അവസാനിക്കും. ഇന്നലെ വരെ 97,720 നാമനിര്‍ദ്ദേശ പത്രികകളാണ് ആകെ കിട്ടിയത്. ഗ്രാമപഞ്ചായത്തുകളിലേക്ക് 75,702 എണ്ണവും ബ്ലോക്ക് പഞ്ചായത്തുകളിലേക്ക് 6493 എണ്ണവും ജില്ലാ പഞ്ചായത്തുകളിലേക്ക് 1086 പത്രികകളുമാണ് ലഭിച്ചത്.\n9,865 നാമനിര്‍ദ്ദേശ പത്രികകളാണ് മുനിസിപ്പാലിറ്റികളിലേക്ക് ലഭിച്ചത്. ആറ് കോര്‍പ്പറേഷനുകളിലേക്ക് 2413 നാമനിര്‍ദ്ദേശ പത്രികകളും ലഭിച്ചു. മലപ്പുറം ജില്ലയിലാണ് ഏറ്റവും കൂടുതല് പേര് പത്രിക നല്‍കിയത്. 13, 229 പേര്. ഇടുക്കിയിലാണ് ഏറ്റവും കുറവ് പത്രികകള്. 2270 എണ്ണം.\nഈ മാസം 12 മുതലായിരുന്നു പത്രിക സമര്‍പ്പണം ആരംഭിച്ചത്. അവധിദിനങ്ങളിലൊഴികെ ആറ് ദിവസം പത്രികസമര്‍പ്പണത്തിന് ലഭിച്ചു. നാമനിര്‍ദ്ദേശ പത്രികകളുടെ സൂക്ഷ്മ പരിശോധന നാളെ നടക്കും. സ്ഥാനാര്‍ത്ഥിത്വം പിന്‍വലിക്കാനുള്ള അവസാന തീയതി 23-നാണ്.


ഇന്സ്ടഗ്രമില് ഏറ്റവും തിരക്കുള്ള സുന്ദരി ഇവളാണ് – ഈ മാദക സുന്ദരിയെ കോപ്പി അടിച്ചാണ് പലരും ഫോട്ടോഷൂട്ട് നടത്തുന്നത്, വൈറല് ചിത്രങ്ങള്‍ക്ക് പിന്നിലെ രഹസ്യം ഇങ്ങനെ…! – KL 78 iRITTY\nഇൻസ്റ്റാഗ്രാമിൽ ഗ്ലാമർ ചിത്രങ്ങൾ പങ്കിടുന്ന വളരെ വൈറൽ സുന്ദരിയാണ് ബംഗാളി മോഡലും നടിയുമായ രൂപസ സാഹ. സോഷ്യൽ മീഡിയ ലോകത്ത്, സാരി ഫോട്ടോഷൂട്ടുകളിലൂടെ വൈറൽ രൂപയെ പലപ്പോഴും ശ്രദ്ധിക്കാറുണ്ട്. അവളുടെ മുഴുവൻ പേര് രുപ്‌സ സാഹ ചൗധരി.\nകറുത്ത ബ്ലൗസിന്റെയും നീല സാരിയുടെയും ചില ഗ്ലാമർ ചിത്രങ്ങൾ ഇൻസ്റ്റയിൽ പങ്കിട്ടു. സംഗീത വീഡിയോകളിലും ഹ്രസ്വചിത്രങ്ങളിലും സജീവമായിരുന്ന ബംഗാളി മോഡലും നടിയുമാണ് രൂപസ സാഹ. ഇൻസ്റ്റാഗ്രാമിൽ റുപ ഇടയ്ക്കിടെ പങ്കിടുന്ന സാരി ഹോട്ട് ചിത്രങ്ങൾ പലപ്പോഴും വൈറലാകുന്നു.\nയൂട്യൂബിലും ഇൻസ്റ്റാഗ്രാമിലും സാരി ഫോട്ടോഷൂട്ട് ചിത്രങ്ങളും വീഡിയോകളും പങ്കിടുന്ന രൂപയ്ക്ക് ഇൻസ്റ്റാഗ്രാമിൽ നാല് ലക്ഷത്തിലധികം ഫോളോവേഴ്‌സ് ഉണ്ട്. കറുത്ത ബ്ലൗസിലും നീല നിറത്തിലുള്ള സാരിയിലുമാണ് രൂപയെ കാണുന്നത്.\nസാഹ. ഇൻസ്റ്റാഗ്രാമിൽ റുപ ഇടയ്ക്കിടെ പങ്കിടുന്ന സാരി ഹോട്ട് ചിത്രങ്ങൾ പലപ്പോഴും വൈറലാകുന്നു. യൂട്യൂബിലും ഇൻസ്റ്റാഗ്രാമിലും സാരി ഫോട്ടോഷൂട്ട് ചിത്രങ്ങളും വീഡിയോകളും പങ്കിടുന്ന രൂപയ്ക്ക് ഇൻസ്റ്റാഗ്രാമിൽ നാല് ലക്ഷത്തിലധികം ഫോളോവേഴ്‌സ് ഉണ്ട്.


ചില മനുഷ്യർ പൂച്ചകളെപ്പോലെയാണ്.\nചില മനുഷ്യർ പൂച്ചകളെപ്പോലെയാണ്. നമുക്കു സ്നേഹം തോന്നി വിളിക്കുന്ന ചില നേരങ്ങളിൽ വലിയ മൈൻഡൊന്നുമില്ലാതെ നടന്ന് പോണ പൂച്ചയെ കണ്ടിട്ടുണ്ടോ?ഒന്ന് തിരിഞ്ഞ് നോക്കി, കണ്ടെന്ന് വരുത്തി, ദേഹമൊന്ന് മുകളിലേക്ക് വളച്ച്, പിന്നെയൊരു മാർജാരാസനത്താൽ മൂരി നിവർത്തി, ഒരു നീണ്ട കോട്ടുവായിൽ ആവുന്നോളം മൌനം വിഴുങ്ങി, കുണുങ്ങി കുണുങ്ങി പുറംതിരിഞ്ഞുപോണ ആ പൂച്ച.\nഎന്നാൽ പൂച്ചയ്ക്ക് സ്നേഹം വരുന്ന നേരങ്ങളുണ്ട്.. കുറുങ്ങിക്കുറുങ്ങി കാലുരുമ്മി ങ്യാവൂ നിലവിളിച്ച് നടക്കാൻ പോലും സമ്മതിക്കാതെ നമ്മളോടൊട്ടിപ്പോകന്ന നേരങ്ങൾ. പരാതികളെല്ലാം നമുക്കെതിരെയാണപ്പോൾ. പ്രതിസ്ഥാനത്ത് നില്ക്കുന്ന നമ്മൾ പൂച്ചക്കണ്ണുകളിലെ ആർദ്രതയിൽ നില തെറ്റി വീണുപോകും. ഇത്രമേൽ മറ്റൊരു ജീവിയും നമ്മെ സ്നേഹിച്ചിട്ടുണ്ടാവില്ലെന്ന് നമുക്ക് തോന്നിപ്പോകും.\nചില നേരങ്ങളിൽ ഇതേ പൂച്ച വടിയെടുത്ത് ദൂരേയ്ക്കെറിയും...\nഎടുത്ത് കൊണ്ട് വരൂ... എന്ന് മുഴുവനാക്കുന്നതിന് മൂന്നേ നമ്മൾ നഷ്ടപ്പെട്ട വടിയ്ക്കായി ഓടിയിരിക്കും.\nകണ്ടെത്തിയ വടിയുമായി ആവേശത്തോടെ തിരികെയോടിയെത്തുമ്പോൾ...\nപൂച്ച കിടന്നിടത്ത് ...\nപൂട പോലും കാണില്ല!\nPosted by കല്യാണി രവീന്ദ്രന് at 6:14 PM No comments:\n“മനോ, നീ ടോറസ് രാശിയാണ്. വാശിയുള്ളവന്, സ്നേഹമുള്ളവന്, മണങ്ങളെ ഒരുപാടിഷ്ടമുള്ളവന്!\nചേതമില്ലാത്ത ഒരുപകാരം ചെയ്തു തരാമോ? എനിക്കൊരു മണം വേണം. എനിക്ക് ഒരുവിധപ്പെട്ട ഒരു പെര്‍ഫ്യും മണവും ഇഷ്ടമല്ല. ചിലരെ ഓര്‍ക്കുമ്പോള് അവരുടെ പെര്‍ഫ്യുമിന്റെ ദുര്‍ഗന്ധമാണ് ഓര്‍മ്മ വരിക.\nഅപ്പോള് മണങ്ങളുടെ രാജകുമാരാ, എനിക്കൊരു മണം വേണം. എന്റെ സ്വഭാവത്തിന് ചേരുന്ന, ചെറിയ ഒരു സുഗന്ധം.”\n“കമലയ്ക്ക് പറ്റിയ ഒരു മണമുണ്ട്. പക്ഷെ അവിടെ കിട്ടുമോ എന്നുറപ്പില്ല. ഞാന് നാട്ടില് വരുമ്പോള് കൊണ്ട് വരാം”\nഞാന് അയാള് പറഞ്ഞ പേര് അപ്പോള് തന്നെ amazon–ല് തിരഞ്ഞു. “കിട്ടിപ്പോയി, നീല കുപ്പി അല്ലേ?”\n“അതേ, ലൈക് യു, sensitive and sensual. എനിക്കുറപ്പാണ് അത് കമലയ്ക്ക് ചേരും”\nഅയാള് ആ മണത്തെക്കുറിച്ച് വിവരിക്കാന് തുടങ്ങിയപ്പോള് ഒരു ചെറിയ സുഗന്ധം ചുറ്റും പരന്നു. അതെങ്ങനെയാണ് എനിക്കൂഹിക്കാന് പറ്റുന്നത്? ഞാന് പുഞ്ചിരിച്ചു കൊണ്ട് സ്വയം കളിയാക്കി, പ്രാന്തിപ്പെണ്ണ്!!\nരണ്ടു മാസങ്ങള്‍ക്ക് ശേഷം ഒരു ദിവസം അതേ മണം എനിക്കു ചുറ്റും വീണ്ടും പരന്നു. എന്റെ നീല മണം....\nഞാന് മണം പിടിച്ച് ആളെ കണ്ടു പിടിച്ചു.\n“ഏതു പെര്‍ഫ്യുമാ ഇത് ആമിനാ?”\n“പേരോര്‍ക്കുന്നില്ല, വാപ്പച്ചി ദുബായീന്ന് കൊണ്ട് വന്നതാണ്”\n“ഒരു നീല നിറമുള്ള ബോട്ടിലാണോ”\n“അതേ, മിസ്സിനെങ്ങനെ അറിയാ, മിസ്സിനുണ്ടോ ഇതേ പെര്ഫ്യും ? നല്ല മണം ലേ “\n“എനിക്കില്ല, പക്ഷെ എങ്ങനറിയാം എന്ന് പറഞ്ഞാല് നീ വിശ്വസിക്കില്ല”\nഞാന് ആ നീല മണത്തിന്റെ പേരും കഥയും പറഞ്ഞു. ഞങ്ങള് ഒരുമിച്ച് ഒരു പോലെ അത്ഭുതപ്പെട്ടു.\nഅവിശ്വസിനീയമാണെങ്കിലും ആ നീല മണം എന്‍റെ മണമായത് അങ്ങനെയാണ്.\nPosted by കല്യാണി രവീന്ദ്രന് at 11:43 PM No comments:\nLabels: Blue Fragrance, story, കഥ, നീല മണം, സുഗന്ധം\nഅവളായിരുന്നു പൂമാല തുന്നിയെടുത്തത്. അവള് തന്നെയാണ് എന്‍റെ കയ്യില് ആ പൂമാല തന്ന് അവളെ കല്യാണം കഴിക്കാന് പറഞ്ഞത്. എല്ലാ കളികളും അവള് തന്നെയാണ് നിശ്ചയിച്ചിരുന്നത്. അവള് പറയുന്നത് ഞാനെന്നും അക്ഷരം പ്രതി അനുസരിച്ചിരുന്നു. ചിലപ്പോള് ഞാന് അച്ഛനും അവള് അമ്മയുമായി. ചിലപ്പോള് ഞാന് കച്ചവടക്കാരനും അവള് വീട്ടമ്മയുമായി. കല്ലുകൊത്ത്, കിളിമാസ്, ഗോലി കളി, സാറ്റ് അങ്ങനെ പലതും ഞങ്ങളൊരുമിച്ച് കളിച്ചു.\nവിചിത്രമായ മറ്റൊരു കളിയുണ്ട്.(അവളുടെ കണ്ടുപിടുത്തം തന്നെ!) അവള് ചിലപ്പോള് നരകം കളിക്കാന് ആവശ്യപ്പെടും. ഞാന് പാപിയും അവള് ചെകുത്താനും. വാഴത്തോപ്പില് കൊണ്ട് പോയി എന്നെ അവള് വാഴയോട് ചേര്‍ത്ത് കെട്ടിയിടും. ഒന്നനങ്ങിയാല് പൊട്ടിപ്പോകുന്ന വാഴനാരുകള്‍ക്കിടയില് ഞാന് കുറ്റവാളിയെ പോലെ മുഖം കുനിച്ച് നിന്നിരുന്നു. അവള് വലിയ മാവിന്‍കൊമ്പൊടിച്ച് അവളുടെ ആയുധമായി പ്രഖ്യാപിക്കും. ഞാന് ചെയ്ത ഓരോ കുറ്റത്തിനും ശിക്ഷയായി അവള് ആ കമ്പ് കൊണ്ടെന്നെ കുത്തിനോവിക്കും.\nഞങ്ങള് പിരിയുമ്പോള് എനിക്ക് എട്ടു വയസ്സ്. അവള്‍ക്കൊന്‍പത്. അവളെ പിന്നീടൊരിക്കലും ഞാന് കാണുകയുണ്ടായില്ല. ഇപ്പോള് അവളുടെ മുഖമെനിക്ക് ഓര്‍ത്തെടുക്കാന് പറ്റുന്നുമില്ല. പക്ഷെ, ഉള്ളിലെ അവള് ഇന്ന് വളര്‍ന്ന് വലുതായി ഒരു സ്ത്രീ ആയിരിക്കുന്നു. അവളെന്നെ ഒന്ന്കൂടി അവളുടെ നരകത്തിലേക്ക് കൂട്ടിക്കൊണ്ട് പോയിരുന്നെങ്കില്? അവളുടെ പാദസരങ്ങളില് കണ്ണുകള് കെട്ടിയിട്ട് അവളുടെ സ്വരം മാത്രം കേട്ട്, ഞാന് ചെയ്ത എല്ലാ തെറ്റുകള്‍ക്കും അവളുടെ നിഷ്ക്കളങ്കമായ ശിക്ഷകള് ഏറ്റ് വാങ്ങാന് സാധിച്ചിരുന്നെങ്കില്?!\nകാരണം, അവളുടെ നരകം പോലൊരു സ്വര്‍ഗ്ഗം ഞാനിതുവരെയും കണ്ടെത്തിയിട്ടില്ല.\nPosted by കല്യാണി രവീന്ദ്രന് at 8:20 AM No comments:\nLabels: From his memoy, Heaven, Hell, story, ഓര്‍മ്മ, നരകം, പലവക, സ്വര്‍ഗം\nആത്മാക്കള് മരിച്ചു കിടന്നിടത്ത് ഞങ്ങളിരുവരും കുറെ നേരം അവനവന്‍റെ പ്രേതത്തെ മിഴിച്ച് നോക്കിയിരുന്നു.\nപ്രണയം വാര്‍ന്നാണ് ഞാന് മരിച്ചത്!!\nനിങ്ങള് കരുതുന്ന പോലെ,\nഅവന്‍റെ മരണത്തിനുത്തരവാദി ഞാന് ആയിരുന്നില്ല.\nമരണവെപ്രാളത്തില്, അവന് മരിച്ചതെങ്ങനെയെന്ന് ഞാന് കണ്ടതുമില്ല.\nആരും എന്‍റെ പ്രേതത്തെ തേടി വന്നില്ല.\nവന്നിരുന്നെങ്കില് കൂടി, അവനോളം എന്നെ തിരിച്ചറിയാന് മറ്റാര്‍ക്കും സാധിക്കുമായിരുന്നുമില്ല.\nഇരുന്ന് മുഷിഞ്ഞപ്പോള് അവന് പുകവലി തുടങ്ങി.\nഇനി പുകവലിക്കില്ലെന്ന് എന്‍റെ തലയില് തൊട്ട് സത്യം ചെയ്തിരുന്നു,\nപക്ഷെ പുറത്ത് വന്നത് ഒരു ആര്‍ത്തനാദമായിരുന്നു.\nകുലുക്കിവിളിച്ചിട്ടും അലമുറയിട്ടു കരഞ്ഞിട്ടും\nമരവിച്ചു തുടങ്ങിയ ഞാനോ അവനോ അനങ്ങിയില്ല.\nചീഞ്ഞ മണം പരക്കുന്നു\nഅവനതാ മൂക്ക് പൊത്തുന്നു.\nഅവന് എപ്പോഴാണ് പോയത്?\nഇനിയീ നാറ്റം സഹിക്ക വയ്യ,\nPosted by കല്യാണി രവീന്ദ്രന് at 10:43 PM No comments:\nLabels: from the tomb, love, missing you, poem, കവിത, കുഴിമാടത്തില് നിന്നും, നീയില്ലായ്മ, പ്രണയം, വിരഹം\nമൂര്‍ച്ചയുള്ള വാക്കുകള് കൊണ്ടാണവന് അതിനെ എന്നില് നിന്ന് ചുരണ്ടിയെടുത്തത്,\nഎനിക്കജ്ഞാതമായ മൌനം കൊണ്ടതിന്റെ തല ഞെരിച്ചു.\nഅടിവയര് പിളര്‍ന്നു പോകുന്ന പോലെയുള്ള വേദന!\nതുടയിലൂടെ വാര്‍ന്നൊഴുകുന്ന പച്ചചോര..\nതുരുമ്പിന്റ്റെ പോലെ മനംപുരട്ടുന്ന ഈ ഗന്ധം-\nഅഴുകിത്തുടങ്ങിയ എന്‍റെ പ്രണയത്തിന്‍റെയാണ്!\nPosted by കല്യാണി രവീന്ദ്രന് at 5:05 AM No comments:\nLabels: lost love, പ്രണയച്ഛിദ്രം\nഅന്നും ഇന്നും ഏറ്റോം ഇഷ്ടമുള്ള ഭക്ഷണം ചൂടുചോറും ചീരതോരനും വറുത്ത മത്തിയുമാണ്. അമ്മയ്ക്ക് മീനും ഇറച്ചിയും ഇഷ്ടമല്ല. എങ്കിലും ഞങ്ങള്‍ക്ക് വേണ്ടി മാത്രം വല്ലപ്പോഴും മീന് മേടിച്ചിരുന്നു. മീന് വെട്ടുന്നത് അച്ഛനാണ്. കറി വയ്ക്കുന്നത് അമ്മയും. ഞായറാഴ്ച്ചകളില് മാത്രമാണ് ഞങ്ങളുടെ വീടുകളില് മീന് എത്തിയിരുന്നത്. അമ്മ മേടിച്ചാലും ഇല്ലെങ്കിലും മീന്‍കാരന് വേണ്ടി ഞാന് ഞായറാഴ്ച്ചകളില് കാത്തിരിക്കുമായിരുന്നു. മീനുകള് കിടക്കുന്ന ഐസായിരുന്നു എന്‍റെ കൌതുകം.\nഞാന്, തണുത്ത് വിറച്ച മീനില് തൊട്ടു നോക്കും. അയാള് എനിക്ക് കൈവെള്ളയില് ഒരു ഐസ്കഷ്ണം വച്ചു തരും. പിന്നെ എന്നെ മുട്ടിഉരുമ്മി നില്‍ക്കുന്ന ചക്കിപൂച്ചയ്ക്കും കുഞ്ഞുങ്ങള്‍ക്കും അയാള് കുഞ്ഞു മീനുകള് വിതരണം ചെയ്യും. ഐസ് കഷണം അലിഞ്ഞില്ലാതാവുന്നത് വരെ ഞാനത് കൈ മാറിപ്പിടിച്ച് പടിപ്പുര ചാരി പൂഴിമണ്ണില് ഇരിക്കും. ഇട്ടിരിക്കുന്ന പെറ്റിക്കോട്ട് മുഴുവന് നനയും. മണ്ണും വെള്ളവും കുഴഞ്ഞ്, ഉളുമ്പ് നാറുന്ന എന്നെ, വഴക്ക് പറഞ്ഞ്കൊണ്ടമ്മ കുളിപ്പിക്കും. ഈ ശീലം അധികം കാലമൊന്നും നീണ്ടില്ല,\nഞാന് മീനുകളെ വെറുത്ത് തുടങ്ങിയ ഒരു ദിവസം വന്നു.\nഅന്നെനിക്ക് ഏഴ് വയസ്സ്. ഞാന് പതിവ് പോലെ ഐസ് പിടിച്ച് പടിപ്പുരയില് ചാരി ഇരുന്നു. പെണ്ണുങ്ങളെല്ലാം വില പേശി മീന് വാങ്ങിച്ച് വീടുകളിലേക്ക് തിരിച്ചു പോയി.\n‘നിനക്കിനിയും ഐസ് വേണോ?”\nഅയാള് എന്നെ അയാളുടെ അരികിലേക്ക് വിളിച്ചു.\nവലിയ ഐസ് കഷ്ണത്തിനായി മീനില് ചികഞ്ഞ എന്നെ അയാള് ചേര്‍ത്ത് പിടിച്ചു. ഞാന് കുതറി മാറാന് ശ്രമിച്ചു. അയാള് എന്‍റെ കൈ വിട്ടില്ല. ആരെങ്കിലും വന്നിരുന്നെങ്കില്... ഞാന് ഉറക്കെ നിലവിളിക്കാന് ശ്രമിച്ചു. അന്നേ വരെ കേള്‍ക്കാത്ത എന്തൊക്കെയോ അയാള് എന്നോട് ചോദിച്ചു. ഞാന് നോക്കി നില്‍ക്കെ അയാള് മുഷ്ടിമൈഥുനത്തിലേര്‍പ്പെട്ടു. ഓടി രക്ഷപ്പെടാനോ മുഖം തിരിക്കാനോ അയാള് എന്നെ അനുവദിച്ചില്ല.\nമിണ്ടരുതെന്നയാള് ആംഗ്യം കാണിച്ചു. അച്ഛനോടും അമ്മയോടും ഇത് പറയരുതെന്നയാള് ഭീഷണിപ്പെടുത്തി.\nപിന്നെ അയാള് അത് വഴി വന്നില്ലെങ്കിലും, മീന് വരുന്ന സൈക്കിള് മണി കേള്‍ക്കുമ്പോള് ഞാന് ഓടി അകത്തെ മുറിയില് ഒളിച്ചിരുന്നു.\nഇന്ന് ഉണ്ണിയെ ഞാന് കണ്ണിന്‍വെട്ടത്ത് നിന്ന് മാറാന് അനുവദിക്കില്ല.\nവീട്ടില് അവന്‍റെ സുഹൃത്തുക്കളായ മുതിര്‍ന്ന ആണ്‍കുട്ടികള് വരുന്നത് ഞാന് വിലക്കിയിട്ടുണ്ട്.\nരാത്രി ഉറങ്ങുമ്പോള് ഞാന് ലൈറ്റ് കെടുത്താറില്ല.\nഉറക്കത്തില് ദേഹത്ത് തൊടരുതെന്ന് കര്‍ശനമായി ഞാന് വിലക്കിയിട്ടും ഒരു രാത്രി എന്നെ തൊട്ടപ്പോള്, ‘എന്നെ ഒന്നും ചെയ്യല്ലേ’ എന്ന് ഞാന് ഉറക്കത്തില് ഏങ്ങലടിച്ചു കരഞ്ഞുവെന്ന് ഉണ്ണീടെയച്ഛന് പറഞ്ഞിട്ടുണ്ട്.\nഇപ്പോഴും എന്‍റെ ചെവിയില് മുഴങ്ങുന്നുണ്ട്,\n“നശിപ്പിക്കും ഞാന് എല്ലാം. നിന്നെ എല്ലാവരും വെറുക്കും. വീട്ടില് നിന്ന് ഇറക്കിവിടും.”\nഎനിക്ക് പേടിയാണ്- സ്നേഹിക്കാന്,\nഎനിക്ക് പേടിയാണ്- ഇരുട്ടത്ത് ഉറങ്ങാന്,\nഎനിക്ക് പേടിയാണ് - എന്‍റെ ഉള്ളിലെ ആ ദുഷ്ടമൃഗത്തിനെ.\nഞാന് പച്ചമീനിനെ വെറുത്തു.\nഉളുമ്പ് മണം വെറുത്തു.\nഅമ്മയോടും അച്ഛനോടും ഒരിക്കലുമിത് ഞാന് പറഞ്ഞിട്ടുമില്ല.\nഎനിക്ക് പേടിയാണ് എന്ന് ഏങ്ങലോടെ കരയുമ്പോള്, നീ അറിയുക എനിക്കപ്പോള് ഏഴ് വയസ്സാണ്. എന്‍റെ കൈകള് അയാളുടെ മുഷ്ടികള്‍ക്കിടയിലാണ്.\nഎത്ര ശ്രമിച്ചിട്ടും പുറത്ത് വരാതെ തൊണ്ടയില് കുരുങ്ങിയ ഒരു വലിയ കരച്ചിലാണ് എന്‍റെയീ പേടി.\nആ പേടിയാണ് ഇടയ്ക്കിടെ ഉണര്‍ന്നിരുന്ന് വിതുമ്പുന്നത്...\nPosted by കല്യാണി രവീന്ദ്രന് at 1:47 AM No comments:\nLabels: child abuse, fear, I am afraid, story, എനിക്ക് പേടിയാണ്, കഥ, പേടി\nPosted by കല്യാണി രവീന്ദ്രന് at 9:08 PM No comments:


പ്രിയങ്കരം ഈ യാത്രകൾ; വായിച്ചറിഞ്ഞ ലോകത്തെ തൊട്ടറിയുന്ന ‘രമ്യ’യാത്രകൾ | Pathanamthitta News | Travel News | പത്തനംതിട്ട വാർത്തകൾ | ചുറ്റുവട്ടം | മലയാള മനോരമ ജില്ല വാർത്തകൾ | Pathanamthitta News | Chuttuvattom | Malayala Manorama\nപ്രിയങ്കരം ഈ യാത്രകൾ; വായിച്ചറിഞ്ഞ ലോകത്തെ തൊട്ടറിയുന്ന ‘രമ്യ’യാത്രകൾ\nഅലീന മരിയ അഗസ്റ്റിൻ May 25, 2022 10:44 AM IST\nസ്വിറ്റ്സർലൻഡിലെ റെയ്കൻ ബാക് വെള്ളച്ചാട്ടത്തിനു സമീപമുള്ള ഷെർലക് ഹോംസ് പ്രതിമയ്ക്കു മുന്നിൽ രമ്യ.\n‘ദക്ഷപ്രജാപതീ, ഞങ്ങൾ വരുന്നു..’ എന്ന വാക്കുകളായിരുന്നു ഹരിദ്വാറിലെത്തിയപ്പോൾ രമ്യ എസ്.ആനന്ദിന്റെ മനസ്സിലൂടെ ആദ്യം കടന്നുപോയത്. എം. മുകുന്ദന്റെ ‘ഹരിദ്വാറിൽ മണികൾ മുഴങ്ങുമ്പോൾ’ എന്ന നോവലിലെ കഥാപാത്രം രമേശ് പണിക്കർ ഹരിദ്വാറിലെത്തിയപ്പോൾ പറഞ്ഞ വാക്കുകൾ. പുസ്തകം വായിച്ച നാൾ മുതൽ മനസ്സിൽ പതിഞ്ഞതാണ് ഹരിദ്വാർ. വായിച്ചറിഞ്ഞ പുസ്തകങ്ങളിലെ വലിച്ചടുപ്പിക്കുന്ന നഗരങ്ങളിലൂടെയുള്ള യാത്ര രമ്യയ്ക്ക് ഹരമാണ്. റവന്യൂ വകുപ്പ് ഉദ്യോഗസ്ഥ കൂടിയായ രമ്യ ഇതിനോടകം 13 രാജ്യങ്ങൾ സന്ദർശിച്ചു കഴിഞ്ഞു. ഈ യാത്രകളിൽ ഭൂരിഭാഗവും വായനയിലൂടെ കണ്ടെത്തിയ സ്ഥലങ്ങളിലേക്കുള്ള ‘തേടിപ്പോകൽ’ കൂടിയായിരുന്നു. അവിടെ കണ്ടെത്തിയതാകട്ടെ കഥാകാരൻ പറഞ്ഞുവച്ച സർഗഭാവനകളുടെ സ്വർഗവും.\nപ്രിയങ്കരം ഈ യാത്രകൾ\nഅക്ഷരം കൂട്ടിവായിക്കാൻ പഠിച്ച കാലംമുതൽ രമ്യയുടെ കൂടെക്കൂടിയതാണ് വായന. അന്നുമുതൽ ഇന്നുവരെ അത് ഒപ്പംതന്നെയുണ്ട്. വായനയിലൂടെ അറിയുന്ന സ്ഥലങ്ങളിലേക്ക് ഭർത്താവിനൊപ്പം യാത്രപോകും. അവിടെവച്ച് ആ പുസ്തകത്താളുകളിൽക്കൂടി ഒരിക്കൽകൂടി കടന്നുപോകും. അപ്പോൾ കിട്ടുന്ന ആത്മനിർവൃതി മറ്റൊന്നിനും നൽകാനാവില്ല. ചെറുപ്പംമുതലേ ഷെർലക് ഹോംസ് കഥകളുടെ ആരാധികയാണ് രമ്യ. അങ്ങനെയാണ് ഷെർലക് ഹോംസിന്റെ മരണം ആവിഷ്കരിക്കാൻ കഥാകാരൻ തിരഞ്ഞെടുത്ത സ്ഥലം തേടി സ്വിറ്റ്സർലൻഡിലേക്ക് വിമാനം കയറുന്നത്.\nഇന്റർലേക്കൻ എന്ന സ്വിസ് നഗരത്തിൽനിന്ന് മെരിഞ്ജനിലെത്തി അവിടുന്ന് റെയ്കൻ ബാക്ക് വെള്ളച്ചാട്ടത്തിലേക്ക്. ഹോംസ് താഴേക്കുപതിച്ച വെള്ളച്ചാട്ടമായിരുന്നു അത്. കഥയിൽ വായിച്ചറിഞ്ഞ ആ സ്ഥലം അത്രമേൽ രമ്യയ്ക്ക് പ്രിയപ്പെട്ടതായിരുന്നു. അതുപോലെ പ്രിയങ്കരമായ മറ്റൊരിടമാണ് പാലക്കാട്ടെ തസ്റാക്ക്. ഒ.വി.വിജയന്റെ ‘ഖസാക്കിന്റെ ഇതിഹാസം’ എന്ന നോവലിന് കാരണമായ ഇടം. നോവലിലെ അറബിക്കുളം, ഏകാധ്യാപക വിദ്യാലയം തുടങ്ങി എല്ലാം തേടിയുള്ള യാത്ര. വായനയിലൂടെ അറിഞ്ഞ സ്ഥലങ്ങളിലേക്കു നടത്തിയ യാത്രകളിൽ ആദ്യത്തേതും ഇതുതന്നെയായിരുന്നു.\nമാധവിക്കുട്ടിയാണ് പ്രിയപ്പെട്ട എഴുത്തുകാരി. കൊൽക്കത്തയിലെ വിക്ടോറിയ മെമോറിയലിനെപ്പറ്റിയുള്ള മാധവിക്കുട്ടിയുടെ വിശേഷണവും അതിഗംഭീരമാണ്. മഞ്ഞുകാലത്തെ വിക്ടോറിയ മെമ്മോറിയലിനെ ‘ആവി പറക്കുന്ന ഒരു കേക്കിന്റെ കഷ്ണം പോലെ തോന്നിക്കുന്നു’ എന്നാണ് അവർ പറഞ്ഞുവയ്ക്കുന്നത്. ഫ്രാൻസ്, ഓസ്ട്രിയ, സിംഗപൂർ, മലേഷ്യ, ദുബായ്, ശ്രീലങ്ക തുടങ്ങി 13ൽ അധികം രാജ്യങ്ങൾ സന്ദർശിച്ചു. ഇന്ത്യയിലെ ചരിത്രപ്രധാന നഗരങ്ങളിലും സ്ഥലങ്ങളിലും കോട്ടകളിലുമൊക്കെ പോയിട്ടുണ്ട്.\nഓർഹാൻ പാമുക്കിന്റെ ‘ഇസ്തംബുൾ–മെമ്മറീസ് ആൻഡ് ദ് സിറ്റി’ വായിച്ചതുമുതൽ ഇസ്തംബുളിൽ പോകാനുള്ള മോഹം മനസ്സിലുണ്ട്. അടുത്ത ലക്ഷ്യവും അതുതന്നെ. യാത്രകളും വായനയും മാറ്റിവച്ചാൽ ജീവിതത്തിൽ ഏറ്റവുമധികം ആസ്വദിച്ചു ചെയ്യുന്ന കാര്യം ചെടിപരിപാലനമാണെന്നു രമ്യ പറയുന്നു. വീടിന്റെ ബാൽക്കണിയിൽ അപൂർവയിനം ചെടികളുൾപ്പെടെയാണ് വളർത്തുന്നത്.\nയാത്രകളിൽ പിന്തുണയായി ഭർത്താവും സ്വകാര്യ കമ്പനിയിൽ ഉദ്യോഗസ്ഥനുമായ ആർ.എസ്.ദിനു ഒപ്പമുണ്ട്. മാതാപിതാക്കളും മുൻ അധ്യാപകരുമായ സദാനന്ദനും ശ്യാമളയുമായിരുന്നു ചെറുപ്പംമുതൽ വായനയിലെ പ്രോത്സാഹനം. മകൾ നിഹാരിക ദിനു ആനന്ദ് പത്താംക്ലാസ് വിദ്യാർഥിനിയാണ്. അടൂർ തെങ്ങമം സ്വദേശിയാണ് രമ്യ. ഇപ്പോൾ ഭർത്താവിനൊപ്പം എറണാകുളത്താണ്.\nമരിച്ച ഗർഭസ്ഥശിശു രണ്ട് മാസം വയറ്റിൽ, അണുബാധയിൽ യുവതിയുടെ മരണം; പരിചരണം നിഷേധിച്ച ഭർത്താവ് അറസ്റ്റിൽ\nഇടിതാങ്ങിയിൽ കാർ ഇടിച്ചുകയറി യുവാക്കളുടെ മരണം; യദുവും സിജോയും മടങ്ങി, കണ്ണീർ ബാക്കിയാക്കി\n3 ആഴ്ച കഴിഞ്ഞിട്ടും തല കുത്തനെ തന്നെ; അപകടത്തിൽപ്പെട്ട കാർ നീക്കം ചെയ്തില്ല\nശക്തമായ മഴയിലും കാറ്റിലും വീടുകൾക്ക് നാശം, ഉപറോഡുകളിൽ വെള്ളക്കെട്ട്: ചിത്രങ്ങൾ\nനവീകരിച്ച കോന്നി – പ്ലാച്ചേരി റോഡ്; അപകടക്കെണിയായി ഉതിമൂട് ജംക്‌ഷനും പരിസരവും\nപമ്പാനദിയിൽ ജലനിരപ്പ് ഉയർന്നു; കുരുമ്പൻമൂഴി കോസ്‌വേയിൽ വെള്ളം കയറി\nതിരുവനന്തപുരത്തേക്ക് പോകാ‍ൻ ‘ടാാാക്സി വിളിക്കണം’\n7rf0r8rs013c2gtjrl0nc29hkd https-www-manoramaonline-com-district-news-pathanamthitta video-component


കൊക്ക കോളയുടെ ആദ്യ മദ്യം വരുന്നു, ജപ്പാനില് – Azhimukham\nവിപണി/സാമ്പത്തികം > കൊക്ക കോളയുടെ ആദ്യ മദ്യം വരുന്നു, ജപ്പാനില്\nമൂന്ന് മുതല് എട്ട് ശതമാനം വരെ ആല്‍ക്കഹോള് കണ്ടന്റ് ഉള്ള കൊക്ക കോളയുടെ ഡ്രിങ്കുകള് കഴിഞ്ഞ അഞ്ച് വര്‍ഷത്തിനിടെ ജപ്പാനില് വന് തോതില് വിറ്റഴിഞ്ഞിരുന്നു. പ്രത്യേകിച്ച് സ്ത്രീകള്‍ക്കിടയില്.\nMar 09 2018 04:32 PM\n132 വര്‍ഷത്തെ ചരിത്രത്തില് കൊക്ക കോള കമ്പനി ആദ്യമായി മദ്യം പുറത്തിറക്കുന്നു. കൊക്ക കോളയുടെ ആദ്യ മദ്യ ബ്രാന്‍ഡ് ജപ്പാനിലാണ് പുറത്തിറങ്ങുക. ജാപ്പനീസ് നാടന് വാറ്റായ ഷോചു അടക്കം ഉപയോഗിച്ചാണ് ചു ഷി എന്ന പേരില് ലോകത്തെ ഏറ്റവും വലിയ സോഫ്റ്റ് ഡ്രിങ്ക്‌സ് നിര്‍മ്മാണ കമ്പനിയായ കൊക്ക കോള മദ്യം പുറത്തിറക്കുന്നത്. മൂന്ന് മുതല് എട്ട് ശതമാനം വരെ ആല്‍ക്കഹോള് കണ്ടന്റ് ഉള്ള കൊക്ക കോളയുടെ ഡ്രിങ്കുകള് കഴിഞ്ഞ അഞ്ച് വര്‍ഷത്തിനിടെ ജപ്പാനില് വന് തോതില് വിറ്റഴിഞ്ഞിരുന്നു. പ്രത്യേകിച്ച് സ്ത്രീകള്‍ക്കിടയില്.\nഷുഗര് കുറക്കുന്നതിനായി യുവാക്കള് കൊക്ക കോള ഉപയോഗം കുറച്ചത് കമ്പനിയെ വലിയ പ്രതിസന്ധിയിലാക്കിയിരുന്നു. വില്‍പ്പന വലിയ തോതില് കുറഞ്ഞു. വെള്ളം, ചായ, കാപ്പി തുടങ്ങിയവയും കൊക്ക കോള വിപണിയിലെത്തിച്ചിരുന്നു. ചെറിയ ബോട്ടിലുകള് വില കൂട്ടി വിറ്റ് പ്രതിസന്ധി പരിഹരിക്കാനും കൊക്ക കോള ശ്രമിക്കുന്നുണ്ട്.\nയുകെയില് ഈ വര്‍ഷം മൂന്ന് ഡ്രിങ്കുകളാണ് കൊക്ക കോള പുറത്തിറക്കുന്നത് – ഫ്യൂസെടീ എന്ന ഐസ് ടീ, ഹോണസ്റ്റ് കോഫി എന്ന കോള്‍ഡ് കോഫി, ഏഡസ് എന്ന മറ്റൊരു ബ്രാന്‍ഡ് എന്നിവ. യുകെയിലും ആരോഗ്യകാരണങ്ങള് പരിഗണിച്ച് ജനങ്ങള് പൊതുവെ കൊക്ക കോള ഉല്‍പ്പന്നങ്ങള് ഉപേക്ഷിക്കുകയാണ്.\nപുതിയ മദ്യ നയം: മദ്യ വില്‍പനശാലകള് രാവിലെ ഒന്‍പതു മുതല് രാത്രി 11 വരെ പ്രവര്‍ത്തിക്കും\nകാലം പോയ പോക്കേ… ജപ്പാനില് ഇനി കുളിയും ഫുള് ഓട്ടോമാറ്റിക്\nസര്‍ക്കാര് ഒപ്പം നിന്നു; കൊക്ക കോളയുമായുള്ള കേസ് നടത്തിപ്പിന് പെരുമാട്ടി പഞ്ചായത്തിന് രണ്ടു ലക്ഷം രൂപ ഉപയോഗിക്കാം\nമദ്യം ഉപയോഗിക്കുന്നത് ഭരണഘടനാപരമായ അവകാശം; വരി നിര്‍ത്തി കഷ്ടപ്പെടുത്തരുത്-ജി സുധാകരന്\nമദ്യം ഇഷ്ടപ്പെടുന്ന ഹര്‍മന് സിദ്ദു പാതയോരത്തെ മദ്യശാലകള് പൂട്ടിച്ചതിന് പിന്നില്\nപിടിച്ചെടുത്ത ഒമ്പത് ലക്ഷത്തിലധികം ലിറ്റര് മദ്യം എലി കുടിച്ചു വറ്റിച്ചെന്ന് ബിഹാര് പോലീസ്!


മാമാങ്കത്തിന്റെ പോസ്റ്ററില് മമ്മൂട്ടിയ്ക്കൊപ്പം ഉള്ളത് താനാണെന്ന് തെറ്റിദ്ധരിച്ച് നിരവധി പേര് വിളിച്ചു; സുധീര് - BIGNEWSLIVE | Latest Malayalam News\nസ്വന്തം അച്ഛന് പോലും അത് താനാണെന്ന് വിചാരിച്ച് വിളിച്ച് അഭിനന്ദിച്ചു എന്നാണ് താരം വീഡിയോയില് പറഞ്ഞിരിക്കുന്നത്\nപഴശ്ശിരാജയ്ക്ക് ശേഷം മമ്മൂട്ടി വീരപുരുഷനായി എത്തുന്ന ചിത്രമാണ് മാമാങ്കം. ചിത്രത്തിന്റെ ഫസ്റ്റ് ലുക്ക് പോസ്റ്റര് കഴിഞ്ഞ ദിവസമാണ് അണിയറപ്രവര്‍ത്തകര് പുറത്ത് വിട്ടത്. പുറത്ത് വിട്ട പോസ്റ്ററില് മമ്മൂട്ടിയും ഉണ്ണി മുകുന്ദനുമാണ് ഉണ്ടായിരുന്നത്. എന്നാല് പുറത്തുവിട്ട ഫസ്റ്റ് ലുക്ക് പോസ്റ്ററില് മമ്മൂട്ടിക്കൊപ്പമുള്ളത് താനാണെന്ന് തെറ്റിദ്ധരിച്ച് നിരവധി പേര് തന്നെ വിളിച്ചിരുന്നുവെന്ന് നടന് സുധീര്. ഫേസ്ബുക്ക് ലൈവിലൂടെയാണ് താരം ഇക്കാര്യം വ്യക്തമാക്കിയത്.\nസ്വന്തം അച്ഛന് പോലും അത് താനാണെന്ന് വിചാരിച്ച് വിളിച്ച് അഭിനന്ദിച്ചു എന്നാണ് താരം വീഡിയോയില് പറഞ്ഞിരിക്കുന്നത്. മമ്മൂക്കയുടെ കൂടെ നില്‍ക്കുന്നത് ഞാനാണെന്ന് തെറ്റിദ്ധരിച്ച് നിരവധി ആളുകളാണ് മെസേജ് അയക്കുന്നത്. ഞാനെല്ലാവരെയും തിരുത്തിക്കൊണ്ടിരിക്കുകയാണ്. അത് ഞാനല്ല, നടന് ഉണ്ണി മുകുന്ദനാണ് മമ്മൂക്കയ്ക്കൊപ്പമുള്ളത് എന്നാണ് താരം വീഡിയോയില് പറഞ്ഞിരിക്കുന്നത്.\nചിത്രത്തില് താനും തെറ്റില്ലാത്തൊരു വേഷത്തില് അഭിനയിക്കുന്നുണ്ടെന്നും അതില് മമ്മൂക്കയോടും പപ്പേട്ടനോടും വേണു സാറിനോടും വലിയ കടപ്പാടുണ്ടെന്നും താരം വീഡിയോയില് പറയുന്നുണ്ട്. ഈ സിനിമ മലയാളത്തിന്റെ മാത്രമല്ല ഇന്ത്യന് സിനിമയുടെ തന്നെ ഭാഗമായി മാറട്ടെ എന്ന് ആശംസിക്കുന്നു എന്ന് പറഞ്ഞാണ് താരം വീഡിയോ അവസാനിപ്പിച്ചത്. നിരവധി വില്ലന് വേഷങ്ങളിലൂടെ വന്ന് മലയാളികള്‍ക്ക് സുപരിചിതനായ നടനാണ് സുധീര്.\nTags: malayalam moviemamangamsudhir\nവെളുപ്പിന് 3.40ന് വിളിച്ചു, ആദ്യ റിങില് കോള് എടുത്തു, നെഗറ്റീവ് അല്ലേ എന്നൊരു ചോദ്യവും, അവനവന്റെ ആരോഗ്യം കൂടി നോക്കണേ എന്നൊരു അമ്മ ഉപദേശവും; ആരോഗ്യമന്ത്രിയുടെ കരുതല് വെളിപ്പെടുത്തി കുറിപ്പ്\nബസ് ട്രക്കിലേക്ക് ഇടിച്ചുകയറി 11 പേര് മരിച്ചു; 25 പേര്‍ക്ക് പരിക്ക്\nകേന്ദ്ര ബജറ്റ്; ധനക്കമ്മി നിയന്ത്രിക്കാന് ശ്രമം


ആര്യന്റെ അറസ്റ്റിന് പിന്നാലെ ഉറക്കമില്ലാതെ, ഭക്ഷണം കഴിക്കാതെ ഷാരൂഖ് ഖാന്! - World Malayalee Voice\nwmvadmin2 Oct 10, 2021 02:34 42\nമുംബൈ: ആഡംബര കപ്പലിലെ ലഹരി ഇടപാട് കേസില് മകന് ആര്യന് ഖാന് അറസ്റ്റിലായതിന് പിന്നാലെ ഷാരൂഖ് ഖാന് കടുത്ത മാനസിക സമ്മര്‍ദ്ദത്തിലെന്ന് റിപ്പോര്‍ട്ട്. ഷാരൂഖ് ഖാനും ഭാര്യ ഗൗരിയും വീട്ടില് നിന്നും പുറത്തിറങ്ങാതെ മാദ്ധ്യമങ്ങളില് നിന്നും അകന്ന് കഴിയുകയാണ്. സംഭവത്തിന് ശേഷം കടുത്ത ദേഷ്യത്തിലാണ് ഷാരൂഖ് എന്ന് അദ്ദേഹത്തിന്റെ സുഹൃത്തുക്കളുമായി ബന്ധപ്പെട്ട അടുത്ത വൃത്തങ്ങള് പറഞ്ഞു.\nഷാരൂഖിന് ഉറക്കമില്ലാതെയായി, ആഹാരവും ആവശ്യത്തിന് കഴിക്കുന്നില്ല, ആരോടും മിണ്ടുന്നില്ല. കടുത്ത ദുഖത്തിലാണ് ഷാരൂഖ് ഖാനെന്നും സുഹൃത്തുക്കള് പറഞ്ഞു. ഒക്ടോബര് രണ്ടിന് മുംബൈയിലെ ആഡംബര കപ്പലില് ലഹരി പാര്‍ട്ടിക്കിടെ നടന്ന എന്‍സിബി റെയ്ഡിലാണ് ഷാരൂഖ് ഖാന്റെ മകന് ഉള്‍പ്പെടെ എട്ട് പേര് പിടിയിലാകുന്നത്.\nമകന് അറസ്റ്റിലായതിന് പിന്നാലെ പുതിയ സിനിമയുടെ ചിത്രീകരണം നീട്ടിവെയ്‌ക്കുമെന്ന റിപ്പോര്‍ട്ട് നേരത്തെ പുറത്തുവന്നിരുന്നു. ദീപിക പദുക്കോണിനൊപ്പമുള്ള പുതിയ ചിത്രമായ പഠാന്റെ ചിത്രീകരണമാണ് നിലവില് നടക്കുന്നത്.\nഅതേസമയം ആര്യന് ഖാന് പിടിയിലായതുമായി ബന്ധപ്പെട്ട് പ്രതികരണമൊന്നും ഷാരൂഖിന്റെ ഭാഗത്ത് നിന്ന് ഇതുവരെ ഉണ്ടായിട്ടില്ല.\nനിലവില് ജുഡീഷ്യല് കസ്റ്റഡിയിലാണ് ആര്യന് ഖാന് ഉള്‍പ്പെടെയുള്ളവര്. കേസില് ഇതുവരെ 20 പേര് അറസ്റ്റിലായിട്ടുണ്ട്. ആര്യന്റെ ജാമ്യാപേക്ഷയില് നാളെ കോടതി വിധി പറയും.


Latest പിയൂഷ് ഗോയല് News, Updates & Tips in Malayalam - Malayalam Goodreturns\nദില്ലി: കേന്ദ്രബജറ്റില് റെയില്‍വേക്ക് വേണ്ടി അനുവദിച്ചത് 1.6 ലക്ഷം കോടി രൂപ. മുന് ബജറ്റില് 1.4 ലക്ഷം കോടിയായിരുന്നു അനുവദിച്ചിരുന്നത്. റെയില്‍വെ ശേഷി വികസനത്തിനാണ് കഴിഞ്ഞ ബജറ്റില് അരുണ് ജെയ്റ്റ്‌ലി പ്രാധാന്യം കൊടുത്തിരുന്നത്. 18000 കിലോമീറ്...\nദില്ലി: റിയല് എസ്റ്റേറ്റ് മേഖലയ്ക്ക് പുത്തന് ഉണര്‍വ് നല്‍കുന്നതാണ് നരേന്ദ്ര മോദി സര്‍ക്കാരിന്റെ ഇടക്കാല ബജറ്റ്. വീട് വാങ്ങുന്നവര്‍ക്ക് ഏറെ ആശ്വാസമാകുന്ന നിര്‍ദേശം ...\nഇത്തവണത്തെ ബജറ്റിൽ മഹാത്മാഗാന്ധി ദേശീയ ഗ്രാമീണ തൊഴിലുറപ്പു പദ്ധതിക്ക് സർക്കാർ 60,000 കോടി രൂപ പ്രഖ്യാപിച്ചു .കഴിഞ്ഞ വർഷം ഇതേ പദ്ധതിക്കായി ബജറ്റിൽ വകയിരുത്തിയതു 55,000 കോടി രൂപയാണ്. ...\nഎൻഡിഎ സർക്കാരിന്റെ അവസാനത്തെ ബജറ്റ് ഇടക്കാല ധനമന്ത്രി പിയുഷ് ഗോയൽ ഇന്ന് ലോക്‌സഭയിൽ അവതരിപ്പിക്കും. രാവിലെ പതിനൊന്നിനാണ് ബജറ്റു പ്രസംഗം ആരംഭിക്കും. ജി.എസ്.ടി. നടപ്പായതിനുശേ...\nകേന്ദ്ര ബജറ്റ് പ്രഖ്യാപനത്തിനു ഇനി മണിക്കൂറുകൾ മാത്രം.\nകേന്ദ്ര ബജറ്റ് പ്രഖ്യാപനത്തിനു ഇനി മണിക്കൂറുകൾ മാത്രം. നരേന്ദ്ര മോഡി സർക്കാരിന്റെ ആറാമത്തെ ബജറ്റാണിത്.അരുൺ ജെയ്‌റ്റിലി ആണ് കഴിഞ്ഞ അഞ്ചു ബജറ്റുകളും ലോക്സഭയിൽ അവതരിപ്പിച്ച...\nദില്ലി: കേന്ദ്ര മന്ത്രി പിയൂഷ് ഗോയല് പാര്‍ലമെന്റില് അവതരിപ്പിക്കുന്ന ഇടക്കാല ബജറ്റിന്റെ അന്തിമ രേഖയുടെ പ്രിന്റിംഗ് പ്രവൃത്തികള് തുടങ്ങിയത് ഹല്‍വ ആഘോഷത്തോടെ. കഴിഞ്ഞ...


നാലാം അങ്കം നാളെ; ജനവിധി തേടുന്നത് 72 മണ്ഡങ്ങള്\nഎല്ലാ ഘട്ടങ്ങളിലും തെരഞ്ഞെടുപ്പ് നടക്കുന്ന ബീഹാര്, ബംഗാള് ഉത്തര്‍പ്രദേശ് എന്നീ സംസ്ഥാനങ്ങള്‍ക്ക് പുറമെ ആറ് സംസ്ഥാനങ്ങളില് കൂടിയാണ് നാളെ തെരഞ്ഞെടുപ്പ് നടക്കുന്നത്\n28 Apr, 2019 at 02:43 AM\nലോക്സഭാ തെരഞ്ഞെടുപ്പിന്‍റെ നാലാംഘട്ട വോട്ടെടുപ്പ് നാളെ നടക്കും.9സംസ്ഥാനങ്ങളിലായി 72 ലോക്സഭാ മണ്ഡലങ്ങളാണ് ജനവിധി തേടുന്നത്. എല്ലാ ഘട്ടങ്ങളിലും തെരഞ്ഞെടുപ്പ് നടക്കുന്ന ബീഹാര്, ബംഗാള് ഉത്തര്‍പ്രദേശ് എന്നീ സംസ്ഥാനങ്ങള്‍ക്ക് പുറമെ ആറ് സംസ്ഥാനങ്ങളില് കൂടിയാണ് നാളെ തെരഞ്ഞെടുപ്പ് നടക്കുന്നത്.\nമഹാരാഷ്ട്രയില് 17 മണ്ഡലങ്ങളിലും മധ്യപ്രദേശ്, ഒഡീഷ എന്നിവടങ്ങളില് ആറിടത്തും തെരഞ്ഞെടുപ്പ് നടക്കും. നാല് ഘട്ടങ്ങളിലായി തെരഞ്ഞെടപ്പ് നടന്ന ഒഡീഷയിലും മഹാരാഷ്ടയിലും ഇത് അവസാനഘട്ടമാണ്. രണ്ട് തവണയായി വോട്ടെടുപ്പ് നടക്കുന്ന രാജസ്ഥാനില് നാളെ 13 മണ്ഡലങ്ങളില് ആദ്യ ഘട്ട വോട്ടെടുപ്പ് നടക്കും.\nനാല് ഘട്ടങ്ങളായി തെരഞ്ഞെടുപ്പ് നടക്കുന്ന ജാര്‍ഘണ്ഡിലും നാളെയാണ് ആദ്യഘട്ടം. ജെ.എം.എമ്മും കോണ്‍ഗ്രസും സഖ്യമായി മത്സരിക്കുന്ന സംസ്ഥാനത്ത് ബി.ജെ.പിക്ക് വലിയ വെല്ലുവിളി ആകാന് സഖ്യത്തിന് കഴിയുമോയെന്നതാണ് കണ്ടറിയേണ്ടത്. പ്രധാനമന്ത്രി നരേന്ദ്രമോദിയുടെയും കോണ്‍ഗ്രസ് അധ്യക്ഷന് രാഹുല്‍ഗാന്ധിയുടെയും നേതൃത്വത്തില് വലിയ പ്രചാരണമാണ് നാലാംഘട്ടം തെരഞ്ഞടുപ്പ് നടക്കുന്ന സംസ്ഥാനങ്ങളില് നടന്നത്.\nഅതിനിടെ മുന്നോക്ക വിഭാഗക്കാരനായ മോദി രാഷ്ടീയനേട്ടത്തിനായി തന്‍റെ സമുദായത്തെ ഒ.ബി.സി വിഭാഗത്തില് ഉള്‍പ്പെടുത്തുകയായിരുന്നുവെന്ന് ബി.എസ്.പി നേതാവ് മായാവതി ആരോപിച്ചു. യു.പിയില് എസ്.പി-ബി.എസ്.പി സഖ്യത്തിന് വലിയ വിജയം നേടാനാകുമെന്ന് മുലായം സിങ് യാദവ് പറ‍ഞ്ഞു.\nഉത്തര്‍പ്രദേശില് എസ്.പി-ബി.എസ്.പി സഖ്യം വലിയ വിജയം നേടാനാകുമെന്ന് മുലായസിങ് യാദവ് പ്രതികരിച്ചു. പിന്നോക്ക വിഭാഗക്കാരുടെ പേരില് വോട്ട് നേടാന് ശ്രമിക്കുന്ന മോദി മുന്നോക്ക വിഭാഗക്കാരനാണെന്ന് ബി.എസ്.പി നേതാവ് മായാവതി ആരോപിച്ചു.\nഇതിനിടെ കേന്ദ്രആഭ്യന്തര മന്ത്രി രാജ്നാഥ് സിങ് എസ്.പി നേതാവ് മുലായംസിങ് യാദവിനെ സന്ദര്‍ശിച്ചു. മുലായത്തിന്‍റെ സുഖവിവരം അന്വേഷിക്കാനാണ് സന്ദര്‍ശനമെന്നാണ് ബി.ജെ.പിയുടെ പ്രതികരണം. രാജനാഥ് സിങ് മത്സരിക്കുന്ന ലക്നൌവില് ശത്രുഘന് സിന്‍ഹയുടെ ഭാര്യ പൂനം സിന്‍ഹയാണ് എസ്.പി-ബി.എസ്.പി സഖ്യത്തിന്‍റെ സ്ഥാനാര്‍ഥി.\nelection 2019General Election 2019Fourth phase


കേരളത്തിലെ മഴക്കെടുതി; സഹായം വാഗ്ദാനം ചെയ്ത് മുഖ്യമന്ത്രിക്ക് ദലൈലാമയുടെ കത്ത് - Express Kerala\nInternational Kerala October 18, 2021 | Published by : Express Kerala Network\nടിബറ്റ്: സംസ്ഥാനത്തെ കനത്ത മഴയിലും ഉരുള്‍പൊട്ടലിലും നിരവധിപേര് മരിക്കാനിടയായതില് ദു:ഖം രേഖപ്പെടുത്തി ടിബറ്റന് ആത്മീയ നേതാവ് ദലൈലാമ. കനത്ത നാശനഷ്ടങ്ങള് നേരിട്ട കേരളത്തിന്റെ ദുരിതാശ്വാസ രക്ഷാപ്രവര്‍ത്തനങ്ങള്‍ക്ക് സാമ്പത്തിക സഹായവും ലാമ വാഗ്ദാനം ചെയ്തു. മുഖ്യമന്ത്രിക്കെഴുതിയ കത്തിലാണ് ദലൈലാമ കേരളത്തിന് ഐക്യദാര്‍ഢ്യം പ്രഖ്യാപിച്ചത്.\n‘നിങ്ങള്‍ക്കും പ്രിയപ്പെട്ടവരെ നഷ്ടപ്പെട്ട കുടുംബങ്ങള്‍ക്കും നാശനഷ്ടം ബാധിച്ച എല്ലാവര്‍ക്കും എന്റെ അനുശോചനം അറിയിക്കുന്നു. ആവശ്യമുള്ളവര്‍ക്ക് സഹായം നല്‍കാന് സംസ്ഥാന സര്‍ക്കാരും ബന്ധപ്പെട്ട അധികാരികളും എല്ലാ ശ്രമങ്ങളും നടത്തുന്നുണ്ടെന്നും ദുരിതാശ്വാസ പ്രവര്‍ത്തനങ്ങള് നന്നായി നടക്കുന്നുണ്ടെന്നും ഞാന് മനസ്സിലാക്കുന്നു. കേരളത്തോടുള്ള ഐക്യദാര്‍ഢ്യത്തിന്റെ ഭാഗമായി ദലൈലാമ ട്രസ്റ്റില് നിന്ന് ഒരു തുക സംഭാവനയായി ഞാന് വാഗ്ദാനം ചെയ്യുന്നു” – കത്തില് ലാമ പറഞ്ഞു.\nമഴക്കെടുതിയില് സംസ്ഥാനത്ത് ഇതുവരെ 28 പേരാണ് മരിച്ചത്. കനത്ത മഴയെ തുടര്‍ന്ന് കോട്ടയം, ഇടുക്കി ജില്ലകളിലെ മലയോര മേഖലകളില് ഉരുള്‍പൊട്ടലും വെള്ളപ്പൊക്കവും മൂലം കനത്ത നാശനഷ്ടമാണ് സംഭവിച്ചത്.\nവിമുഖത പാടില്ല, യൂറോപ്പിലെ അവസ്ഥ പാഠം; വാക്സിനേഷന് വേഗത്തില് പൂര്‍ത്തിയാക്കണമെന്ന് മുഖ്യമന്ത്രി\nസംസ്ഥാനത്ത് തുടര്‍ച്ചയായ അസ്വാഭാവിക മഴ, പരമാവധി ജാഗ്രത പുലര്‍ത്തണമെന്ന് മുഖ്യമന്ത്രി


വട്ടിക്കൊരുവട്ടി പൂതരുമോ...കൈതോല കൊണ്ട് പൂവട്ടക കെട്ടി ശാരദ | Onam 2021\nവട്ടിക്കൊരുവട്ടി പൂതരുമോ...കൈതോല കൊണ്ട് പൂവട്ടക കെട്ടി ശാരദ\nപൂവട്ടകയുണ്ടാക്കാനായി ശാരദ കൈതോല ശേഖരിക്കുന്നു\nഫറോക്ക്: ''പൂവട്ടക തട്ടിച്ചിന്നി/ പൂമലയില് പുതുമഴചിന്നി...'എന്ന സിനിമാപ്പാട്ട് പാടാന് ഫറോക്ക് കോട്ടപ്പാടത്തെ ശാരദയ്ക്ക് അറിയില്ല. എങ്കിലും പൂവട്ടകയുമായി പൂതേടി പോകുന്ന കുട്ടിക്കാലത്തിന്റെ പാട്ട് ഇന്നുമുണ്ട് ഓര്‍മയില് തെളിമയോടെ.\n'വീത് വീത് കയററ്റ്/കാറ്റോലഞ്ച് മടക്കിട്ട്/നെറ്റിപ്പട്ടം മുട്ടിട്ട്/ചെമ്പ്ര മോളേ, ചെമ്പ്ര മോളേ/എന്റെ വട്ടിക്കൊരുവട്ടി/പൂതരുമോ, പൂ... തരുമോ''\nവര്‍ഷങ്ങളായി പൂവട്ടകയും കൈതോലപ്പായയുമുണ്ടാക്കുന്നതില് മിടുക്കിയാണ് ശാരദ എന്ന നാട്ടുകാരുടെ ശാരദേടത്തി. കൈതോല കൊണ്ടാണ് പൂവട്ടക നിര്‍മിക്കുന്നത്. അതിനായി കൈതോല വൃത്തിയാക്കുമ്പോള് മുള്ളുകൊണ്ട് പലതവണ മുറിവേറ്റിട്ടുണ്ട്. അതിന്റെ വേദനയെക്കാള് വലിയൊരു വേദനയുണ്ടിപ്പോള് ശാരദേടത്തിക്ക്: ''പുതുതലമുറയ്ക്ക് പൂവട്ടകയും കൈതോലപ്പായയുമൊന്നും എന്തെന്നുപോലുമറിയില്ല!''\nഎങ്കിലും ഓണക്കാലമായാല് പേരക്കുട്ടികള്‍ക്കുവേണ്ടി ഒന്നോ രണ്ടോ പൂവട്ടകയുണ്ടാക്കും ശാരദേടത്തി. മറ്റൊന്നിനുമല്ല, പഴയകാലത്തിന്റെ ഓര്‍മ പുതുക്കാന്. തന്റെ കുട്ടിക്കാലത്ത്, അത്തംതുടങ്ങുന്നതിനുമുന്‍പുതന്നെ ആളുകള് വീട്ടിലെത്തി പൂവട്ടകയും പായയും എത്രവേണമെന്നറിയിക്കുമെന്ന് ശാരദേടത്തി ഓര്‍ക്കുന്നു. അതു മുന്നില്‍ക്കണ്ട് ആഴ്ചകള്‍ക്ക് മുന്‍പുതന്നെ കൈതോല വെട്ടി ഉണക്കിവെക്കും, പൂവട്ടക നെയ്യാന്.\nഇന്ന് കൈതോല സുലഭം. എന്നാല്, പറിക്കാന് പൂക്കളില്ല. ആവശ്യക്കാര് വരാത്തതുകൊണ്ട് പൂവട്ടകയുണ്ടാക്കുന്നുമില്ല. കൈതോലപ്പായയുടെയും പൂവട്ടകയുടെയും ഈറ്റില്ലമായ പരപ്പനങ്ങാടി കെട്ടുങ്ങല്‍ക്കാരിയാണ് ശാരദ. വിവാഹംകഴിച്ച് ഫറോക്ക് കോട്ടപ്പാടത്തേക്കു കൊണ്ടുവന്നതാണ്.\nകുട്ടിക്കാലത്ത് അച്ഛന് കൈതോല വെട്ടികൊണ്ടുവന്നാല് പായയിലെ മുള്ളുകളയുന്ന ജോലി ശാരദയ്ക്കും അമ്മയ്ക്കുമായിരുന്നു. കൈതോലമുള്ളില് തട്ടി ചോര ധാരാളം ഒഴുകിയിരുന്നു. ചിലപ്പോള് കൈമടക്കാന്‍പോലും പറ്റാത്തസ്ഥിതി. എങ്കിലും മുള്ളുനീക്കി പായനെയ്യും. ഓണക്കാലമായാല് അന്ന് വിപണിയില് പൂവട്ടകയുടെയും കൈതോലപ്പായയുടെയും ഒഴുക്കായിരുന്നു.\nകോവിഡ്കാലം മാറി സ്‌കൂളുകള് പഴയപടിയായാല് വിദ്യാര്‍ഥികള്‍ക്ക് പൂവട്ടകയും കൈതോലപ്പായയുമുണ്ടാക്കുന്ന വിദ്യ പകര്‍ന്നുനല്‍കണമെന്ന മോഹവും ശാരദേടത്തിക്കുണ്ട്.


കിഴക്കുണരും പക്ഷി - വിക്കിപീഡിയ\n(കിഴക്കുണരും പക്ഷി (മലയാളചലച്ചിത്രം) എന്ന താളിൽ നിന്നും തിരിച്ചുവിട്ടതു പ്രകാരം)\nഷിർദ്ദി സായി ഫിലിംസ്\nവേണു നാഗവള്ളിയുടെ സംവിധാനത്തിൽ മോഹൻലാൽ, ശങ്കർ, മുരളി, രേഖ എന്നിവർ പ്രധാനവേഷങ്ങളിൽ അഭിനയിച്ച് 1991ൽ പ്രദർശനത്തിനെത്തിയ, സംഗീതപ്രധാനമായ ഒരു മലയാളചലച്ചിത്രമാണ് കിഴക്കുണരും പക്ഷി. ഷിർദ്ദിസായി ക്രിയേഷൻസിന്റെ ബാനറിൽ പി.കെ.ആർ. പിള്ള നിർമ്മിച്ച ഈ ചിത്രം ഷിർദ്ദിസായി ക്രിയേഷൻസ് ആണ് വിതരണം ചെയ്തത്. ഈ ചിത്രത്തിന്റെ കഥ ലിയോണിന്റേതാണ്. തിരക്കഥയും സംഭാഷണവും രചിച്ചത് സംവിധായകൻ വേണു നാഗവള്ളി ആണ്.\nമോഹൻലാൽ – അനന്തൻ\nശങ്കർ – ഗോപി കൃഷ്ണൻ\nമുരളി – ജോണീ\nഇന്നസെന്റ് – ഗിരിജാവല്ലഭ പണിക്കർ\nശങ്കരാടി – ഈശ്വരമാമ\nരേഖ – മീര\nകെ. ജയകുമാർ, കോന്നിയൂർ ഭാസ് എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്. ഗാനങ്ങൾ രഞ്ജിനി കാസറ്റ്സ് വിപണനം ചെയ്തിരിക്കുന്നു.\nമൺചിരാതുകൾ – കെ.ജെ. യേശുദാസ്\nസൗപർണ്ണികാമൃത വീചികൾ – കെ.ജെ. യേശുദാസ്\nഅരുണകിരണമണിയും ഉദയം – കെ.ജെ. യേശുദാസ്, കെ.എസ്. ചിത്ര , കോറസ് (ഗാനരചന: കോന്നിയൂർ ഭാസ്)\nഹേ കൃഷ്ണാ ഹരേ കൃഷ്ണാ – കെ.എസ്. ചിത്ര, കോറസ്\nസൗപർണ്ണികാമൃത വീചികൾ – മിൻമിനി\nകിഴക്കുണരും പക്ഷീ – കെ.ജെ. യേശുദാസ്, സുജാത മോഹൻ\nഅരുണകിരണമണിയും ഉദയം – കെ.എസ്. ചിത്ര, കെ.ജെ. യേശുദാസ് (ഗാനരചന: കോന്നിയൂർ ഭാസ്)\nകല: കെ. കൃഷ്ണൻ കുട്ടി\nനിർമ്മാണ നിയന്ത്രണം: പി.കെ. നായർ\nനിർമ്മാണ നിർവ്വഹണം: സുധാകരൻ\nവാതിൽപുറ ചിത്രീകരണം: മെറിലാന്റ്\nഅസിസ്റ്റന്റ് ഡയറക്ടർ: ബ്ലെസ്സി, സി.എസ്. സുധീഷ്\nസൗണ്ട് ഡയറക്ടർ: ദീപൻ ചാറ്റർജി\nകിഴക്കുണരും പക്ഷി on IMDb\nകിഴക്കുണരും പക്ഷി – മലയാളസംഗീതം.ഇൻഫോ\n"https://ml.wikipedia.org/w/index.php?title=കിഴക്കുണരും_പക്ഷി&oldid=3454592" എന്ന താളിൽനിന്ന് ശേഖരിച്ചത്\nകെ. ജയകുമാറിന്റെ ഗാനങ്ങൾ\nഈ താൾ അവസാനം തിരുത്തപ്പെട്ടത്: 10:11, 8 ഒക്ടോബർ 2020.


Muru, Author at അക്ഷരത്താളുകൾ\nഫോൺ കട്ടാക്കിയപ്പോഴേക്കും എസ് പി മനു മാത്യുവിന്റെ ഇന്നോവ കാർ റെസ്റ്റ്ഹൗസിന്റെ മുന്നിൽ എത്തി. വണ്ടിയിൽ നിന്ന് ഇറങ്ങിയ എസ് പിയെ പ്രതികപ് സല്യൂട്ട് ചെയ്തു. “വേഗം വാടോ, സി എം ചൂടിലാണ്” അകത്തെക്കുള്ള സ്റ്റെപ്പുകൾ ഓടി കയറി പ്രതാപും എസ്Read More →\n“തുരുത്തിലെ കാര്യങ്ങൾ നടത്തുന്നതിന് വേണ്ടി ഐഷയെയും ഫെമിനയെയും ഏൽപ്പിച്ചു അവരെ എന്റെ വീട്ടിൽ നിർത്തിയ ശേഷം അവർ അവിടുത്തെ കാര്യങ്ങൾ നന്നായി നടത്തിയിരുന്നെങ്കിലും, അവരിൽ എനിക്ക് എന്തോ പൂർണ വിശ്വാസം ഉണ്ടായിരുന്നില്ല. അവരുടെ അവിടെയുള്ള കാര്യങ്ങൾ അറിയുന്നതിന് വേണ്ടിയും, അവിടെ അവരെRead More →\n“എന്താടാ, നിനക്കൊരു പുഞ്ചിരി ?ഇനി നിന്നെ തുറന്ന് വിടാൻ എങ്ങാനും ആണോ മിനിസ്റ്റർ എന്നെ വിളിപ്പിച്ചത് ?” “അറിയില്ല സർ” “ഇനിയിപ്പോ അതിന് ആണെങ്കിലും നീ ഇനി പുറംലോകം കാണണമെങ്കിൽ, സി എം അല്ല ദൈവം തമ്പുരാൻ വിചാരിച്ചാലും നടക്കില്ല. കാരണംRead More →\nപോലീസ് ക്ലബിന് മുന്നിൽ പ്രതാപിന്റെയും സംഘത്തിന്റെയും ജീപ്പ് ബ്രേക്കിട്ട് നിന്നു. ഫ്രണ്ടിലെ ഡോറിലൂടെ പ്രതാപ് ഇറങ്ങി അകത്തേക്ക് പോയി. “അനസേ, അവനെ ഇങ്ങ് ഇറക്കി റൂമിൽ കേറ്റിക്കോ” സൈഡിലെ ഡോർ തുറന്ന് ആദ്യം അനീഷ് ഇറങ്ങി. പിറകെ കുട്ടായിയും അനസും പോലീസുകാരനുംRead More →\n“സർ” പിറകിൽ നിന്നും സജിത്തിന്റെ വിളി കേട്ട് പ്രതാപ് തിരിഞ്ഞു നോക്കി. “എന്താടോ ?” “സർ, ഒരു മിനിറ്റ് ഒന്നിങ്ങോട്ട് വരാമോ ?” “അനീഷേ, ഞാൻ തിരിച്ചു വിളിക്കാം” സജിത്തിന്റെ അടുത്തേക്ക് ചെന്ന പ്രതാപ് “എന്താടോ ?” തന്റെ മുന്നിലിരിക്കുന്ന കമ്പ്യൂട്ടർRead More →\n“അനീഷേ, അനസിനെ വിളിക്ക്. നമുക്ക് നാളത്തെ കാര്യങ്ങൾ കുറച്ചു പ്ലാൻ ചെയ്യാൻ ഉണ്ട്” അനീഷ് അനസിനെ വിളിക്കാൻ പോയി. തിരികെ വന്ന അനസും അനീഷും പ്രതാപും കൂടി നാളെക്കുള്ള അവസാന വട്ട ചർച്ചയിൽ മുഴുകി. “നാളെ രാവിലെ 8 മണിക്ക് നമുക്ക്Read More →\nതാഴേക്ക് വീണ ഐഷയുടെ അടുത്തേക് ഓടി വന്ന പ്രതാപ് “ചത്തോടൊ ഇവൾ” എന്ന ചോദ്യത്തോടെ അപർണയെയും സുറുമിയെയും നോക്കി. പ്രതാപിന്റെ ചോദ്യം കേട്ടതോടെ ഫെമിനയുടെയും അപർണയുടെയും സുറുമിയുടെയും മുഖം വിളറി വെളുത്തു. സുറുമിയും അപർണയും പരസ്പരം മുഖത്തേക്ക് നോക്കി. ഫെമിന ഇപ്പോൾRead More →\nഫോണിലെ മെസേജ് വായിച്ചതോടെ പ്രതാപിന്റെ മുഖം ആകെ ടെൻഷൻ ആയി. ഞങ്ങൾ അവിടെ എത്തുന്നതിന് മുൻപ് അവർ അവിടെ നിന്നും രക്ഷപെട്ടാൽ ഇത്രയും കഷ്ടപ്പെട്ടത് എല്ലാം വെറുതെയാകും. പ്രതാപ് ഫോൺ എടുത്ത് അനീഷിനെ വിളിച്ചു. “സജീവിനോട് അവരെ കോണ്ടാക്റ്റ് ചെയ്യാൻ പറയണം.Read More →\nപ്രതാപ് വാച്ചിൽ സമയം നോക്കി. പത്തേകാൽ. ഇനിയും പതിനഞ്ച് മിനിറ്റ് കൂടി ബാക്കിയുണ്ട് അവർ എത്താൻ. പ്രതാപ് ഫോൺ എടുത്ത് അനസിനെ വിളിച്ചു. “അനസേ, യാതൊരു കാരണവശാലും അവർ അനസിന്റെ കണ്ണിൽ നിന്നും മിസ്സാകരുത്. അവർ ആരെയൊക്കെ കാണുന്നു, എവിടെയൊക്കെ പോകുന്നുRead More →\nവള്ളത്തിന്റെ മുന്നിലെ പടിയിൽ ഇരുന്ന് അനസ് ആണ് വള്ളം തുഴയുന്നത്. അനീഷ് നടുവിലും പ്രതാപ് ഏറ്റവും പുറകിലും ആണ് ഇരുന്നത്. പ്രതാപിന്റെ കയ്യിലും ഉണ്ട് പങ്കായം. പ്രതാപും ഇടക്കിടെ വള്ളം തുഴയുന്നുണ്ട്. “അല്ല സാറേ, ഈ യാത്രയുടെ ഉദ്ദേശം സർ പറഞ്ഞില്ലല്ലോRead More →


കിയാലിലെ നിയമനക്രമക്കേട്; അന്വേഷണം അട്ടിമറിക്കാന് സര്‍ക്കാര് നീക്കം\nKannur, First Published 14, Sep 2019, 10:34 AM IST\nനിലവിലെ എംഡി അടക്കമുള്ളവർക്കെതിരായ അന്വേഷണത്തിനായി സർക്കാർ പ്രോസിക്യൂഷൻ അനുമതി നൽകിയില്ല. കോടതി നിർദ്ദേശ പ്രകാരം പരാതിക്കാരൻ അപേക്ഷ നൽകി 90 ദിവസം കഴിഞ്ഞിട്ടും സർക്കാർ അനങ്ങുന്നില്ല.\nകണ്ണൂര്: കണ്ണൂർ വിമാനത്താവളത്തിലെ നിയമന ക്രമക്കേടില് വിജിലൻസ് അന്വേഷണം അട്ടിമറിക്കാൻ സർക്കാർ നീക്കം നടത്തുന്നു. നിലവിലെ എംഡി അടക്കമുള്ളവർക്കെതിരായ അന്വേഷണത്തിനായി സർക്കാർ പ്രോസിക്യൂഷൻ അനുമതി നൽകിയില്ല. കോടതി നിർദ്ദേശ പ്രകാരം പരാതിക്കാരൻ അപേക്ഷ നൽകി 90 ദിവസം കഴിഞ്ഞിട്ടും സർക്കാർ അനങ്ങുന്നില്ല.\nകണ്ണൂർ വിമാനത്താവളത്തിൽ നിയമങ്ങളും ചട്ടങ്ങളും കാറ്റിപ്പറത്തി രാഷ്ട്രീയ നേതാക്കളുടെ മക്കള്‍ക്കും ബന്ധുക്കള്‍ക്കും നിയമനം നൽകിയെന്നാണ് പൊതുപ്രവർത്തകനായ ബ്രിജിത്ത് കൃഷ്ണ തലശ്ശേരി വിജിലൻസ് കോടതിയിൽ നൽകിയ പരാതി. കിയാൽ എംഡി തുളസിദാസ് മുൻ എംഡി ചന്ദ്രമൗലി, എന്നിവരുള്‍പ്പടെ ഏഴുപേർക്കെതിരെയായിരുന്നു ഹർജി. സർക്കാരിൻറെ കീഴുള്ള ഒരു കമ്പനിയിൽ നടന്ന ക്രമക്കേടാണെന്ന പരാതിക്കാരൻറെ വാദം പരിഗണിച്ചാണ് അന്വേഷണവുമായി മുന്നോട്ടുപോകാൻ കോടതി തീരുമെടുത്തത്.\nഅഴിമതി നിരോധന നിയമത്തിലെ ഭേദഗതി പ്രകാരം ആരോപണം നേടിരുന്നവർക്കെതിരെ പരാതിക്കാരൻ തന്നെ സർക്കാരിൽ നിന്നും പ്രോസിക്യൂഷൻ അനുമതി വാങ്ങണം. പ്രോസിക്യൂഷൻ അനുമതി സമർപ്പിക്കാനുള്ള തലശേരി കോടതിയുടെ ഉത്തരവ് ചൂണ്ടികാട്ടി മെയ് 29നാണ് പരാതിക്കാൻ ചീഫ് സെക്രട്ടറിക്ക് അപേക്ഷ സമർപ്പിച്ചത്. പക്ഷെ ഇതുവരെയും സർക്കാർ അനുമതി നൽകിയിട്ടില്ല.\nഅനുമതി നിഷേധിക്കുന്നതിൽ സർക്കാർ ഇതുവരെ വിശദീകരണം നൽകിയിട്ടില്ല. അടുത്തിടെ കിയാലിന്‍റെ സാമ്പത്തിക ഇടപാടുകളിൽ പരിശോധന നടത്താൻ എജിക്ക് അനുമതി നിഷേധിച്ചത് ഏഷ്യാനെററ് ന്യൂസ് റിപ്പോർട്ട് ചെയ്തിരുന്നു. അതിന് പിന്നാലെയാണ് നിയമനങ്ങളിലെ അന്വേഷണത്തിന് സർക്കാർ തടസ്സം നിൽക്കുന്നു എന്ന വാര്‍ത്തയും പുറത്തുവന്നിരിക്കുന്നത്.\nLast Updated 14, Sep 2019, 10:34 AM IST